
2,,Putem afirma cu mîndrie 
patriotică îndreptăţită că comuniştii 


şi antifasciştii români au înscris o 
pagină eroică în marea bătălie pentru 
libertatea şi neatîrnarea ţării, ca şi în 
întreaga epocă de mari lupte sociale 
ce a urmat. Ei au stat neclintiţi la da- 
torie, făcînd suprema dovadă a ne- 
înfricării în lupta cu duşmanul, 
dovedindu-se cei mai vajnici, devotați 
şi fideli apărători ai intereselor na- 
tionale ale întregului nostru popor." 


NICOLAE 
CEAUŞESC 


UÎN LOC DE PREFAŢĂ 

Cînd ne-am aplecat cu respectul cuvenit asupra 
vieţii eroului cărţii de faţă ne-am pus următoarea 
întrebare: Oare trebuie să te naşti erou ? 
Răspunsul ne-a apărut clar: Nimeni nu se naşte 
erou; se nasc doar oameni care muncesc, gîndesc, 
iubesc, suferă, tyăsc, iar eroismul este un atribut, 
dobîndit, al celor care se remarcă în viaţă prin 
măreţia sufletului, prin profunzimea ideilor prin 
acceptatea conştientă a jertfei spre binele şi feri- 
cirea semenilor lor. Din această categorie de 
oameni minunaţi, pe care îi considerăm, eroi, a 
făcut parte şi comunistul Filimon Sârbu. 

Ascuns undeva în Ţara Hațegului, acolo unde, pe o 
distanţă de numai cîțiva kilometri, întîlneşti, 
întrepătrunse, îmbrăţişate parcă, coşurile înalte 


ale furnalelor fumegind şi stincile de granit albite 
de ceaţă, se află un sat. Pentru a ajunge în acest 
sat — pe numele său Herepea —, maşina urcă 
virînd scurt pe serpentinele drumului de munte 
îngust, tot mai îngust, care pare a se confunda la 
un moment dat cu apa cristalină a unui pîrîu 
clipocitor de munte. încîntat de un asemenea 
peisaj, rar întilnit, călătorul aflat în maşină îşi lasă 
privirea să se odihnească pe albeaţa caselor 
simple de munte care-i „defilează" înaintea 
ochilor. Atenţia îi va fi atrasă de o căsuţă modestă, 
acoperită cu şindrilă înnegrită de ploi şi de vinturi, 
ca un atestat al vîrstei. Pe unul din pereţii căsuţei 
se află o placă comemorativă, al cărui înscris îl 
îndeamnă pe călător la luare aminte: „în această 
casă s-a născut la 16 august * 1916 Filimon Sârbu, 
care tînăr fiind a plecat la oraş ca muncitor şi a 
luptat pentru binele poporului român. în ziua de 
19 iulie 1941 a fost răpus de călăii antonescieni 
pentru că a fost unul dintre cei care s-au 
împotrivit ca ţara noastră să ducă' război, alături 
de nemți, împotriva Uniunii Sovietice." 


În realitate, după cum rezultă din extractul de 
naştere, Filimon Sârbu s-a născut la 10 august. 


Cuvintele acestea 
aparent simple, 
încrustate în mar- 
mura rece, pătrund 
adînc în suflet, în 
memorie. Căci în 
spatele acestor 
cuvinte — un 
adevărat mesa'] — 
se ascunde însă o 
întreagă lume, o 
viaţă de muncă, de 
gîn- duri, de 


dragoste, de vise, de 
idealuri de mai bine, 
de mai frumos. În 
spatele lor se 
„citeşte" o viaţă 
curmată brutal la 
nici 25 de ani.. 


„A intrat în tradiţia noastră, a românilor, ca ţara, 
poporul să nu-şi uite eroii. Numele lor rămîn 
gravate cu litere de aur în panteonul eroilor 
neamului. între aceştia şt-a găsit un loc 
binemeritat şi comunistul Fili- mon Sârbu. Figura 
lui luminoasa, viaţa şi activitatea sa închinate 
idealurilor nobile ale celor mulţi au rămas şi vor 
rămîne vii în memoria poporului nostru, ca un 
mesaj al luptei duse de Partidul Comunist Român 
în anii grei ai ilegalităţi, în fabrici, în uzine, pe 
ogoare, în şcoli, în facultăţi, în armată pentru 
victoria revoluţiei de eliberare naţională şi socială, 
antifascistă şi antiimperialistă, pentru socialism. 


Memoria lui Filimon 
Sârbu va rămîne 
veşnic vie. Odată cu 
cinstirea memoriei 
sale, poporul, 
Partidul Comunist 
Român aduc prinosul 
lor de recunoştinţă 
tuturor eroilor clasei 
muncitoare care, 
neprecupeţindu-şi 
viaţa, s-au dedicat 
trup şi suflet luptei 


pentru fericirea 
poporului şi a 
patriei, pentru 
socialism. „Ne 
plecăm cu venerație 
în faţa eroilor 
naţiunii, în faţa celor 
care nu şi-au 
precupeţit viaţa 
pentru a asigura 
libertatea şi 
progresul poporului 
român, care au pus, 


la timpul lor, o piatră 
la temelia măreţului 
edificiu pe care îl 
înălţăm astăzi pe 
meleagurile 
României socialiste." 
Aceste cuvinte calde, 
de preţios omagiu, 
aparţin secretarului 
general al Partidului 
Comunist Roman, 
tovarăşul Nicolae 
Ceauşescu. Prin ele 


se aduce un prinos 
de recunoştinţă 
tuturor luptătorilor 
pentru cauza 
eliberării şi 
propăşirii poporului, 
a libertăţii, 
suveranităţii şi in- 
dependenţei patriei 
„Publicarea acestei lucrări închinate vieţii şi activi- 
tăţii comunistului Filimon Sârbu se constituie într- 
un cald omagiu adus acestui erou, care, asemeni 
tuturor antifasciştilor comuniştilor şi uteciştilor, a 
înfruntat cu demnitate prigoana şi represiunile 
organelor polițienești, a acţionat cu ardentă 
dăruire revoluţionară, neprecupe- ţindu-şi viaţa 


pentru triumful idealurilor de muncă şi luptă ale 
Partidului Comunist Român. 


AUTORI 


ICOPILĂRIA ŞI ANII UCENICIEI 
REVOLUŢIONARE 

Ţinuturi de legendă şi istorie, vatră pe care a ars 
focul plămădirii poporului nostru, meleagurile 
hunedo- rene au zămislit din cele mai vechi 
timpuri bărbaţi vrednici şi mîndri, luptători 
neînfricaţi pentru binele, fericirea şi neatîrnarea 
neamului românesc. Moşii şi strămoşii ţăranilor 
din această parte a ţării au udat cu sudoarea şi 
sîngele lor acest pămînt, scriind cu litere de 
durere şi jertfă marea carte a gloriei, de la Sarmi- 
zegetusa lui Burebista şi Decebal, pînă la gorunul 
lui Horea şi mormîntul Iancului de la Ţebea. 
Printre filele de istorie, descoperim aici, în partea 
de sud a acestui ţinut, castrul roman de la Micia. 
Situat în lunca Mureşului, în hotarul actualei 
comune Veţel, pe un platou mai ridicat decît 
terenuF înconjurător, acest monument al sintezei 
daco-romane a fost în bună vecinătate, încă din 
evul mediu timpuriu, cu aşezări româneşti 
străvechi cum sînt Veţel, Herepea (la sud), Mintia 
(la est), Vulcez, nu departe de cetatea Devei. 
Satul Herepea, mică aşezare românească, este 
amintit în documente încă din anul 1491 ca 
domeniu feudal al cetăţii Devei, dar obîrşiile lui se 
pierd departe, în negura vremurilor. Aşezat între 
dealuri cu pămmt puţin şi nu de cea mai bună 
calitate, Herepea a fost întotdeauna un sat sărac, 
cu oameni nevoiaşi, care au muncit din greu 
pentru a-şi cîştiga existenţa. 

Ţăranii din Herepea au participat de-a lungul 
veacurilor la marile frământări revoluţionare care 
au zguduit meleagurile hunedorene, flacăra 


luptei” împotriva jugului care apăsa greu pe 
umerii transilvănenilor, pentru libertate socială şi 
naţională, pentru unirea tuturor românilor arzînd 
veşnic vie în inimile şi cugetele oamenilor de aici. 
în căutare de lucru, pentru a putea asigura 
existenţa lor şi a familiilor lor, herepeienii, la fel ca 
mulţi alţi ţărani din această zonă a țarii, se vor 
angaja, odată cu dezvoltarea relaţiilor capitaliste, 
la diferite exploatări miniere, în întreprinderi şi 
fabrici, ori la căile ferate, formîndu-se şi aici un 
proletariat antrenat în industrie, dar cu puternice 
şi strînse legături cu cei de acasă, din satele de 
baştină. 

După cum ne relata, în 1970, moş Teodor Cionca 
— atunci de 79 de ani — „Herepea noastră a fost 
un sat cam sărac aici, între dealurile ăstea. 
Oamenii noştri munceau mai mult pe pămînturile 
boiereşti, ca să poată să-şi trăiască viaţa; noi 
mergeam la muncă încoace, încolo, că era un sat 
sărac". 

Avînd numai 59 de case, Herepea este locul unde 
trăiesc şi muncesc oameni care sînt aproape toţi 
rude sau foarte buni cunoscuţi. O colectivitate 
restrînsă, închegată, solidară. 

Dintr-o asemenea familie de oameni aspri şi demni 
făcea parte şi Ion, fiul lui Nicolae Sârbu, muncitor 
la căile ferate, căsătorit în pragul primului război 
mondial cu o fată din sat, Domnica. Gospodăria 
lor, formată dintr-o căsuţă acoperită cu şindrilă 
înnegrită de ploi şi vînturi, este aşezată într-un 
peisaj pitoresc, străbătut de cotiturile unui drum 
de munte îngust, pe malul unui pîrîu cu apa 
cristalină. 

Familia Ion Sârbu a cunoscut bucuria venirii pe 
lume a doi copii: Victor, născut în anul 1913, şi 


Filimon, care a văzut lumina zilei la 10 august 
1916. 

Micul Liţu, cum era alintat de părinţi Filimon 
Sârbu, a crescut în sînul unei familii nevoiaşe, 
care a cunoscut din plin necazurile şi privaţiunile 
vieţii. în timp ce mama trudea în gospodaria din 
sat, tatăl muncea din greu ca ceferist, la Deva şi în 
localităţile din împrejurimi. Om cinstit şi muncitor, 
iubitor de dreptate, el va lua parte la ridicările la 
luptă ale muncitorilor din acea perioadă, între 
care greva generală din 1920. 

Filimon, copil vioi şi inteligent, cu ochii luminoşi, 
şi-a petrecut primii ani ai copilăriei în satul natal, 
în mijlocul celor dragi. A fost crescut de ai săi în 
dragostea pentru adevăr, cinste, dreptate şi 
libertate, sentimente preţuite de ţăranii acestor 
meleaguri. 

În anii ce vor urma, drumurile vieţii vor purta paşii 
lui Filimon Sârbu în cele mai diverse locuri ale 
ţării, unde va fi confruntat cu felurite situaţii, 
dintre cele mai grele. Dar plaiurile natale şi 
oamenii acestor locuri îi vor rămîne mereu dragi şi 
apropiaţi ; ori de cîte ori va avea prilejul, Filimon 
se va întoarce aiei ca la un izvor binefăcător, 
dătător de putere şi credinţă. 

Şcoala primară o începe în anul 1923 la Deva, apoi 
o continua la Miercurea Sibiului, unde copilul şi-a 
urmat tatăl aflat în căutare de lucru, mereu 
năpăstuit de autorităţile locale pentru atitudinea 
lui curajoasă, dreaptă care nu era pe placul 
direcţiei căilor ferate. 

În 1926, tatăl său, Ion Sârbu, a fost concediat din 
serviciu pentru participarea la diferite acţiuni 
revoluţionare muncitoreşti. O vreme nu a fost 
angajat nicăieri. 


Apoi, într-un tîrziu, reuşeşte cu mare greutate să 
se angajeze tot la C.F.R., dar tocmai în celălalt 
capăt al ţării, la Constanţa, unde începuse 
construirea liniei de cale ferată Constanţa-Eforie 
şi era nevoie de mînă de lucru calificată. 

La început, cînd s-a mutat la Constanţa, familia 
Sârbu a locuit într-o casă din zona „kilometrului 
5", unde era o fabrică de sticlă părăsită. Apoi s-a 
mutat într-o locuinţă din port, de la poarta 
numărul doi. 

Filimon a urmat aici, la Constanţa, ultimele clase, 
la Şcoala primară nr. 6, dar condiţiile grele de 
viaţă, lipsurile în care se zbătea familia nu i-au 
permis să-şi continue studiile. Copilul vioi, setos 
de învăţătură, îşi va mărturisi mai tîrziu regretul 
da n putut urma i 

că a trebuit de mic 

decît citeva clase primare „pentru 

să-mi cîştig coaja de piine. Am suferit cînd am 
renunţat la şcoală, în timp ce unii părinţi îşi bat 
copiii silindu-i să înveţe". 

La 13 ani neîmpliniţi, Filimon reuşeşte să fie 
primit ca ucenic la Atelierele Serviciului Porturilor 
Maritime (S.P.M.) din Constanţa. După o perioadă 
de probă, la 22 octombrie 1930, în urma unui 
examen, este admis ca elev în anul I de ucenicie la 
Şcoala industrială a Atelierelor S.PM. 

Printre documentele păstrate în arhive se află 
certificatul şcolar pe anul I de ucenicie 
(1930/1931) al elevului Sârbu I. Filimon. La 
examenele de sfîrşit de an el obținuse note bune : 
8 la limba română şi educaţie, 8 la aritmetică, 8 la 
tehnologie, 8 la desen industrial, 8 la geometrie, 9 
la muzică, 9 la gimnastică, 6 la atelier. Această 
ultimă notă, relativ mică, era „pedeapsa" pe care 
direcţiunea şcolii profesionale, conducerea ate- 


lierelor o aplicau tînărului ucenic de 15 ani, care, 
odată intrat în marea familie a muncitorilor 
industriali, începuse să participe la unele acţiuni 
revendicative organizate de muncitorii din 
Atelierele S.P.M. Avînd o fire deschisă, el nu putea 
suferi nedreptatea de nici un fel. Citea mult, iar 
lectufa, împletită cu sfaturile lucrătorilor vârstnici, 
antrenarea la primele acţiuni revendicative au 
ordonat tot mai mult gîndirea politică, atitudinea 
hotărîtă împotriva nedreptăţilor a tînărului 
strungar. Băiatul acesta de 15—16 ani devenise pe 
nesimţite unul dintre cei mai activi ucenici de la 
Atelierele Serviciului Porturilor Maritime din 
Constanţa. 

Cei care I-au cunoscut în această perioadă ni-l pre- 
zintă ca pe un tînăr nu prea înalt, dar bine legat, 
plăcut la înfăţişare, comunicativ, vorbind cu 
însufleţire, dîrz şi hotărît atunci cînd trebuia să 
apere drepturile lui sau ale tovarăşilor săi. 

Ca ucenic, Filimon protestează hotărît şi 
vehement, antrenînd şi pe ceilalţi ucenici, 
împotriva bătăilor la care erau supuşi, se ridică, în 
rînd cu muncitorii mai vîrstnici, împotriva 
corvezilor, a plocoanelor, a „serviciilor" ce 
trebuiau să le facă pentru diferiţi supraveghetori, 
împotriva mîncării proaste, a faptului că li se fura 
şi derizoria sumă acordată oficial ucenicilor pentru 
a-şi cumpăra cărţi. 

O întîmplare petrecută în ultimul an de ucenicie 
este elocventă în această privinţă. 

în atelier, ca de obicei, se muncea. Lîngă- cîte un 
muncitor mai vîrstnic — aşa cum se obişnuia pe 
atunci —, ucenici care desluşeau tainele meseriei. 
Filimon era aplecat, atent, asupra strungului la 
care lucra. La ora schimbului, ucenicii se 
îndreptară spre vestiar pentru a-şi lua lucrurile 


personale. Deodată, printre ei apăru 
supraveghetorul. Ca din senin, din te miri ce, 
acesta începu să împartă, în dreapta şi în stînga, 
bieţilor ucenici, unii dintre ei nişte copii firavi, 
înjuraturi şi palme. 

— Nu mai da, nene! 

— Lăsaţi-mă, domnule ! 

—  Aoleu, ajutor ! se auzeau ţipetele ucenicilor. 
Muncitorul cu care lucra Sârbu a oprit strungul şi 
s-a întors către ucenicul său : * — Gata, vezi ce 
este dincolo ! 

Filimon, calm, cu priviri dîrze, hotărite, a intrat în 
vestiar. Prefăcîndu-se că nu observă nimic, trece 
pe lîngă supraveghetor spre dulapul său. O palmă 
grea se abate peste obrazul lui. Filimon s-a 
clătinat, apoi şi-a revenit. Şi-a trecut palma peste 
faţă, privind calm spre supraveghetor. Toată lumea 
s-a oprit în loc. În vestiar se aşternuse o linişte 
apăsătoare, încordată. 

— Tu i-ai "învăţat, mă Sârbule, să refuze 
mîncarea, aşa-i ? urlă supraveghetorul 
congestionat la faţă. Ţi-arăt eu ţie, instigatorule ? ! 
— Domnule supraveghetor, eu am cerut numai 
să ne dea mîncare mai bună. Avem dreptul la ea. 
— Drepturi zici, ai ? îţi dau eu drepturi. Te 
satur eu de drepturi de-o să mă pomeneşti cît 
trăieşti. 

Filimon îl privea senin. întoarse privirea într-o 
parte şi observă pe masă o cutie de carton, pentru 
pantofi, în cap îi staruia o idee. 

— Domnule supraveghetor, v-am adus un cadou. 
— Ce fel de cadou? 

— Poftiţi ! Liţu luă cutia, care, de fapt era 
goală, şi o întinse supraveghetorului. Acesta, 
oarecum îmbunat şi surprins, plin de curiozitate, o 
luă în mini. în aceeaşi clipă, Filimon, înfuriat, l-a 


lovit pe supraveghetor. Ceea ce a urmat este lesne 
de înţeles : Liţu a fost ameninţat în fel şi chip de 
cel lovit. 

Cei care fuseseră de faţă la acea scenă 
rămăseseră fără grai. Majoritatea ucenicilor se 
uitau admirativ la Filimon. Cîţiva au izbucnit în rîs. 
Pe aceştia Liţu îi privi cu dojana, spunîndu-le : 

— Vă lasaţi bătuţi de un slugoi, voi atîţia şi el 
singur ? 

—  Nee teamă, spuse unul mai pricăjit. 

— Bine măi, dar sîntem mulţi ! Fiecare avem mini, 
trebuie să ne apărăm... 

Mulțimea ucenicilor îl privea pe Sârbu cu 
admiraţie. Unul dintre ei, dînd din cap cu 
convingere, zise : 

— Mă, da chestia cu cadoul a fost grozavă ! 
Filimon zîmbi satisfăcut şi se adresă celor din jur : 
— Ei, băieţi, acum să vă văd curajul, şi se. 
îndreptară spre sala de mese. 

Sala de mese era o încăpere mizeră, mirosind urit. 
La mesele lungi, pe laviţe de lemn, stăteau ucenici 
cu blidurile de aluminiu în faţă, aşteptînd să li se 
aducă mîncarea. în sfîrşit, li se puse mîncarea. 
Curios, cei deja serviţi nu mîncau. Aşteptau. Deşi 
toţi aveau acum farfuriile pline, nimeni nu se 
atingea de mîncare. Toţi se uitau la Filimon. 
Aşteptau să vadă ce va face el. Acesta se ridică, 
luă blidul în mînă, şi se îndreptă liniştit spre un 
ciubăr de lături în care vărsă mîncarea. 

— Ce facimă ? Dacă te vede cumva ? 
— Lasă să vadă. Asta şi vreau. Noi nu sîntem 
porcii domnului inginer Filipescu ! strigă Sârbu. 
Sub ochii miraţi ai personalului cantinei, ucenicii 
se ridicară şi repetară gestul lui Filimon. 

— Asta e grevă, se auzi o voce din bucătărie. 


— Mucoşii ăştia trebuie pedepsiţi ! răsună o 
altă voce. 

— Huo! răspunseră în cor ucenicii. 

în timpul acesta, în uşa sălii de mese apăru gifiind 
supraveghetorul şi cu un rînjet de satisfacţie 
strigă : 

—  Sârbule, la domnu' inginer Filipescu ! 

Filimon se îndrepta liniştit spre ieşire. Ajuns în 
dreptul supraveghetorului nu s-a oprit, a păşit 
înainte. Apoi, brusc, s-a întors parcă spre a-i 
surprinde gestul celui din spate. Scoţind mîna 
dreaptă din buzunar, cu pumnul încleştat, rosteşte 
sacadât, printre dinţi : 

—  Fiiatent, dacă mă atingi 
Cînd cei doi ajunseră în faţa directorului, Filipescu 
îi făcu semn supraveghetorului să plece, apoi 
începu să-l dojenească jpe tînărul uceni 
— Ascultă Sarbule — rosti Filipescu —, nu-mi 
place, nu-mi place deloc. Te-ai înhãitat cu 
derbedeii. Dumneata ai putea să devii unul din cei 
mai buni muncitori ai mei, eşti înzestrat, ai putea 
cîştiga bine... 

— Mă străduiesc, într-adevăr, să devin un 
muncitor bun, grăi Liţu. 

— Da, dar te-ai înhăitat cu derbedeii, cu 
nemulţumiţi, cu agitatorii... Mi-ai ridicat în cap 
ucenicii, îi instig 
— Domnule director, mîncarea este foarte 
proastă, nu se poate mînca... 

— Dar mi s-a spus că îi îndemni să pretindă şi 
indemnizaţia pentru cărţi. Ce au ăştia nevoie de 
cărţi ? De ce îi instigi mă, de ce ? 

— Pentru că sîntem tineri muncitori, viitorul 
ţării, al naţiei româneşti. Şi țara are nevoie de 
oameni pregătiţi, culţi, de muncitori bine calificaţi, 
deoarece... 


— Nu-mi împuia tu capul cu predici, îl opri 
directorul. Uite ce e, măi Sârbule, ia banii ăştia şi 
vezi-ţi de treburile tale. Cumpără-ţi cărţi, ia-ţi 
mînca" ; lasă-i mă, pe alţii. Tu eşti descurcăreţ, 
inteligent. Cu tine am planuri serioase. Numai că 
va trebui să alegi : ori îţi vezi de treburi, ori vei fi 
concediat. 

— Domnule director, omul are datoria să încerce 
să trăiască mai bine. în privinţa banilor, am să-i 
iau cînd o să ne daţi la toţi drepturile... 

în atmosfera de puternică efervescenţă 
revoluţionară din anii crizei economice, în care 
clasa muncitoare din ţara noastră riposta cu 
vigoare ofensivei dezlănţuite de burghezie 
împotriva celor ce munceau, iar partidul comunist 
crea o serie de organizaţii de masă legaie sau 
sprijinea formarea de grupări politice democratice 
s-a plămădit şi Frontul Plugarilor, organizaţie care 
avea în frunte pe dr. Petru Groza. 

Printre cei care au participat la pregătirea 
înfiinţării organizaţiei, la activitatea ei, au fost şi 
ţăranii din Herepea, rude ori cunoscuţi de-ai 
familiei Sârbu. Fili- mon, cel cjre la Constanţa lua 
deja parte la acţiuni revendicative ale tinerilor 
muncitori, era la curent cu frămîntările ţăranilor 
hunedoreni, cu activitatea lor. 

După patru decenii de la aceste evenimente, moş 
Teodor Cionca, din Herepea, unul din primii 
membri ai organizaţiei locale a Frontului 
Plugarilor îşi aminteşte că „prietenul nost' şi 
tovarăşul nost' Filimon Sârbu se afla la Constanţa 
cînd a auzit el că noi am făcut aici Frontul 
Plugarilor ; a venit şi a stat mult de vorbă cu mine 
şi cu alţi locuitori şi a spus că-i foarte bine, că 
trebuie să luptăm cu toţii pentru a scoate ţara din 
mîinile exploatatorilor.'! 


Astfel, viaţa tînărului Filimon Sârbu se împleteşte 
din cea mai fragedă tinereţe cu lupta activă, de zi 
cu zi, a forţelor democratice, revoluţionare. 
Cunoaşte viaţa de asuprire a ţăranilor şi lupta 
acestora, în timp ce în mediul muncitoresc 
constănţean devine, sub îndrumarea muncitorilor 
mai vîrs.tnici, a comuniştilor, unul dintre fruntaşii 
luptei ucenicilor, a celorlalţi tineri muncitori 
pentru obţinerea de revendicări de ordin economic 
şi politic. 

La începutul anului 1933 familia Sârbu a fost 
lovită de o groaznică nenorocire : capul familiei, 
muncitorul ceferist Ion Sârbu moare într-un 
accident, strivit între tampoanele a două vagoane. 
Cei trei copii au rămas orfani. Strîmtorată şi mai 
mult, familia Sârbu se mută la o nouă adresă, în 
strada Gîndului, la nr. 137, tot într-un cartier 
muncitoresc, unde chiria era mai mică. De aici, 
Filimon mergea în fiecare zi cu trenul în port, la 
muncă. 

în vara anului 1933, Filimon termină cursurile 
şcolii de ucenici şi este angajat ca strungar în fier 
la Atelierele S.P.M. Aici el se încadrează tot mai 
strîns, alături de tovarăşii săi, în larga mişcare de 
luptă a celor mulţi şi exploataţi. 

Era anul în care Partidul Comunist Român, deşi 
aflat în ilegalitate, milita tot mai mult pentru 
strîngerea legăturilor cu masele, mobilizîndu-le la 
luptă nu numai pentru obţinerea unor revendicări 
economice, dar şi pentru satisfacerea unor 
deziderate politice, de interes general, care 
priveau cele mai largi categorii sociale. Partidul 
comunist acorda o atenţie deosebită Uniunii 
Tineretului Comunist, pentru atragerea tinerilor şi 
la acţiunile de masă antifasciste, pentru 
demascarea ideilor şovine, mistice şi agresive cu 


care reacţiunea şi organizaţiile fasciste încercau 
să inoculeze conştiinţa tineretului din ţara 
noastră. Filimon Sârbu, alături de mulţi alţi tineri, 
se încadrează în mişcarea largă antifascistă, luînd 
parte la acţiunile uteciştilor constănţeni, făcîn- du- 
şi din lupta împotriva fascismului o profesiune de 
credinţă. Hotărit în acţiunile ce le întreprindea, el 
a început să se impună treptat în ochii 
muncitorilor tineri nu numai din ateliere, ci şi din 
oraş. După terminarea uceniciei, Filimon Sârbu 
fusese primit în rîn- durile organizaţiei 
revoluţionare de tineret, U.T.C., ajungînd în 
ourînd, datorită calităţilor sale, a crezului său de 
luptător revoluţionar, unul din conducătorii orga- 
nizaţiei din Constanţa. 

Acţiunile revoluţionare pe care le iniţia şi le con- 
ducea sau la care participa el însuşi împreună cu 
alţi tineri utecişti se remarcau prin deosebita 
inventivitate, curaj şi eficacitate. Aceste acţiuni, 
cu efect propagandistic în primul rînd, arătau 
oamenilor muncii ca în pofida terorii, a 
urmăririlor, partidul comunist există, activează, 
luptă mai departe împotriva reacţiunii, pentru 
prefaceri revoluţionare în România. Mulţi 
constanţeni îşi mai amintesc de una din aceste 
acţiuni, acţiune pe care în cele ce urmează o vom 
reconstitui după relatările martorilor oculari şi din 
documentele oficiale ale epocii. 

într-o seară, în cartierul muncitoresc unde locuia, 
Filimon discuta cu cîţiva tineri : 

— Ați priceput fraţilor ? zice Filimon. Nu e 
nevoie să fie prea mare. Poate fi şi în mai multe 
bucăţi mai mici. Numai mătase să fie. Roşie! 
Mătase naturală, nu imitație. Vedeţi că la mine nu 
ţin şmecheriile. E clar ? Luaţi banii şi căutaţi prin 


prăvălii. Nu toţi la aceeaşi prăvălie. Alegeţi-le cît 
mai departe una de alta. 

— Şi zi, mă Filimoane, numai de mătase roşie 
suferă ? Alta nu ? întreabă unul. 

—  Filimoane, eu o ştiu mă ? zice altul. 

— Şi chiar te însori ? interveni al treilea. 

— Numai de mătase vreau eu. Aşa merită, că e 
frumoasă ! Vreau s-o îmbrac toată în mătase roşie. 
O să fie nuntă mare. Vă invit şi pe voi. Ei, dar 
acuma gata. Ne vedem mîine spre seară la locul 
ales. Hai, plecați. La revedere. 

A doua zi, seara, Filimon a primit cîteva pachete 
cu mătase roşie. Retrăgîndu-se într-un loc ascuns, 
a tăiat cu o foarfecă zeci de stegulețe mici. După 
aceea le-a pliat în aşa fel încît din fiecare bucată s- 
a format un mic ghemotoc, în care a pus o 
pietricică. A aşteptat căderea nopţii. Apoi, 
plimbîndu-se prin cartier, cu ajutorul unei praştii a 
aruncat ghemotoacele de mătase roşie, care, 
desfăcîndu-se în aer, au căzut peste firele electrice 
sau de telefoane, în vîrful copacilor, pe aco- 
perişuri. 

Dimineaţa, cînd muncitorii se îndreptau spre locu- 
rile de muncă, steguleţele roşii i-au întîmpinat 
vesele, fluturînd uşor în bătaia vîntului. Oamenii 
se opreau, le priveau, unii, deschis, curajos, 
comentau, alţii priveau mai cu fereală, depărtîndu- 
se în grabă. 

— Aşa vor sta steagurile noastre. Vor flutura 
deasupra ţării întregi, spuse unul dintre muncitori, 
mai mult ca pentru sine, dar destul de tare ca să 
audă şi cei din jur. îşi trase cozorocul şepcii pe 
ochi, privind cu înţeles în stînga şi în dreapta, apoi 
plecă. 

Nu peste mult timp, la Siguranţa din Constanţa în- 
cepură să zbîrniie telefoanele. Agenţii anunțau de 


pe diferite străzi prezenţa steguleţelor roşii, faptul 
că lumea nu poate fi împrăştiată, fiind dornică să 
urmărească în continuare spectacolul oferit de 
oamenii Siguranţei, care nu reușeau să stringă 
steguleţele. 

în biroul inspectorului şef al Siguranţei se 
prezentă un agent care răsufla zgomotos, semn că 
alergase : 

— Să trăiţi, domnule şef. Ordonaţi. 

Inspectorul, vădit furios, stăpînindu-se cu greu, îi 
întinse o hîrtie, zicîndu-i : 

— Citeşte. Tare ! N 
Agentul începu să silabisească cu voce tare : „În 
zorii zilei, în cartierul fabricilor, cei ce se duceau 
la lucru au putut vedea pe sîrmele de telegraf, în 
copaci steguleţe roşii. Oamenii se adunau în 
grupuri, discutau..." 

— Continuă, continuă, îl îndemnă şeful. 

— Am citit, spuse agentul, dezumflat parcă. 
Apoi continuă : am fost şi la fața locului, am 
împrăştiat oamenii, am adunat stegulețele... 

— Cine sînt suspecții ? întrebă şeful. 

— Comuniştii ! 

— Mă dobitocule, îmi închipui că nu sfîntu' Petru 
şi-a trimis îngeraşii să împodobească oraşul cu 
steaguri roşii. 

— Păi... presupun că din nou tînărul, 
derbedeul ăla... care acum cîteva săptămîni 
împrăştiase manifeste în oraş ! 

— Şipe ce te bazezi ? 

— Numai el e în stare de aşa ceva. 

— Fir-ar al dracului să fie, zise şeful furios... 
Nu v-am dat ordin să-l supravegheați tot timpul ? 


îl supraveghem, 
sigur că da. Dar ne 
scapă din mînă ca 
apa printre degete 


într-o altă ocazie, Filimon a primit sarcina de a 
organiza acţiunea de răspîndire a unor manifeste 
comuniste. Pentru a le putea transporta la locul de 
întîlnire cu cei care urmau să le răspîndească în 
oraş, el a apelat la ajutorul unei prietene din 
vecini, o fată de 14—15 ani. Aceasta a primit 
manifestele, hotărînd să le transporte în aşa fel 
încît agenţii Siguranţei să nu dea peste ele. A 
împăturit cîteva, apoi peste ele a înfăşurat lînă 
pînă ce a făcut un ghem. Manifestele deveniră, 
astfel, inima ghemului. Aşa, ghem după ghem, 
toate manifestele au fost ascunse de ochi 
iscoditori. Puse într-un coş, ghemele au fost duse 
fără dificultate la locul indicat. În aceeaşi noapte 
oraşul era împînzit cu manifeste comuniste... 
Mai tîrziu, amintindu-şi de acest episod, fata de 
atunci, care devenise soţia lui Victor, fratele lui 
Fili- mon, va povesti : 

„Liţu-mi spunea ce să fac şi eu făceam. Aşa a fost 
şi cu manifestele acelea. 

—  Ce-aţi mai făcut ? 

t — Am ascuns un manifest scris de mînă şi care 
trebuia să fie tipărit. Ne-au făcut percheziţie 
acasă, dar nu l-au găsit [...] 

— Şi manifestul unde era ? 


— II ascunsesem în podul altei case [...] 
—  Ce-aţi făcut pe urmă cu manifestul ? 
— Manifestul l-a luat Liţu şi cred că I-a multi- 
plicat". 
PE BARICADELE LUPTEI 
ANTIFASCISTE 

Primii ani ai activității revoluționare a 
utecistului Filimon Sârbu se încadrează în 
perioada care a urmat puternicelor bătălii sociale 
din anii crizei economice, bătălii culminînd cu 
greva din 15—16 februarie 1933, de la Atelierele 
C.F.R. „Griviţa“, şi care reprezintă o etapă 
deosebit de importantă a istoriei patriei, a Parti- 
dului Comunist Român şi a mişcării democratice, 
antifasciste din ţara noastră. Partidul Comunist 
Român s-a aflat în acei ani în faţa unor sarcini 
complexe, care decurgeau din situaţia internă şi 
externă a țarii. După instaurarea dictaturii fasciste 
a lui Hitler, România intrase în planurile de 
expansiune ale Germaniei naziste, care urmărea 
subordonarea ei pentru a „dispune de petrolul 
nostru şi a cuceri o poziţie sigură la gurile 
Dunării" — cum arăta un ministru de externe al 
României. în acelaşi timp, Ungaria horthystă agita 
tot mai deschis pretenţiile sale revizioniste. 
Creşterea pe plan intern a pericolului fascist, iar 
pe plan extern a tendinţelor revanşarde şi 
revizioniste ale Germaniei şi ale acoliţilor ei au 
ridicat noi sarcini de mare răspundere în faţa 
forţelor revoluţionare şi democratice din România, 
în frunte cu Partidul Comunist Român. Cea mai 
importantă dintre acestea era mobilizarea maselor 
populare, unirea lor într-un larg front al forţelor 
democratice şi patriotice, care să lupte împotriva 
politicii de forţă, dominație şi” subordonare 


promovată de Germania hitleristă şi să apere 
integritatea teritorială a patriei, independenţa şi 
suveranitatea naţională. 

în climatul intern şi extern la care ne-am referit, în 
luna iunie 1933 a luat fiinţă, din iniţiativa şi sub 
conducerea PC.R., Comitetul Naţional Antifascist. 
în acest comitet, tineretul democrat din capitala 
ţării era reprezentat de tînărul utecist Nicolae 
Ceauşescu. „În- cepînd încă din acea epocă — se 
consemnează în lucrarea «Tinereţea revoluţionară 
a tovarăşului Nicolae Ceauşescu» — Uniunea 
Tineretului Comunist a avut în tovarăşul Nicolae 
Ceauşescu un conducător eminent, călit la înalta 
şcoală a luptei revoluţionare. Prin persoana sa, 
Uniunea Tineretului Comunist a fost angajată 
plenar în toate marile confruntări, bătălii sociale şi 
politice conduse de PC.R. împotriva exploatării 
capitaliste, a pericolului fascist, pentru apărarea 
independenţei şi suveranităţii naţionale, a 
integrităţii patriei”. Pentru participarea sa activă 
şi constantă la întrunirile şi activităţile organizate 
în Bucureşti de Comitetul Naţional Antifascist, ca 
şi pentru curajul şi demnitatea de a-şi asuma 
sarcina de a duce la Craiova protestul muncitorilor 
din Capitală, care cereau cu hotarire încetarea 
samavolniciilor antimuncitoreşti, stingerea pro- 
cesului intentat conducătorilor luptelor ceferiştilor 
şi petroliştilor din ianuarie-februarie 1933 şi 
eliberarea lor, tînărul revoluţionar Nicolae 
Ceauşescu avea să fie arestat în repetate rînduri. 
„Vă semnalăm, în vederea luării măsurilor de 
rigoare — se arăta într-o notă a organelor de 
siguranţă adresată Prefecturii poliţiei din 
Bucureşti —, pe comunistul Nicolae Ceauşescu, 
care făcîndu-se vinovat de adunarea de adeziune 
şi solida- ritate a muncitorilor cu ceferiştii 


condamnaţi în procesul de rebeliune a fost deferit 
Parchetului Tribunalului din Craiova, şi apoi pus în 
libertate, după care s-a întors în capitală". 

Sub conducerea Partidului Comunist 
Român şi-au desfăşurat activitatea în acei ani şi 
organizaţiile ilegale Ajutorul roşu, Cercul Femeilor 
Comuniste ş. a. Un ajutor preţios pentru 
activitatea generală a partidului desfăşurată în 
rîwdul tineretului din uzine şi fabrici, instituţii, 
şcoli şi facultăţi, în armată, pentru atragerea lui 
pe calea luptei democratice, revoluţionare, l-a dat 
Uniunea Tineretului Comunist. 

Deşi organizaţia comunistă de tineret era 
de mulţi ani în ilegalitate, în noiembrie 1934 ea a 
fost din nou interzisă. 

În acea perioadă în fişele Siguranţei din 
Constanţa în dreptul numelui lui Filimon Sârbu 
apare însemnarea : „este cunoscut în cazierele 
noastre ca membru al U.T.C.-ului comunist”. 

Oricât de grele au fost vremurile, Uniunea 
Tineretului Comunist şi-a apărat existenţa ca 
organizaţie constituită, şi-a adîncit 
conspirativitatea. În acel timp, în scopul întăririi 
legăturii sale cu masele largi populare, Partidul 
Comunist Român a trasat ca sarcină uteciş- tilor 
de a stabili ample legături cu organizaţiile legale 
democratice, antifasciste. Astfel, în anii 1935— 
1936, pe baza indicaţiilor primite din partea 
PC.R., Uniunea Tineretului Comunist, în cadrul 
unui program comun, propus de aceasta, începe să 
colaboreze cu unele organizaţii de tineret de 
orientare patriotică. înţelegînd indicaţia PC.R., 
pentru a face activitatea lui mai eficace, Filimon 
Sârbu aderă şi el la o astfel de organizaţie, în 
cadrul căreia, împletind activitatea ilegală de 


partid cu cea legală, depune o fructuoasă muncă 
de lămurire a tinerilor în legătură cu obiectivele 
luptei pe care ei trebuia s-o ducă. 

Condiţiile obiective au determinat şi înfiinţarea a o 
serie de noi grupări democratice legale, cu 
ajutorul cărora partidul comunist asigura aderenţa 
maselor la rezolvarea unor sarcini de interes 
general, cum erau cele pentru apărarea 
drepturilor şi libertăţilor democratice, împotriva 
organizaţiilor fasciste etc. Printre organizaţiile de 
masă legale create în perioada noiembrie 1934 — 
februarie 1938 se numărau : Comitetele pentru 
apărarea antifasciştilor, Frontul studenţesc demo- 
crat, Blocul democratic, Societatea pentru 
întreţinerea raporturilor culturale dintre România 
şi Uniunea Sovietică, Frontul feminin, Uniunea 
democratică ş. a. 

Creînd nemijlocit sau preluînd îndrumarea unor 
organizaţii de masă legale, Partidul Comunist 
Român s-a preocupat în permanenţă de buna 
desfăşurare a activităţii organizaţiilor de masă 
democratice şi antifasciste, trimiţind în rîndurile 
acestora pe unii dintre activiştii săi de seamă — 
Nicolae Ceauşescu, Nicolae Cristea, Constantin 
David, Lucrețiu Pătrăşcanu, Ilie Pintilie şi mulţi 
alţii. 

în faţa pericolului fascismului şi revizionismului, 
Partidul Comunist Român a orientat U.T.C.-ul spre 
acţiunile de masă, pentru a împiedica fascizarea 
tineretului român, pentru a combate ideile şovine, 
mistice şi agresive cu care reacţiunea şi 
organizaţiile fasciste încercau să inoculeze 
conştiinţa maselor de tineri. La fel ca mulţi alţii, 
Filimon Sârbu se încadrează în mişcarea largă 
antifascistă, luînd parte la acţiunile uteciş- tilor 
constănţeni, ale mişcării antifasciste, făcîndu-şi 


din lupta împotriva fascismului, a războiului o 
profesiune de credinţă. 

Spre sfîrşitul anului 1935 şi începutul anului 1936 
în Constanţa, ca şi în alte localităţi din” ţară, sub 
îndrumarea directă a comuniştilor, încep să se 
constituie secţii locale ale „Comitetului de apărare 
şi ajutorare a deţinuţilor politici antifascişti din 
România". în anul 1935 Comitetul Central al 
Partidului Comunist Român dăduse în acest sens 
cuvînt de ordine pentru întărirea muncii legale a 
Ajutorului Roşu prin extinderea treptată la nivelul 
întregii ţări a comitetelor de patronaj şi 
intensificarea muncii comuniştilor în comitetele 
pentru apărarea antifasciştilor, legarea mai 
strânsă a acestora de activitatea Ajutorului Roşu 
ca organizaţie centrală de luptă pentru apărarea 
morală şi ajutorarea materială a deţinuţilor politici 
antifascişti. 

în anul 1936, din secţiunea din Constanţa a „Comi- 
tetului de apărare şi ajutorare a deţinuţilor politici 
antifascişti din România" făceau parte douăzeci de 
persoane, între care întîlnim şi numele tînărului de 
19 ani Filimon Sârbu, strungar în fier la Atelierele 
S.P.M. Alegerea lui în conducerea acestei 
organizaţii de masă legale, îndrumată de partidul 
comunist, era, de fapt, o recunoaştere a calităţilor 
de luptător revoluţionar de care tînărul muncitor 
dăduse deja dovadă. 

Sediul organizaţiei era pe strada Dacia nr.15. Aici 
se întruneau în fiecare miercuri seara, în şedinţe 
de lucru, bărbaţi, femei, tineri şi vârstnici, 
muncitori, mici meseriaşi, marinari, intelectuali, 
animați cu toţii de dorinţa de a contribui prin 
activitatea lor, prin propaganda şi colectele iniţiate 
la îmbunătăţirea situaţiei deţinuţilor politici 
comunişti şi antifascişti, a familiilor lor, 


sprijinindu-i pe aceştia în timpul proceselor, aju- 
tîndu-i moral şi material în timpul detenţiunii. 
Documentele vremii relevă numeroase acţiuni 
întreprinse în anul 1936 de membrii din Constanţa 
ai respectivei organizaţii. Printre aceste acţiuni se 
înscriu cele legate de sprijinirea în procese a 
luptătorilor antifascişti care erau acuzaţi. Astfel, în 
ziarele din Constanţa au fost publicate moţiuni şi 
declaraţii în sprijinul luptătorului comunist Petre 
Constantinescu-laşi, s-au întreprins acţiuni pentru 
asigurarea apărării altor luptători comunişti, 
antifascişti, cum a fost acţiunea celor opt membri 
din comitet care s-au prezentat ca martori ai 
apărării în procesul intentat unor luptători 
antifascişti la Durostor. 

în sprijinul şi pentru ajutorarea deţinuţilor politici 
comunişti şi antifascişti, prin grija comitetului s-au 
strîns unele sume de bani, s-au trimis deţinuţilor 
din diferite închisori pachete cu alimente şi 
medicamente etc. 

La şedinţele comitetului, la întrunirile, 
conferințele şi şezătorile organizate, Filimon 
Sârbu, acest tînăr muncitor, inteligent, îndrăzneţ, 
om de acţiune, cu o influenţă deosebită asupra 
tineretului din jurul său, dar şi a celor mai 
vîrstnici, era o prezenţă activă. Cînd lua cuvîntul 
era ascultat cu atenţie ; cuvintele lui simple, dar 
pline de fermitate revoluţionară mergeau la inimă, 
mobilizau. 

în cadrul comitetului s-a organizat şi o bibliotecă 
de interes public. Printre cititorii pasionaţi se 
număra şi Filimon Sârbu. Dintr-o fişă, devenită 
document, rezultă că la 23 septembrie 1936 el 
luase cu împrumut din acea bibliotecă revistele 
„Era nouă" şi „Ţara de mîine". Apoi titlurile se 
înmulţesc, lectura se diversifică, cuprinzând, 


printre altele, lucrarea „Capitalul“, de Karl Marx, 
broşura-manifest „Pentru stingerea procesului 
celor 8 intelectuali antifascişti din Chişinău", 
revista „Cultura proletară", alte ziare, reviste şi 
broşuri de orientare democratică, antifasciste, 
antirăzboinice. 

Un eveniment important în viaţa organizaţiei con- 
stănţene a „Comitetului de apărare şi ajutorare a 
deţinuţilor politici antifascişti" îl constituie şedinţa 
din septembrie 1936, la care a participat şi Ella 
Negruzzi, preşedinta Comitetului pe ţară, care a 
impulsionat activitatea organizaţiei din Constanţa. 
Dupa aceea, siguranţa, celelalte organe de 
represiune au intensificat acţiunea de 
supraveghere a membrilor organizaţiei. Cu toate 
acestea, aşa cum rezultă chiar din unele 
documente ale siguranţei constănţene, uşile 
sediului organizaţiei erau deschise în permanenţă, 
la activităţile de aici putînd participa oricine dorea 
să contribuie la sprijinirea şi apărarea deţinuţilor 
politici antifascişti, la lupta pentru salvarea păcii, 
împotriva războiului. Caracterul deschis al unor 
astfel de şedinţe făcea posibil ca adesea poliţia să 
fie dusă în eroare asupra scopurilor reale urmărite 
de organizaţie. 

Concomitent cu activitatea din cadrul comitetului, 
Filimon Sârbu îşi continua munca revoluţionară la 
locul de producţie, în atelier, pe linia Uniunii 
Tineretului Comunist. 

Cu toată ingeniozitatea de care dădea dovadă în 
munca revoluţionară, organele de siguranţă erau 
mereu cu ochii pe tînărul muncitor. Ele îl 
urmăreau pas cu pas. Referitor la activitatea, 
revoluţionară a lui Filimon Sârbu, în fişele şi 
rapoartele întocmite în anul 1.936 de către 
siguranţa constanţeană se consemna, printre 


altele : „în cursul lunei iulie 1936, muncitorul a 
arborat drapele roşii pe sîrmele de telegraf, 
şablonînd şi diferite parole comuniste pe zidurile 
magaziilor de cereale. Activează în mişcarea 
comunistă, fiind însărcinat cu partea tehnică". Şi 
cu toate că la Siguranţă existau unele informaţii în 
legătură cu activitatea sa revoluţionară, tînărul 
Filimon Sârbu a reuşit să scape cu bine de 
urmărirea poliţiştilor. 

PROBA IUBIRII DE PATRIE 

La 20 octombrie 1936 unul din membrii 
organizaţiei constănţene a „Comitetului de 
apărare şi ajutorare a deţinuţilor politici 
antifascişti" a fost arestat sub acuzaţia că 
frecventează sediul din strada Dacia nr. 15, „casă 
unde se strîngeau tineri; bătrîni şi femei, ţinînd 
şedinţe conspirative", după cum nota un raport al 
Siguranţei. 

Era evident că Siguranţa pregătea ceva. Membrii 
comitetului, conştienţi că activitatea lor este 
desfăşurată în scopul nobil al luptei pentru pace, 
împotriva războiului, au hotărît să înfrunte cu 
demnitate şi curaj manevrele organelor represive. 
„.„Miercuri, 21 octombrie 1936. Spre seară, 
Filimon Sârbu, ca de obicei, a pornit spre sediul 
din strada Dacia. Pe drum a întîlnit o tînără din 
vecini, pe numele ei mic Elena, care-l ajutase să 
transporte manifeste, căreia i-a spus : „Vezi că mă 
duc acolo..." 

Către ora 20, Filimon era la sediul comitetului. 
Acolo erau în jur de 50 de oameni, care veniseră 
să asculte o prelegere despre rolul Ligii Naţiunilor. 
Deodată în sală au năvălit 15 agenţi de siguranţă, 
care au arestat pe toţi cei aflaţi înăuntru. Au fost 
confiscate arhiva, documentele, ştampila rotundă 


cu antet, broşurile, cărţile şi toate celelalte 
materiale ale comitetului. Sediul a fost apoi sigilat. 
Cei arestaţi, între care se număra şi Filimon 
Sârbu, au fost urcați cu forţa în autodubs şi duşi la 
Chestură. 

Filimon Sârbu, la cei 20 de ani ai lui, făcea cunoş- 
tinţă pentru prima oară cu Siguranţa, cu poliţia 
burgheză. El a făcut faţă cu multă prezenţă de 
spirit şi demnitate interogatoriului care a urmat. 
în tot acest timp, atitudinea lui a surprins în aşa 
fel pe agînţii Siguranţei, încît ei au notat, printre 
altele, în fişa personală a lui Sârbu : „se prezintă 
vioi, îndrăzneţ". 

în faţa agenţilor de siguranţă se afla — după 
datele înscrise chiar de aceştia în fişa personală — 
un tîiiăr nu prea înalt, de 1,67 m, cu „corpolenţa 
potrivită, faţa roz, forma ovală, fruntea mijlocie, 
părul castaniu, neted, ochii castanii, sprîncenele 
drepte, nasul mare (profil), gros (în faţă), gura 
mijlocie, bărbia subţire, urechile mijlocii. Degetul 
inelar şi mijlociu de la mîna dreaptă strivite" (într- 
un accident de muncă, la atelier). 

După ani şi ani, Elena, acea fată din vecini, care 
între timp devenise cumnata lui Filimon Sârbu, îşi 
amintea că acesta era „foarte frumos, nu prea- 
înalt, foarte comunicativ, vorbea cu însufleţire şi 
avea ochi luminoşi". Depănîndu-şi amintirile, Elena 
Sârbu a relatat scriitoarei Sînziana Pop despre 
prima arestare a lui Filimon: „în noaptea aceea el 
n-a venit acasă. Mi-am luat coşuleţul şi m-atn dus 
la piaţă. M-am prefăcut că trec din întîmplare prin 
faţa sediului. Sediul era pe Griviţa, la o casă cu 
prăvălie care avea intrare şi în faţă şi în spate (una 
pe Griviței, alta pe Dacia 15). Cînd am trecut era 
închis şi patrulele îşi făceau plimbarea. Am venit 


acasă şi i-am spus lui Victor, dar el ştia deja că 
fusese arestat. 

— V-aţi dus la Chestura poliţiei ? 

— Da. Era la beci, împreună cu toţi borfaşii. 
Ne-a spus să fim liniştiţi. «Aţi adus ţigări» ne-a zis. 
— Ce ţigări fuma ? 

— Fuma «Naţionale» şi «Dorobanţi»” La 
«Mără- şeşti» le spunea «spaima nemților». 
Aduceţi-mi «spaima nemților», spunea." 

La fel ca şi ceilalţi arestaţi, în acea noapte de 21 
spre 22 octombrie 1936 Filimon Sârbu a fost 
supus primului interogatoriu şi i s-a luat prima 
declaraţie. Memoria arhivelor a păstrat această 
declaraţie, din care cităm : „Subsemnatul Filimon 
Sârbu, de 20 de ani, necăsătorit, strungar în fier, 
în atelierele S.P.M., originar din comuna Herepea, 
jud. Hunedoara, domiciliat în Constanţa, str. 
Gîndului nr. 137, declar următoarele : 

Sunt strungar în fier la S.PM., de 6 ani fiind plătit 
cu 80 lei pe zi... 

în ziua de 7 octombrie a. c. m-am înscris şi eu în 
organizaţia din strada Dacia 15 şi am luat parte la 
toate şedinţele ţinute pînă în prezent. 

Şedinţele aveau loc în fiecare miercuri seara, pe 
săptămînă, iar Comitetul organizaţiei ţinea şi el 
şedinţă în fiecare sîmbătă din săptămînă [...] în 
seara zilei de 21 octombrie 1936 [...] cînd 
secretarul organizaţiei ne vorbea despre Liga 
Naţiunilor şi spunea poziţia statelor Italia, Franţa 
şi Anglia a venit Poliţia de ne-a arestat şi ne-a dus 
la Chestură pentru cercetări." 

în această declaraţie este evidentă şi firească stră- 
dania lui Filimon Sârbu de a recunoaşte cît mai 
puţin din activitatea sa revoluţionară. Dar 
încercările lui puteau fi considerate zadarnice 
chiar din capul locului. 


Siguranţa îl urmărea de mult; îi cunoştea 
activitatea ilegală, comunistă ; numele lui figura 
deja în cazierele siguranţei constănţene. Filimon 
Sârbu, sta scris în' dosarul de la Siguranţă 
întocmit în octombrie 1936 cu ocazia primei 
arestări, „este cunoscut în cazierele noastre ca 
membru al U.T.C.-ului comunist”. 

După primele zile ale arestării devenise clar că po- 
ziţia nerecunoaşterii nu avea sorţi de izbîndă. De 
aceea, Filimon Sârbu, împreună cu ceilalţi tovarăşi 
aflaţi în anchetă, a hotărit să schimbe tactica de 
luptă. Din acuzaţi deveniră acuzatori, adoptînd o 
atitudine curajoasă, plină de bărbăţie şi spirit 
revoluţionar. Astfel, la 25 octombrie 1936, cînd 
tuturor li se lua un nou interogatoriu, de data 
aceasta în scris, pe formulare tip, care conţineau 
cîte 20 de întrebări, la întrebarea care avea 
formularea : „Ce explicaţie dai cuvîntului fascism", 
Filimon Sârbu răspundea concis, sugestiv: 
„Dictatură — încătuşarea libertăţilor şi tendinţe 
războinice”. 

La 27 octombrie 1936 cercetările Siguranţei erau 
încheiate. Grupul de arestaţi şi anchetați urma să 
fie deferit justiţiei militare. Pînă la judecarea 
procesului, membrii grupului trebuiau ţinuţi la 
penitenciar, în stare de arest preventiv, fapt ce 
provoacă griji organelor represive, „avîndu-se în 
vedere numărul lor mare şi lipsa de locuri unde să- 
i depună — după cum rezultă dintr-un document al 
Sigurantei —, făcînd menţiunea că ambele aresturi 
ale închisorii militare şi civile sînt arhipline cu 
deţinuţi”. Aceşti arestaţi sînt „periculoşi pentru 
siguranţa statului", se mai notează în documentul 
citat. 

La 28 octombrie 1936 prim-comisarul regal din 
Constanţa ceru procurorului general din acest 


oraş să dispună ca penitenciarul civil din localitate 
să primească a 'fi depuşi aproximativ 40 da 
arestaţi dintre membrii comitetului local de 
apărare şi de ajutorare a deţinuţilor politici 
antifascişti. Aceasta cu atît mai mult, cu cît la 
îndhisoarea militară soldaţii închişi „ar putea fi 
contaminaţi de ideile subversive ale celor arestaţi 
pentru comunism". 

Interogatoriile, după cum rezultă din documente, 
continuă şi în timpul arestului preventiv. 
Atitudinea lui Filimon Sârbu rămîne în continuare 
dîrză, neclintită, ca a unui adevărat comunist. 

Pe data de 24 noiembrie 1936, sub adresa nr. 
34720-, Chestura poliţiei Constanţa înaintează 
către Parchetul Tribunalului Constanţa foaia 
personală a lui Sârbu I. Filimon, „infractor 
comunist", „pentru faptul că numitul este membru 
activ în Comitetul de apărare şi ajutorare a 
deţinuţilor politici antifascişti din ţară". 

în ziua de 29 noiembrie 1936 s-a dispus trimiterea 
în judecată a 58 de inculpaţi — bărbaţi şi femei —, 
pentru faptul de „constituire şi activare în 
asociaţie secretă". Procesul a fost fixat pentru data 
de 10 decembrie 1936 şi urma să fie judecat în 
faţa completului de la Consiliul de război al 
Diviziei 9 infanterie. Filimon Sârbu nu a avut un 
apărător ales, ci i-a fost numit din oficiu un 
locotenent din Regimentul 34 infanterie. 
Solidaritatea de luptă a celor arestaţi s-a 
manifestat şi în preziua procesului, cînd, luînd la 
cunoştinţă că urmează a fi transportaţi legaţi în 
lanţuri la Consiliul de război pentru a studia 
ordonanța definitivă, aceştia, socotindu-se pe 
drept cuvînt încă necondamnaţi, se opun măsurii 
samavolnice, înaintînd un protest colectiv, în scris, 


în care cereau să le fie trimis la închisoare dosarul 
cu ordonanța definitivă. 

Procesul a început în dimineaţa zilei de 10 decem- 
brie cu două şedinţe pe zi : dimineaţa şi după- 
amiaza, continuînd în acest fel în zilele de 11, 12, 
14 şi 15 decembrie 1936. Din cauza numărului 
mare al acuzaților, cât şi din cauza apărării 
curajoase, hotărite, pe care şi-au pregătit-o în 
comun şi şi-au susţinut-o apoi fiecare dintre 
membrii comitetului aflaţi în boxa acuzaților, 
procesul s-a transformat de fapt într-un puternic 
rechizitoriu la adresa orînduirii burgheze, într-o 
demascare a pericolului grav ce-l reprezintă 
fascismul pentru liniştea şi pacea omenirii, o 
atenţionare lucidă asupra febrilelor pregătiri de 
război. 

Fihmon Sârbu a fost audiat în după-amiaza zilei de 
11 decembrie 1936. în cuvîntul său, în loc să-şi 
apere propria persoană, tînărul militant 
revoluţionar a înfierat fascismul, ca o plagă 
ruşinoasă pe conştiinţa omenirii, aducînd un 
omagiu tuturor celor care luptă, indiferent prin ce 
mijloace, împotriva acestuia. „A fi antifascist — a 
declarat Filimon Sârbu în faţa Consiliului de 
război — nu este nici o vină. Dimpotrivă, aceasta 
înseamnă a-ţi iubi cu adevărat patria". 

Sentința în procesul membrilor Comitetului de 
apărare şi ajutorare a deţinuţilor politici 
antifascişti din Constanţa s-a citit în noaptea de 15 
spre 16 decembrie 1936. Prin sentinţa nr. 425 din 
16 decembrie 1936, a Consiliului de război al 
Diviziei 9 infanterie, Filimon Sârbu, fiind 


considerat încă minor ”, a fost condamnat la 6 luni 
închisoare şi 3 ani interdicţie „pentru faptul de 
constituire şi activare în asociaţia secretă", deten- 
ţiunea urmînd a fi ispăşită „la casa de arest" a 
Penitenciarului Constanţa. „Timpul de osîndă 
începe în ziua de 31 octombrie 1936". 
Condamnarea şi prigonirea luptătorilor antifascişti 
constănţeni, la fel ca şi a altora din celelalte 
localităţi ale ţării, au cunoscut o hotărîtă ripostă 
din partea maselor populare, a forţelor 
democratice, antifasciste interne şi internaţionale. 
Printre telegramele de protest trimise Consiliului 
de război care i-a judecat pe luptătorii antifascişti 
constănţeni amintim pe cea din 6 noiembrie 1936 
semnată de „Grupul avocaţilor democrați", în care 
se protestează şi se cere eliberarea imediată a 
luptătorilor antifascişti constănţeni, şi pe cea din 
19 decembrie 1936, trimisă de „Comitetul de 
apărare a deţinuţilor politici", cu sediul la Paris, în 
care se arăta : „Comitetul de apărare a deţinuţilor 
politici protestează contra procesului intentat 
Comitetului deţinuţilor politici din Constanţa, 
pentru acţiunea lor de esenţă pur 

Filimon Sârbu a stat închis după gratii o toamnă, o 
iarnă grea şi un început de primăvară. între 
zidurile reci ale temniţei, tînarul revoluţionar s-a 
apropiat şi mai mult de oamenii pe care îi stima, 
de la care învăţa tot mai mult şi al căror cuvînt îl 
urma — comuniştii. 

încercînd să reconstituie perioada petrecută de 
Filimon Sârbu la închisoare, Elena, cumnata sa, 
relata, cu acelaşi prilej amintit, următoarele : „A 


În acea vreme, majoratul se declara la 21 de ani. 


făcut închisoare la Penitenciar. Procesul s-a 
judecat la tribunalul militar. Am văzut cum i-a dus 
în lanţuri... 

—  Mergeaţi să-l vedeţi şi la Penitenciar ? 

— Sigur că mergeam. îi 'duceam de mîncare şi 
ţigări. Aveau dreptul la vorbitor. N-aveai voie decît 
trei minute cu gardianul alături şi era o plasă de 
sîrmă. Dar cea mai frumoasă amintire din viaţa 
mea s-a în- tîmplat la un vorbitor. Am mers 
împreună cu Victor şi Liţu a întrebat deodată : 
«Voi de ce nu vă căsătoriţi ?» Noi am zis : «Să ieşi 
şi tu». Nu, a zis, căsăto- riţi-vă acuma, vreau să fiu 
liniştit». 

— Cîţi ani avea atunci ? 

— Avea 19 ani. 

— Şi dumneavoastră ? 

— Eu aveam 16. 

— Şi v-aţi căsătorit ? 

— Ne-am căsătorit. Pe 29 noiembrie,^ cînd 
aveam nunta, ne-am dus la închisoare. Era zăpadă 
de-un metru. 

— Ce-a zis cînd v-a văzut ? 

— Azis : «Mă gîndeam că nu veniți». 

— Atât? 

— Şi că sînt foarte frumoasă, a zis... Nu ştiu 
cine a mai fost închis cu el în perioada asta dar 
cred că era un intelectual pentru că în ăstea 6 luni 
Liţu a învăţat perfect franțuzeşte. Cînd a ieşit mi-a 
spus : «acum pot să merg să lupt şi în Franţa»." 
Filimon Sârbu a ieşit din închisoare la 30 aprilie 
1937. După eliberare nu a mai fost reprimit la- 
vechiul loc de. muncă. Faptul nu l-a descurajat. 
Era hotărît să răzbească. Negăsind de lucru în 
meseria sa Filimon s-a angajat muncitor sezonier 
la Salvamar. Confruntat cu lipsurile de tot felul, se 


lupta cu greutăţile, însă felul de a fi îi rămîne 
optimist, după cum rezultă dintr-o scrisoare, din 
acea perioadă, adresată avocatului Victor Dusa, cu 
care Filimon Sârbu colabora în cadrul activităţii 
legale desfăşurate în rîndurile tineretului. Scri- 
soarea este datată 11 mai 1937 şi ea cuprinde 
următoarele : „DI. Duşa, 

În primul rînd ţin să vă comunic că am găsit ser- 
vici, sînt şef de echipă la Salvamar şi pînă la 15 
sînt de noapte. Aşa că nu pot veni seara pe la club, 
fapt care m-a determinat să aleg această cale 
pentru o rugăminte. 

Sînt ameninţat de proprietar cu evacuarea dacă nu 
achit în termen de 3 zile chiria, aşa că vă puteţi da 
seama în ce situaţie neplăcută mă găsesc. 
Rugămintea mea e dacă puteţi să-mi acordaţi un 
credit de 1 000 lei pe care mă oblig a-i plăti în 3 
rate lunare cu începere de la 1 iunie. 

Dacă puteţi găsi chiar cu o dobîndă şi poate că 
prin Cooperativa «Furnica» s-ar putea. 

Aceasta este rugămintea mea la care vă rog să-mi 
răspundeţi da sau nu. 

Eu sunt liber dimineaţa de la 5 şi pînă seara la 6. 
Transmiteţi tuturor salutul meu..." 

înfruntînd cu bărbăţie şi curaj lipsurile materiale, 
urmăririle continue ale agenţilor Siguranţei, care 
nu-l scapă din ochi, Filimon Sârbu îşi continuă 
munca revoluţionară în Constanţa şi împrejurimi, 
cu toate greutăţile organizatorice intervenite în 
cursul ultimelor luni ale anului 1936 şi primele 
luni ale anului 1937 în viaţa şi activitatea U.T.C.- 
ului. 

„Tocmai într-un moment de succese, — se arată 
într-o lucrare dedicată istoriei Uniunii Tineretului 
Comunist — într-un moment cînd pentru partidul 
comunist era deosebit de necesară organizaţia 


comunistă de tineret, cînd asupra ţării se abăteau 
timpuri grele, activitatea Uniunii Tineretului 
Comunist din România a încetat. Fără a cunoaşte 
temeinic situaţia U.T.C., care fealmerite desfăşura 
o activitate cu realizări însemnate în mobilizarea 
tineretu'ui la lupta revoluţionară, antifascistă, 
unele cadre din conducerea de atunci a partidului 
au aplicat neadecvat o rezoluţie a Congresului al 
VI-lea al Internaționalei Comuniste a Tineretului 
din ianuarie 1936, care, de fapt, a dus la 
desfiinţarea organizaţiei comuniste de tineret." 
Incepînd din a doua jumătate a anului 1936 şi pînă 
în primele luni ale anului următor, celulele U.T.C., 
organele şi organizaţiile locale s-au desfiinţat, 
uteciştii urmînd să ducă activitate democratică, 
antifascistă în alte organizaţii, aşa cum de fapt s-a 
întîmplat şi în cazul lui Filimon Sârbu, care, 
aflîndu-se printre uteciştii cei mai activi, a acţionat 
în conspirativitate, ţinînd legătura cu partidul, 
aplicînd directivele lui. 

în momentul cînd activitatea conspirativă a lui Fili- 
mon Sârbu la Constanţa a fost îngreunată de 
supravegherea şi şicanele Siguranţei, organizaţia 
de partid a hotărît ca el să-şi continue munca 
revoluţionară în altă parte. „Toată vara pînă spre 
toamnă — îşi aminteşte fratele său mai mic, Ion 
Sârbu — a lipsit din oraş. A venit acasă la 
începutul lunii septembrie şi, cu mari greutăţi, a 
reuşit să se reîncadreze la vechiul loc de muncă — 
ca strungar la Şantierul Naval Constanţa. Pentru 
că, ţin bine minte, în toamna anului 19317 şi în 
iarna anului 1938 aveau loc dese «ceaiuri» la noi 
în casă, în fapt întîlniri conspirative ale lui Liţu cu 
tineri de convingeri comuniste." 

Unde a fost Filimon Sârbu între timp ? Unele măr- 
turii ale celor care i-au cunoscut activitatea 


revoluţionară din vara anului 1937 indică zona 
Braşov. Acolo, Filimon Sârbu a luat parte, ca trimis 
al partidului, la diferite acţiuni muncitoreşti. 

La Braşov însă şi-a îndeplinit sarcina pentru care a 
fost trimis şi s-a înapoiat acasă. Faptul este atestat 
de documente din care rezultă că la începutul lunii 
septembrie, fiind la Constanţa, Filimon Sârbu se 
adresa cu o cerere Cercului de recrutare din 
localitate, prin care îşi exprima dorinţa de a fi 
însumat în armată cu termen redus. (Fusese 
recrutat la 20 aprilie 1937, iar o lună mai târziu, la 
22 mai, repartizat la grăniceri, şi desigur se 
aştepta să fie încorporat.) I se păruse lung stagiul 
de 3 ani în armată, ori a fost sfătuit să uzeze de 
dreptul de serviciu cu termen redus, ca astfel să 
se reîntoarcă mai repede la dispoziţia organizaţiei 
de partid ? Nu ştim precis mobilul acestei cereri. 
Cert este însă faptul că la 23 septembrie 1937 
Filimon Sârbu primi răspunsul Cercului de 
recrutare Constanţa. Un răspuns dur. lată-l: 
„Respins cererea de însumare cu T. R. ca unuia ce 
a fost condamnat de Consiliul de Război al Diviziei 
a 9-a, (conform) ordinului Comandamentului 2 
teritorial nr. 7768/1937." 

Probabil că nici Filimon nu se aştepta la un alt 
răspuns, întrucît nu s-a arătat deloc surprins. 
Tînărul revoluţionar ştia că Partidul Comunist 
Român îşi îndrepta tot mai mult atenţia spre 
armată, pentru atragerea ei de partea luptei 
forţelor revoluţionare. întrezărind pericolul care 
începuse să planeze asupra ţării, PC.R., prin 
directive noi, fundamenta poziţia pe care trebuia 
sa o aibă comuniştii faţă de spiritul revanşard al 
Germaniei naziste şi Italiei fasciste, a Ungariei 
hor- thyste, a celorlalte state revizioniste, arătînd 
cine ameninţă pacea, independenţa şi integritatea 


teritorială a ţărilor Europei. Printre ţările cele mai 
grav periclitate era şi România. 

Partidul Comunist Român atrăsese atenţia maselor 
populare încă din vremea marilor bătălii proletare 
din ianuariş-februarie 1933 asupra rolului nefast 
pe care îl au pentru ţara grupările fasciste şi 
profasciste. în octombrie 1935, C.C. al PC.R.a 
tipărit şi difuzat manifestul „Către poporul 

român ! Către clasa muncitoare din întreaga 

ţara !", în care înfiera fascismul german, care 
ameninţa existenţa şi neatîrnarea poporului 
român, şi statua astfel poziţia comuniştilor : „Noi, 
comuniştii, care ne iubim fierbinte poporul nostru, 
pentru a cărui pîine, pentru a cărui libertate, 
pentru a cărui cultură luptăm fără preget şi pentru 
care ştim să dăm jertfele cele mai grele, ştim să 
înfruntăm temniţele, ştim să cădem sub gloanţele 
stăpînirii [...] Noi, comuniştii, ştim să stăm în 
fruntea mişcării pentru apărarea neatîrnării 
poporului nostru [...] Noi, comuniştii, chemăm la 
luptă toate puterile vii ale neamului împotriva 
forţelor distructive ale fascismului asasin". lar 
într-un document al C.C. al PC.R. din 1 noiembrie 
1935 se spunea : „Noi, comuniştii, sîntem gata să 
apărăm cu arma în mînă independenţa României 
dacă ţara noastră va fi silită să ducă un război 
naţional de apărare contra ihiperialismului 
fascist." 

Plenara a V-a lărgită a C.C. al PC.R. din iulie 1936 
cerea deschis ca „armata română [...] să devină 
apărătorul poporului [...] în serviciul poporului, în 
serviciul păcii şi libertăţii", în caz de agresiune 
asupra graniţelor noastre naţionale. Iar în ianuarie 
1937, printr-un manifest, partidul se adresa 
soldaţilor şi ofiţerilor, che- mîndu-i să apere 
independenţa naţională a ţării, iar ulterior avea să 


dea comuniştilor, simpatizanţilor săi cuvîntul de 
ordine de a se prezenta, la chemare, la unităţi, să- 
şi facă datoria în armată, pentru că armata era o 
nădejde a ţării. 

în astfel de împrejurări, la 10 martie 1938,. 
Filimon Sârbu a fost chemat la Centrul de 
recrutare Constanţa, în vederea încorporării. 
SOLDAT ÎN REGIMENTUL 2 


GRĂNICERI 

Tînăral comunist s-a despărţit cu greu de locul de 
muncă; Pentru a-şi putea continua activitatea 
revoluţionară în armată, el s-a interesat de 
specificul acestei activităţi în rîndurile militarilor. 
Printre altele, Filimon Sârbu a căutat să afle dacă 
în Regimentul 2 grăniceri, la care urma să se 
prezinte, sînt membri ai unor organizaţii 
antifasciste sau comuniste şi cum poate să intre în 
contact cu aceştia. Un comunist i-a spus : „Tu eşti 
bine cunoscut în «Dobrogea. Ar fi de mirare ca 
ofiţerii din Regimentul 2 grăniceri să nu fie infor- 
maţi de sentinţa Consiliului de război al Diviziei a 
9-a care s-a dat publicităţii. Are să-ţi fie greu. În 
regiment însă vor fi, cu siguranţă, unele activităţi 
legale care vor putea fi împletite cu activităţile 
ilegale de partid”. 

La 18 martie, în baza ordinului Marelui Stat Major 
nr. 5 800 /1938, Filimon Sârbu era trimis cu 
adresa nr. 23 406 la Regimentul 2 grăniceri- 
Cernavoda. 

.„„Deschidem registrul cu ordine de zi ale 
Regimentului 2 grăniceri. Citim în primul ordin de 
zi: „Avînd în vedere ordinul general al M. St. M. cu 
nr. 1741/ 1938, secret, precum şi adresele 
Cercurilor de recrutare notate mai jos, ordon 
însumarea în Regimentul 2 grăniceri şi înscrierea 


în control Md. 1911 contingentul 1938, la 
materialele arătate în dreptul fiecăruia, re- 
partizîndtf-se la drepturi, la companiile de 
instrucţie, pe datele prevăzute în dreptul fiecăruia 
după cum urmează : [...] nr. foii matricole — 640, 
Filimon Sârbu — soldat, domiciliat — Constanţa, 
repartizat la compania 7-a instrucţie, însumat 
acesteia la 19 martie 1938, trecut la hrană — la 21 
martie 1938". 

Odată cu Filimon Sârbu intrau pe poarta unităţii 
alţi 1679 de recruți. Majoritatea erau dobrogeni, 
ori din regiunile învecinate. Cei mai mulţi fii de 
ţărani în haine ponosite, rupte. Şi, doar ici-colo, 
printre ei, şi cîte un recrut mai spilcuit, de oraş ; 
toţi purtau în mîini cufere mari ori traiste. Prinşi 
în vîrtejul forfotei continue din curtea cazărmii, 
recruţii îşi căutau, între cei vechi, consăteni. în 
masa aceea de oameni Filimon Sârbu se mişca 
atent, disciplinat. Răspundea politicos şi scurt la 
întrebările celor care intrau în vorbă cu el: 

— Se vede că tu eşti băiat de oraş, îi spuse la 
un moment dat un caporal. Apoi, acesta îl întrebă : 
— Ştii să scrii frumos ? 

— Ştiu, răspunse Filimon. 

— la scrie aici cum te cheamă. 

Filimon, cu scrisul său caligrafic, notă : „Soldat 
Sârbu Filimon". 

— Aşa, mă-ă-ă ! zise caporalul. Eşti soldat! "Că 
de întreb pe altul nu ştie ce este. Or, dacă răcanul 
a intrat în cazarmă, el e soldat. Dar nu-i intră asta 
în cap răcanului, trebuie să-mi bat mult timp gura 
cu el. 

— Eo chestiune de deprindere, interveni 
Filimon. 


— Da, zic şi eu, chestiune de deprindere, dar 
să deprindă mai repede. 

Caporalul schimbă apoi tonul şi se adresă lui Fi- 
limon : „N 
— Dumneata ai să scrii lista cu oamenii 
repartizaţi companiei. însă aşa frumos, să placă 
domnului căpitan de la a 7-a. Ce zici ? 

— Voi scrie cum spuneţi, răspunse scurt Filimon. 
— Bravo ! Se va bucura domnul căpitan cînd va 
veni de la conferința cu domnul colonel al 
regimentului. 

După un timp, caporalul adăugă cu glas şoptit : 

— Se aude că va fi război. 

— A şi început..., grăi Sârbu. 

— Cum ? Hai spune ! Tu vii din civilie, ştii mai 
multe. Noi, aici, nu aflăm nimic. Ofițerii... dar ei le 
ţin numai pentru dînşii. Acum sînt la conferinţă, 
aşa cred. Le vorbeşte colonelul cum a luat Hitler 
Austria. Vezi, mai aflu şi eu cîte ceva de la domnu 
locotenent, că sînt informatorul lui. îi spun ce 
discută soldaţii, dacă vreunul face politică şi ce fel 
de politică. Sa ştii că îi caută, ca de mama focului, 
pe cei care-s din partidul „Totul pentru ţară". 
Auzind mărturisirea caporalului, Filimon Sârbu 
amuţi. Nu ştia cum să rupă cu vorba. Caporalul 
era un limbut, ori urmărea ceva ? Dorind să 
schimbe subiectul discuţiei, Filimon îl întrebă pe 
caporal : ^ — Cînd începem instrucţia ? Eu am să 
muncesc ca să fiu un adevărat militar, să plac 
tuturor comandanților. 
— Păi, ai să te saturi... trei ani de instrucţie..., 
răspunse cam dezamăgit caporalul şi plecă la un 
alt grup de recruți. 

Rămas singur, Sârbu îşi zise : „Şi aici supraveghe- 
tori... ca peste tot." 


în regiment continuă să vină recruți. Fiind tot mai 
preocupaţi de cele aflate şi de la alţii, aceştia se 
întrebau : „Va fi război ?" 

Germania hitleristă anexase Austria în martie 
1933, ceea ce însemna un adevărat semnal de 
alarmă şi pentru poporul român. Pentru toate 
minţile lucide era limpede că cel de-al treilea 
Reich începuse ofensiva de subjugare a ţărilor din 
centrul şi sud-estul Europei. România nu era 
numai ţinta viitorului atac hitlerist. Sateliții 
Germaniei — statele fasciste şi revizioniste — 
amenințau, la rîndul lor, integritatea teritorială a 
patriei. Gravitatea faptului era discutată cu 
îngrijorare de ofiţeri la conferințele regimentului. 
Dar comentariile nu răzbăteau dincolo de zidul 
sălii de conferinţe. „Trupa — cerea comandantul 
Regimentului 2 grăniceri — să nu discute nimic. 
Soldatul nu face politică. El n-are ce discuta. lar 
ofiţerul informator mă va ţine la curent cu 
executarea ordinului." 

„Marea mută" nu putea însă fi ţinută în frîul ordi- 
nului colonelului. Trupa comenta evenimentul 
acelui început de martie. Cuvîntul partidului 
comunist era dus în regiment prin cîţiva soldaţi 
comunişti şi utecişti, între care era, desigur, şi 
Filimon Sârbu. Ei lucrau însă discret. 

— Nu pot pune lacăt la gură soldaţilor, domnule 
colonel, raporta ofiţerul informator, un locotenent. 
Şi, apoi, discuţiile sînt cam aceleaşi care pot fi 
auzite şi la domnii ofiţeri... 

— N-ai înţeles nimic din ordinul meu ! în afară 
de aceasta nu mă interesează tabelul tău cu 
sectanţii din regiment, ci tabelul cu agenţii 
politici, comunişti mai ales. Unde-i acest tabel ? Şi, 
apoi, la compania a 7-a nu-i chiar nici un sectant ? 
Ori nu cunoşti ? 


Cînd nu i se executau ordinele, colonelul lua mă- 
suri aspre, schimbîndu-i pe ofiţeri din funcţie. 
Numi astfel un alt informator. 

în astfel de împrejurări politice interne şi externe, 
Filimon Sârbu îşi începu, la Regimentul 2 
grăniceri, perioada de instrucţie. Nu-i era deloc 
greu. Tînăr călit cu greutăţile, hotărît, isteţ şi vioi, 
Filimon făcea faţă cu bine eforturilor cerute de 
instrucţie. Mai mult, prin firea lui energică, prin 
felul în care ştia să se apropie de oameni, să-i 
înţeleagă, să-i ajute cînd era cazul, prin orizontul 
cultural, tînărul comunist ajunse repede să fie 
iubit şi respectat de soldaţi, impunîndu-se în faţa 
gradaţilor. îl preţuiau chiar ofiţerii companiei. 
Comandantul acesteia îl chemă într-o zi la 
cancelarie. Sârbu se prezentă vioi: 

— La ordinul dumneavoastră, domnule căpitan ! 
— Te văd un băiat dezgheţat, îi spuse 
căpitanul. Ai putea, cred, să faci ceva pentru 
camarazii tăi : să-i ajuţi la şcoala de carte. Şi încă 
ceva. Compania e la rînd să prezinte pe scena 
regimentului un program cultural, adică dansuri 
naţionale, cîntece patriotice şi chiar populare. 
Sper că se găsesc soldaţi care ştiu dansuri, 
cîntece. 

— Sînt, domnule căpitan, cunosc pe mulți cu 
care s-ar putea înjgheba o echipă artistică. 

— Atunci, la treabă. Ajută şi la şcoala de carte. 
Şi ce ţi-am spus eu să ştii că e din ordinul 
domnului comandant al regimentului. 

— Am înţeles, spuse scurt Filimon. 

Cînd s-a despărţit de căpitan, ochii îi licăreau de 
bucurie : găsise calea pe care o căuta cu 
înfrigurare. Calea legală a Ruptei împotriva 
ignoranței spirituale ce domnea în masa soldaţilor 
regimentului. Iar cum în compania a 7-a nu se 


descoperiseră sectanţi, ordinul de educaţie 
religioasă era, acolo, mai puţin presant, Filimon 
putind astfel, cu alţi ostaşi de leat, să înfiripe un 
program cultural care plăcu şi colonelului. 
Laudele 

le primi căpitanul, comandantul companiei. 
Filimon Sârbu cuceri în schimb prietenia celor mai 
mulţi soldaţi şi gradaţi din subunitate. El 
concepuse programul cultural şi tot el condusese 
repetițiile. Era un program compus, mai ales, din 
cîntece şi dansuri populare de pe plaiurile de 
baştină ale soldaţilor regimentului. Filimon 
formulă fiecărui număr din program cîte un 

motto : „Iubim, cu dor de foc, acest joc. ", „acest 
cîntec [...] căci sînt ale noastre româneşti [...] de la 
bunii — străbunii şi, prin noi, spre fii şi nepoți- 
strănepoţi" —, pe care interpreţii îl spuneau pe 
scenă. Modul acesta de a introduce fiecare număr 
din program, ca şi buna interpretare artistică 
conferiră echipei de la compania a, 7-a locul I pe 
regiment. Toţi îl lăudară pe Filimon, chiar ofiţerii 
companiei, care-l ştiau — de acum trecuseră 
cîteva luni de instrucţie — şi ca ostaş harnic, cu 
rezultate foarte bune la instrucţia tragerilor, in- 
strucţia grănicerească, la educaţia morală... în 
scurt timp, numele lui Filimon ajunse să fie 
cunoscut în tot regimentul, căci el se număra 
printre primii soldaţi avansați la gradul de fruntaş 
şi citat pe unitate. 

Notăm din ordinul de zi nr. 371, al comandantului 
regimentului, datat 20 iunie 1938 : „Avînd în 
vedere raportul companiei a 7-a instrucţie nr. 
294/938, înregistrat la nr. 11897/938, precum şi 
referatul şefului biroului mobilizării [...] Ordon 
înaintarea la gradul de ţ» fruntaş, pe data de 20 
iunie 1938, a soldatului Filimon Sârbu..." 


Filimon urca astfel o primă treaptă a ostăşiei, 
ştiind de acum înainte că autoritatea militarului 
comunist în rîndul soldaţilor se poate întemeia şi 
pe buna pregătire ostăşească a acestuia. Apoi, 
îndepărtă şi bănuielile de „agent comunist" ce ar fi 
planat asupra sa. Pentru că în regiment 
începuseră să fie căutaţi cu înfrigurare 

suspecţii politici, comuniştii mai ales. 
Comandantul Brigăzii 3 grăniceri şi chiar Corpul 
grănicerilor se sesizaseră de faptul că la 
Regimentul 2 grăniceri nu se lua nici o măsură 
pentru cunoaşterea şi supravegherea celor ce 
„nutresc sentimente dăunătoare statului". Corpul 
grănicerilor însuşi trimisese regimentului ordinul 
nr. 20167/1938, secret, al M. St. M., prin care se 
cerea răspicat „supravegherea suspecţilor politici 
aflaţi sub arme" şi ordona „mutarea acestora în 
garnizoane unde nu au mediu pentru activitatea 
politică ce o promovează, împiedicarea de a fi 
făcuţi gradaţi..." Iar Brigada 3 grăniceri dezaproba 
în termeni energici munca noului ofiţer informator 
: „Ce rapoarte de informare sînt acestea : 
«organizaţii cu firme comuniste nu sînt...», 
«Propagandă şi mişcare de grupuri sau partide 
politice, nu sînt...», cînd în regiment se face propa- 
gandă comunistă ziua în amiaza mare". 

Faţă de astfel de aprecieri, ofiţerul informator al 
regimentului, care nu văzuse în unitate 
„organizaţii cu firme comuniste", devenise nervos. 
Noaptea nu mai avea odihnă. îi căuta pe 
comunişti. Aceştia, prevăzători, îi intuiseră 
căutările şi-i abătură, cu dibăcie, atenţia spre un 
soldat gardist, care făcea propagandă partidului 
„Totul pentru ţară". Apoi, prin legăturile din afara 
regimentului, reuşiră să facă cunoscută, la Bri- 
gada 3 grăniceri, activitatea legionară a unui 


soldat, ceea ce umplu de mînie pe comandantul 
brigăzii. „La nr. 1137/938, — scria acesta —, 
Brigada nu este mulţumită de conţinutul 
raportului Regimentului. 

Un soldat face propagandă pentru partidul «Totul 
pentru ţară» şi regimentul nici nu se sinchiseşte 
de acest lucru şi nici nu vrea să se gîndească [...] 
Ce face ofiţerul informator ? întreaga chestiune va 
fi luată în mînă de colonelul Dumitriu, cu 
temperament dar şi cu tot tactul şi toată 
discreţiunea". 

Nu-i greu de înţeles că repulsia tinerilor aflaţi sub 
arme împotriva gardiştilor era alimentată de 
comunişti. P.C.R. considera necesară demascarea 
aderenţilor Gărzii de fier, oriunde s-ar fi aflat 
aceştia, mai cu seamă a celor din armată, ca 
periculoşi agenţi politici ai hitlerismului în 
România, care împingeau ţara în braţele 
Germaniei revanşarde, partidul cerînd membrilor 
săi, simpatizanţilor, să folosească orice mijloace de 
luptă legală ori conspirativă împotriva legionarilor. 
Şi, într-un fel, ofiţerul informator simţea că-i 
ajutat, din umbră, ceea ce îl făcea să fie atent, să 
vadă de unde vine şi cine alimentează curentul de 
opinie al soldaţilor contra gardiştilor. O întîmplare, 
de la o companie vecină cu a 7-a, îi dădu un fir. Doi 
soldaţi mai vechi, contingentul 1936, alungaseră 
din subunitate, într-o seară, pe soldatul Gheorghe 
Cîmpulungeanu, gardist. Se auziseră strigăte : 
„Afară cu fasciştii din regiment!" *. 


Ziarul „Scînteia" semnala, în aceeaşi perioadă, o 


acţiune antifascistă a soldaţilor la u'n depozit din judeţul 
Ialomiţa, la care au fost atraşi şi ofiţeri rezervişti. 


Acest fapt îl puse în mişcare pe locotenent, mobili- 
zat de gindul unei capturi serioase. 

Citim într-un dosar al Brigăzii 3 grăniceri cu ra- 
poartele informative ale ofițerului :,[...] Dovediţi a 
fi comunişti — 3 soldaţi (1 = contingentul 1936 ; 2 
= contingentul 1937) ; socialişti nici unul”. 
Brigada aştepta mai mult decît trei nume de 
soldaţi dovediţi a fi comunişti; voia să ştie din cîţi 
membri era formată organizaţia comunistă din 
regiment şi ce legături avea aceasta cu exteriorul, 
cu partidul comunist. Pentru că, în acelaşi timp, în 
regiment, după cum se semnala, era dusă o 
intensă propagandă revoluţionară. 

Atît de intensă ca efect era această 
propagandă, încît nici regimentul, n-o mai putea 
ignora. Rapoartele de informare a eşaloanelor 
superioare privind starea de spirit din unitate 
începeau cu : „Ofițerii sînt nemulţumiţi de 
scăderea valorii soldelor faţă de scumpirea vieţii". 

PC.R. îşi desfăşura activitatea în 
regimentele Brigăzii 3 grăniceri prin nuclee 
comuniste realmente constituite. La Regimentul 2 
grăniceri era comunicată, în rapoarte informative 
ale biroului 2, existenţa a 7 comunişti, la Grupul 
de nave grănicereşti — 5 comunişti, la Regimentul 
5 grăniceri alţi 3, din contingentul 1938. 

Cîţi însă nu rămîneau nedescoperiţi ! 

Sesizată de existenţa unor comunişti în 
cadrul ei, Brigada 3 grăniceri intră în alarmă. Ea 
ceru, prin Marele stat Major, centrelor de 
recrutare şi chesturilor de poliţie să sprijine 
acţiunea sa de depistare a comu niştilor, mai 
numeroşi printre soldaţii contingentului 1938. Şi 
asta peste capul regimentelor, care „nu voiau să se 
gîndească" la gravitatea pericolului comunist. 


Şi adresele începură 
să curgă. Cercul de 
recrutare Caliacra 
comunica cu adresa 
nr. 165, din 7 iunie 
1938, numele unui 
soldat încorporat la 
Regimentul 2 gră- 
niceri ; Chestura 
poliţiei din 
Constanţa comunica, 
în iulie 1938, numele 
lui Filimon Sârbu 


în ziua de 28 iulie 1938 Brigada 3 
grăniceri trimitea Corpului grănicerilor o 


corespondenţă cu regim secret. Comandantul 
brigăzii raporta următoarele : »[...] Am onoare a 
înainta, alăturat, în dublu exemplar, foaia 
individuală a fruntaşului Filimon Sârbu, 
contingentul 1938 din Regimentul 2 grăniceri, 
semnalat suspect comunist de Chestura 
Constanţa". 


Pe aceeaşi dată, 
ofiţerul informator al 
Regimentului 2 
grăniceri era iar 
înlocuit, cel nou 
primind ordinul 
expres de a 
descoperi şi lichida 
nucleul comunist din 
unitate. Se 


cunoşteau numele a 
şapte comunişti 


„MUTAT LA REGIMENTUL 7 
GRĂNICERI 

Sfirşit de iulie 1938. La Corpul grănicerilor, şeful 
biroului 2 răsfoia un dosar, pentru a încropi un re- 
ferat. Tîrziu, după miezul nopţii, şeful statului ma- 
jor intră nervos în încăpere, avînd o hîrtie în mînă. 
încă din uşă zise: 

— Să mă ierte domnul comandant al brigăzii, 
dar trebuie să ai memoria scurtă ca să scrii pe 
hîrtie „suspect comunist". Nu sînt nici doi ani de 
cînd Consiliul de război al Diviziei a 9-a a 
pronunţat împotriva comunistului Filimon Sârbu 
sentinţa de condamnare la închisoare... 

— în referatul meu, domnule colonel, desigur, 
pe baza datelor culese, spuse căpitanul, am scris : 
„a activat în mişcarea comunistă din Constanța". 
— Aşa... mai merge. Dar în Regimentul 2 
grăniceri crezi că a stat cu mîinile în buzunar ? 

— Nu avem alte date, domnule colonel... 

— Sigur, gîndeşti şi tu ca ofiţerul informator de 
acolo. Te rog, domnule căpitan, să te documentezi. 
Miine dimineaţă trebuie să prezint domnului 
general- comandant al Corpului referatul nostru şi 
proiectul de ordin. 

Căpitanul se afundă din nou în lectura hîrtiilor. . 
în dimineaţa zilei de 1 august 1938, comandantul 
Corpului grănicerilor îi primi pe şeful de stat 
major şi pe şeful biroului 2. 

— Văd că sînteţi nedormiţi, li se adresă. 


— O problemă deosebită, domnule general- 
coman- dant. Trebuia... 

— O fi, dacă şeful statului meu major n-a 
dormit toată noaptea. Dar să vedem despre ce este 
vorba... Mda..., referat nesemnificativ, zise 
generalul. Statul major va da ordin de mutare a 
fruntaşului Filimon Sârbu în alt regiment. 
Revedeți, în această privință, ordinul Marelui Stat 
Major nr. 20167/938 *. Poate mutăm la Regimentul 
7 grăniceri — Baia-Mare, în locul acelui soldat 
adus de acolo la începutul lunii mai la Regimentul 
2 grăniceri. Sau, poate aveţi şi o altă propunere. 
Oricum, să-mi prezentaţi tot azi ordinul statului 
major să-l aprob. 

Ofițerii ieşiră cam derutaţi din cabinetul 
comandantului. Să nu fi înţeles generalul întreaga 
importanţă a descoperirii unui comunist, de trata 
problema ca pe un fapt oarecare ? Sau ei n-au fost 
în măsură sa-l documenteze pe general ? $ 
Adevărul e că la acea dată problemele majore ale 
Corpului erau altele — paza şi apărarea 
frontierelor, reorganizarea de război a unităților 
de grăniceri pentru a fi în măsură a riposta la o 
eventuală agresiune, şi mai puţin depistarea 
comuniştilor. 

La 1 august 1938 Corpul grănicerilor trimitea Bri- 
găzii 3 grăniceri şi, respectiv, regimentelor 2 şi 7 
grăniceri cîte o corespondenţă secretă cu conţinut 
aproape identic. în corespondenţa adresată 
Regimentului 7 grăniceri se arăta: 


Ordinul prevedea, între altele, mutarea militarilor 


suspecți în garnizoane unde nu aveau mediu propice 
pentru a-şi desfăşura activitatea politică. 


„Am onoarea a vă face cunoscut că domnul 
general- comandant al Corpului a aprobat mutarea 
fruntaşului Filimon Sârbu, contingentul 1938, din 
Regimentul 2 grăniceri în Regimentul 7 grăniceri, 
pe data de 1 august 1938. 

Regimentul 7 grăniceri va supraveghea acest 
fruntaş întrucît a activat în mişcarea comunista 
din Constanţa". 

Filimon primi vestea mutării sale în garnizoana 
Baia Mare cu o aparentă indiferenţă. 

— Ostaşul, domnule căpitan, spuse el 
comandantului companiei a 7-a, merge acolo unde 
îl trimite ţara. Şi la Baia Mare, mai ales, acolo, 
trebuie apărată frontiera ! 

Aflînd de mutarea subordonatului său într-o altă 
unitate, comandantul companiei a 7-a îl privi pe 
Sârbu cu oarecare duioşie de părinte. Filimon îi 
putea fi copil. 

— întotdeauna am văzut în tine maturitate cît 
în 2—3 soldaţi sau fruntaşi la un loc, îi spuse 
căpitanul.- îmi pare rău că ne despărţim. Să cer să 
te duci într-un concediu de 15 zile înainte de a 
pleca la al 7-lea de grăniceri. 

— Mi-aţi face un mare bine de mi-aţi da un 
con-, cediu, domnule căpitan. Pentru aceasta, nici 
nu ştiu cum să vă mulțumesc ! 


. — Voi face raport 
să ți se dea 
concediu, Îl încre- 


dinţa ofiţerul. A... 
era să uit. Vezi că 
este aici :m soldat, 
nu ştiu cum îi spune, 
mutat din 7 
grăniceri. Poţi afla 
de la el cum e acolo, 
la Baia Mare. Asta, 
aşa, pentru 
curiozitatea ta 


„Filimon nu schiţă nici un gest la această sugestie. 
Bănuind motivul mutării sale el nu risca o com- 
plicaţie. Dacă şi acel soldat fusese mutat din 
acelaşi motiv ? În regiment se vorbea despre 
acesta că ar fi avut o încurcătură cu nişte arme. 
La 12 mai 1938, soldatul Baynoczi Geza, căci des- 
pre acesta era vorba, îl informase pe comandantul 
companiei sale, a 8-a instrucţie din Regimentul 7 
grăniceri, cu garnizoana la Baia Mare, că are 
cunoştinţă, încă din septembrie 1937, de locuri 
unde se găsesc ascunse arme şi muniții. în aceeaşi 
zi, el a condus spre acele locuri delegaţi ai 
garnizoanei şi poliţiei din Baia Mare, unde s-au 
găsit o parte din arme şi cartuşe. 

Cităm din dosarul întocmit cu prilejul anchetei 
care 

„Cine crezi că ar fi putut ascunde armele ?", l-a 
întrebat pe soldat la interogatoriu ofiţerul 
informator. „Cred că au putut fi ascunse numai de 
comunişti, căci în jurul Băii Mari sînt foarte mulţi 
muncitori pe la fabrici şi pe la mine..." 

El găsise, în septembrie 1937, 10 arme, 15 
baionete şi cartuşe într-o scorbură de copac, la 
800 metri de Muntele Pleştioară, din care luase 
două arme cu cîteva cartuşe, pe care le-a ascuns 
la 1 200—1 400 metri depărtare de băile Usturoiu 
(nord-vest de Baia Mare). Acestea au fost regăsite 
în acea zi de 12 mai 1938. 

Comandantul Diviziei 16 infanterie ceruse 
Parchetului militar al Corpului 6 armată 
anchetarea penală a soldatului Baynoczi Geza 
pentru „nepredarea armelor în termen legal". 
Procesul însă n-a mai avut loc, ceea ce a lăsat să 
se presupună că soldatul nu ştia nimic mai mult 

decît spusese. Dar, declarînd la anchetă că armele 
au putut fi ascunse „numai de comunişti", s-a 
considerat că ar putea fi totuşi în legătură cu 
aceştia. Pentru a-l îndepărta din zonă, Regimentul 
7 grăniceri" l-a mutat j>e militar, la 31 mai 1938, 
prin ordinul Corpului grănicerilor, la Regimentul 2 
grăniceri din Cernavoda. Aici era însă urmărit, 
într-un raport — secret — înaintat, la începutul 
lunii iunie, Brigăzii 3 grăniceri, soldatul Baynoczi 
Geza se afla nominalizat „ca suspect politic". lar 
Divizia 16 infanterie ordonase, la 14 iunie, 
„suspectarea soldatului, găsirea de complici şi 
descoperirea celorlalte 8 arme". 
Deocamdată, „afacerea" cu acele arme era 
neclară. Iar Filimon Sârbu, deşi nu cunoştea toate 
amănuntele de mai sus, nu-şi putea îngădui să-şi 
satisfacă curiozitatea : „Cum e la al 7-lea de 
răniceri ?", ceea ce, evident, l-ar fi interesat. 
între 8 şi 23 august 1938 fruntaşul Filimon Sârbu 
îşi petrecea 15 zile de concediu în sînul familiei, 
intre prieteni, la Constanţa; raportul 
comandantului companiei fusese aprobat fără nici 
o greutate. Filimon era cunoscut şi prețuit în 
unitate, fiind un ostaş foarte bun. Peste acest fapt 
nu putea trece nici comandantul. 
Colonelul inginer Ion Sârbu povesteşte : „în 
timpul concediului Liţu umbla mai tot timpul 
îmbrăcat militar. îi plăcea uniforma, că era nouă şi 
el o îngrijea bine. îi ziceam : «Mai dă-o jos». Iar el 
răspundea: «Vrei să se ia după mine copoii 
siguranţei?» Uneori, totuşi, dispărea de acasă în 
civil. Nu întîrzia mult şi tţu spunea niciodată unde 
a fost. P'rarn curioşi sa aflăm de ce a fost mutat la 
Baia Mare. 

ES «E ordin de la Corpul Grănicerilor. Altceva 
nu ştiu». 

p «Nu cumva din cauza condamnării tale», îl 
întreba mama. 

— «Nu pot şti. Ordinul e secret. Nici superiorii 
mei nu ştiu. Mi-ar fi spus; cel puţin căpitanul mi- 
ar fi dat a înţelege ceva. Şi la urma urmelor, nu-mi 
place discuţia asta !». 

Dar niciodată Liţvr nu era dispus să-l tragi prea 
mult de limbă. Ce avea de spus, îţi spunea scurt". 
La 23 ?ugust 1938 comandantul companiei a 7-a 
instrucţie citea, la raportul companiei, ordinul de 
zi nr. 614 emis de regiment, în care se arăta : 
„Avînd în vedere ordinul Brigăzii 3 grăniceri, nr. 
348/1938, înregistrat la nr. 224/938, secret. 
Ordon: 

Efectuarea cuvenitei mutații în control la partida 
fruntaşului Filimon Sârbu, matricola nr 640/1938, 
din compania a 7-a instrucţie, după cum 

urmează : 

1938. VIII. 25. Şters din control fiind mutat în Re- 
gimentul 7. grăniceri conform ordinului Brigăzii 3 
grăniceri nr. 348/938". 

Modul solemn în care căpitanul comunica trupei 
ordinele regimentului făcea ca nici un soldat să nu 
mişte în formaţie, pînă li se dădea comanda „pe 
loc repaus". Acum însă unii, de cum auziră că 
Filimon Sârbu era „şters din control", începuseră 
să se întrebe : „De ce l-au mutat ?", „O fi făcut 
ceva ?...". 

„Taci, mă, interveni un caporal. N-ai auzit că-i... 
secret !". 

Mai aproape de Filimon, fruntaşii Ilie Stîngaciu, 
Va- sile Popa, Constantin Tudor, Dumitru Diaconu 

şi Constantin Urechiţă îl priveau cu părere de râu 
că se despart. Cu aceştia Filimon se împrietenise 
mai mult. învăţaseră împreună pentru examenul 
de fruntaş. Sârbu i-a convins să se pregatească, să 
muncească la instrucţia pentru a obţine rezultate 
bune. Astfel, soldaţii deveneau mai rar victima 
brutalităţilor gradaţilor, a ofiţerilor chiar. 

Apoi aceşti fruntaşi erau principalii lui 
colaboratori la realizarea „producţiei artistice" pe 
care recruţii companiei a 7-a o prezentau atunci 
cînd le venea rindul pe scena regimentului. Şi, nu 
de puţine ori, prin ei, Filimon făcea ca soldaţii 
companiei să lipseasca motivat de la biserică ori 
de la „învăţarea corurilor bisericeşti”, căci îi 
atrăgea la repetițiile echipei artistice. Ceea cea 
făcut ca în repetate rînduri -preotul regimentului 
să se plîngă colonelului că soldaţii de la a 7-a nu 
vin să înveţe „coruri bisericeşti”. 

într-o zi, comandantul regimentului, vrînd să se 
convingă de adevărul plîngerilor preotului, 
inspectă, inopinat, compania a 7-a între orele 
13,30—1,6,15. Găsi pe soldaţi printre paturi 
învăţînd să scrie şi să citească, fiind ajutaţi de 
fruntaşii şi soldaţii ştiutori de carte. Filimon 
Sârbu se afla între aceştia. 

Colonelului nu-i displăcuse ceea ce constatase. 
Din numărul recruţilor regimentului mai mult de 
jumătate erau analfabeți. încît spuse preotului: 
„Sînt şi corurile dumitale importante, dar eu mai 
întîi am nevo'e de soldaţi grăniceri ştiutori de 
carte". 

în aceeaşi zi de 23 august 1938 fruntaşul Filimon 
Sârbii se despărţea de camarazii săi, de unitatea 


62 


în cadrul căreia a făcut să pătrundă cuvîntul 
Partidului 

Comunist Român, a pus umărul împreună cu alţi 
tovarăşi la atenuarea ignoranței spirituale şi 
apărarea demnităţii personale a ostaşului de rînd. 
De asemenea, a determinat ca soldaţii să-şi 
manifeste atitudinea împotriva curentului 
extremist de dreapta, legionar, reprezentat în 
regiment de cîţiva adepţi ai partidului gardist. 
Apoi Filimon, printr-o muncă asiduă, se re- 
marcase, în scurt timp, ca un ostaş foarte bine 
pregătit, apreciat şi stimat nu numai în compania 
a 7-a, ci şi în batalion, în regiment chiar. L-a 
călăuzit conştiinţa sa de ostaş al partidului 
comuniştilor, partid care cerea celor aflaţi în 
armată să adauge convingerii lor că luptă pentru 
o cauză dreaptă — apărarea ţării împotriva 
fascismului, a pericolului agresiunii hitleriste şi 
revizioniste — datoria de a învăţa să se bată, să fie 
foarte buni luptători. Prin aceasta influenţa 
Partidului Comunist Român în armată putea şi a 
putut să devină activă ca manifestare ; cuvîntul 
său putea şi a putut astfel să devină cuvînt de 
ordine nu numai pentru comunişti şi simpatizanți 
partidului, ci pentru, întreaga masă a soldaţilor, a 
subofiţerilor şi ofiţerilor. 

Fruntaşul Filimon Sârbu se forma ca ostaş aşa 
cum îi cerea partidul *, patria pe care o slujea sub 


La încorporarea contingentului 1938, P.C.R. a cerut 
comuniştilor recruți ca odată ajunşi la unităţi să-şi 

drapel, sub imperativul jurămîntului militar.în ziua 
de 23 august 1938 Filimon a plecat din 
Regimentul 2 grăniceri — Cernavoda la noua 
unitate. Nu ştia în mod sigur motivele acestei 
mutări, însă le bănuia. în gară, aşteptînd trenul, 
se gîndea, încercînd sa facă măcar o legătură 
între bănuielile sale şi acţiunile de partid 
desfăşurate „...Poate acţiunea de demascare şi 
alungare a gardistului, atunci noaptea din 
dormitor... Dar la noi, la a 7-a, n-a venit ofiţerul 
informator să ancheteze pentru a descoperi pe cei 
care strigaseră : «Afară cu fasciştii din 

regiment !». Atunci să se fi descoperit cumva 
legăturile mele cu organizaţia de partid din 
Constanţa ?" * 

Tînărul ostaş comunist nu găsea, în noianul gîndu- 
rilor sale, vreo pistă pentru a înțelege motivul 


exprime dorința de a fi repartizați la companiile de 
mitraliere, unde puteau fi pregătiți mai bine pentru 
eventualitatea în care ar fi fost nevoiți 'să lupte într-un 
război drept. 


în timpul concediului, petrecut la Constanța, Filimon 


Sârbu a primit de la instructorul organizației locale de 
partid cîteva nume, adrese şi parole de recunoaştere cu 
comuniştii din zona Baia Mare, Cărei, care acționau sub 
conducerea Comitetului Teritorial din Ardeal şi Banat al 
Partidului Comunist Român, cu centrul la Cluj — o 
organizatie de partid foarte puternică, cu ramificații şi în 
oraşele de frontieț-ă — Sighet, Baia Mare, Satu Mare, 
Cărei... „Prezenţa comuniştilor — i-a spus acesta — e 
aproape sigură şi în Regimentul 7 grăniceri, dar îi vei 

mutării. „Oricum, îşi spunea el, va trebui să fiu şi 
mai atent în viitor. Cine ştie, poate că la noua 
unitate se cunoaşte tot adevărul despre mine. lar 
dacă se cunoaşte, cum voi fi primit acolo ? Voi 
putea lua legătura cu organizaţiile de partid din 
Baia Mare ?..." 

în răstimpul celor 15 zile pe care Filimon Sârbu 
le-a petrecut în concediu, ca dealtfel şi după 
aceea, între regimentele 2 şi 7 grăniceri şi înt/e 
acesta din urmă şi compania de recunoaştere 
circula o intensă corespondenţă. Iată cîteva din 
actele care s-au păstrat în arhivă. 

„Nr. 14159-1938, august 29. 

Regimentul 7 grăniceri 

către 

Compania grăniceri recunoaştere — loco 
Binevoiţi a cunoaşte că pe data de 25 august 1938 
se mută fruntaşul Filimon Sârbu, contingentul 
1938 din Regimentul 2 grăniceri. 

Fruntaşul va fi supravegheat îndeaproape, întrucît 


a activat în mişcarea comunistă din Constanţa..." 
„Regimentul 7 grăniceri Baia Mare 
Ordin de zi nr. 785 din 5.1X.1938, 


Avînd în vedere ordinul Corpului grănicerilor nr. 
2401 din 1 august 1938 înregistrat la nr. 897/938 
care ordonă că mută în acest regiment pe 
fruntaşul Filimon Sârbu ctg 1938 din Regimentul 
2 grăniceri. 

rdon: 
înscrierea în controalele corpului a fruntaşului 
Filimon Sârbu ctg. 1938 din Regimentul 2 


putea cunoaşte acolo prin comuniștii din afara 
cazărmii..,", 

grăniceri, pe data de 25 august 1938 şi 
repartizarea la compania recunoaştere..." 

„Nr. 16001/1938 august 29 

Regimentul 7 grăniceri 

către Biroul informații — loco 

Vi se trimite, în copie, ordinul Corpului grănice- 
rilor nr. 3401 din august 1938 pentru a lua la 
cunoştinţă în ceea ce vă priveşte [...] 

Copie 

Am onoarea a vă face cunoscut că domnul 


general- comandant al corpului a aprobat mutarea 


fruntaşului Filimon Sârbu ctg. 1938, din 
Regimentul 2 grăniceri în Regimentul 7 grăniceri 
pe data de 1 august 1938: 


Regimentul 7 
grăniceri va 
supraveghea acest 
fruntaş întrucît a 
activat în mişcarea 
comunistă diN COn- 
stanța..." 

„ACOLO UNDE TOTI ROMANII IŞI 
INDREPTAU PRIVIRILE PLINE DE 
SPERANŢA 

în trenul care-l ducea spre Baia Mare, gîndurile 
nu-i dau pace ostaşului Filimon Sârbu. Mergea în 
acea parte a ţării aflată înjpericol, la graniţa cu 
Ungaria hor- thystă, revizionista. Austria căzuse 
sub cizma hitleristă. Era acum rîndul 
Cehoslovaciei, căci hitlerismul diversionist 
provocase aşa-zisa „criză sudetă", urmărind des- 
părţirea regiunii sudete de Cehoslovacia şi 
ocuparea ei de trupele germane. Era o chestiune 
de săptămîni şi prologul cotropirii întregii 
Cehoslovacii apropia şi mai mult primejdia 
hitleristă de hotarele ţării noastre. 

Fruntaşul Filimon Sârbu nu regreta mutarea sa în 
Regimentul 7 grăniceri. Dimpotrivă, simţea pe 
umeri responsabilitatea faptului că mergea tocmai 
acolo, la graniţa ţării, graniţă spre care toţi 
românii £şi îndreptau privirile pline de speranţă, 
încrezători că armata, grănicerii vor apăra 
frontiera naţională şi că nu vor ceda revizioniştilor 
horthyşti nici o palmă din pămîntul patriei. 
Partidul Comunist Român, pronun- ţîndu-se pentru 
„apărarea integrităţii fruntariilor naţionale, a 
independenţei şi suveranităţii patriei", îşi in- 
tensifica, cu deosebire, lupta, sa în acea zonă a 
ţării. 

într-acolo, spre Transilvania, se îndrepta acum şi 
tînărul comunist. în august 1916, cînd deschisese 
ochii 

în Herepea, armata română purta războiul drept 
pentru 


# 

eliberarea pămîntului străbun de sub îndelungata 
cotropire şi stăpînire străină. Acum el, Filimon 
Sârbu, ostaş al ţării, al partidului avea aici de 
îndeplinit o datorie patriotică. 

La Baia Mare, la Regimentul 7 grăniceri, Filimon 
era aşteptat. Nu ca un oarecare ostaş. A venit la 
gară să-l ia în primire însuşi comandantul 
companiei recunoaştere, care era la curent cu 
motivul mutării ostaşului. 

— Dumneata eşti fruntaşul Filimon Sârbu ?, l-a 
întrebat acesta. 

— Să trăiţi, domnule căpitan, eu sînt ; am fost 
mutat din Regimentul 2 grăniceri la al 7-lea de 
grăniceri. 

Ofiţerul îl măsură din cap pînă în picioare. 
Filimon, într-o poziţie de drepţi impecabilă, stătea 
nemişcat. Avea uniforma uşor şifonată de lunga 
călătorie, însă curată, bine ajustată pe corp. îi 
plăcu căpitanului înfăţişarea ostaşului. 

— Vei face parte din compania recunoaştere. 
Sînt comandantul ei. Timpurile sînt grele. îţi cer 
supunere ostăşească şi muncă conştiincioasă. 


Filimon îi urmărea 
cu atenţie şi grijă 
fiecare cuvînt. Ochii 
îi luceau în semn de 

aprobare şi 
răspundea scurt : 
„Am înţeles !" de 
fiecare dată cînd i se 
preciza o nouă 
obligație., El nu 
tinea să facă 
impresie noului său 
şef, reacţiona firesc, 
ca un ostaş ordonat, 
prompt şi concis în 
vorbire. Acestea nu 
putură să-i scape 

căpitanului, care şi-a 
dat seama că primea 
în subordine un 
ostaş deosebit 


„Ajunşi la subunitate, comandantul companiei îl 
repar- tiză la plutonul 2, grupa a 3-a. „Azi, mîine 
— îi spuse căpitanul — vezi cum e în compania 
recunoaştere şi, mai ales, vei lua la cunoştinţă 
programul orar al subunităţii şi prescripţiunile de 
instrucţie. Ostaşii care le cunosc şi le aplică nu 
greşesc niciodată. Iar dumneata n-ai voie să 
greşeşti 1... Eşti... doar fruntaş !". 

„N-ai voie să greşeşti !". Filimon tresări la aceste 
cuvinte. „Ce-a vrut să spună ? înseamnă că ştie 
totul despre mine ? ! Da, nu mai încape nici o 
îndoială că s-a comunicat Regimentului 7 
grăniceri adevărul mutării mele aici. La gară a 
venit să mă ia chiar noul meu şef!" Filimon disecă 
sensul avertismentului. îl găsea, mai degrabă, 
prietenos după felul cum i-a vorbit căpitanul. „Dar 
dacă, primind ordin să mă urmărească pas cu pas, 
el voia să se acopere : «Te-am avertizat. Eu nu am 
timţ) să mă ţin dupa fiecare soldat...». Ei, dar ştiu 
eu să ma descurc", se îmbărbătă Filimon. 

Soldaţii şi gradaţii companiei îl primiră pe Filimon 
Sârbu cu oarecare suspiciune. Unii îl întrebară 
direct: 

— Ce-ai făcut acolo rău de-ai fost mutat la noi ? 

— Rău, nimic, le răspundea Filimon. 

— Ei, lasă că ştim noi, un soldat bun nu este 
mutat aşa, cu una cu două... 

— Eu sînt fruntaş. Dacă aş fi făcut ceva rău îmi 
lua gradul. 

— Da, poate că ai dreptate... 

Timp de două zile, cum îi dăduse ordin căpitanul, 
Filimon Sârbu învăţă orarul zilnic, prescripţiunile 
de instrucţie şi prescripţiunile la Orar. Le repeta 
în gînd : ora 4 — deşteptarea ; 4—4,20 — spălat — 
îmbracat; 4,20 — 4,45 — curățirea localului ; 4,45 
— 5 ceaiul ; 5—5,20 pregătirea pentru instrucţie ; 
5,20—10,30 — instrucţie ; 10,30 — 10,45 — raport 
— vizita medicală ; 10,45—12 — pregătirea pentru 
masă, masa ; 12,30 — 15,30 — somn în 
dormitoare ; 16,00—16,30 — pregătirea pentru 
instrucţie ; 16,30—19,30 — instrucţie; 19,30— 
26,30 — masa, repaus ; 20,30—21,00 — retra- 
gerea, apelul, raportul ; 21,30 — stingerea. 
Prescrip- ţiuni la orar : 15,30—16,15 — şcoala de 
carte şi limba română ; 15,30—16,15 — şcoala 
elevilor de caporali ; 18,45—19,30 — pregătirea 
pentru a doua zi ; 12,30— 15,30 zilnic, mai puţin 
miercuri şi vineri, „oamenii vor dormi în 
dormitoare, interzicîndu-se orice corvoadă". 
Duminică după-amiază — învoiri... „în fiecare 
duminică cîte o producţie artistică va fi executată 
de recruți şi oameni vechi". 

— Ce înveţi fruntaş, îl întrebă caporalul 
Nicolae Crişan. 

— Orarul, prescripţiunile, dom' caporal. 

—  Pariez că nu le ştii. 

— Ba, le ştiu. 

— Atunci ia spune-le, dar ca la carte. 

Filimon Sârbu le spuse fără nici o greşeală. 
Caporalul, surprins de memoria noului venit, 
spuse : 

— Păi, învață-l şi pe fruntaşul ăsta, Patru 
Pincheş, că-i tare greu de cap. Nu-i aşa mă Patrule 
? Să te laşi învăţat de ăsta venit din 2 grăniceri, că 
eu nu-mi mai bat gura cu tine. 

— Poate că nu şi-a dat destul silința, interveni 
Filimon. 

— Păi, da. Aşa este. Stă tot timpul cu gîndu' 
acasă. Aşa încît „ce-i onoare militară" — nu ştie, 
„ce-i spirit de sacrificiu" — nu ştie, „ce-i spionaj în 
favoarea patriei" — nu ştie ; „care-i menirea 
grănicerilor" — nu ştie ; „despre revoluţia lui 
Tudor Vladimirescu şi războiul întregirii" — nu 
ştie. Cu „Minunile mîntuito- rului...", mai treacă — 
meargă, că-i preotul de vină ; se ţine de chefuri cu 
domnii ofiţeri, lăsîndu-mă pe mine să-l învăţ, iar 
eu, care am cam lipsit de la biserică... 

— Cum să spun... Dar cu celelalte vă pot fi de 
folos, dom' caporal... 

De la o zi la alta, fruntaşul Filimon Sârbu se 
împrietenea cu alţi şi cu alţi camarazi de grad, cu 
soldaţi. Cu fruntaşul Petru Pincheş deveni de 
nedespărţit *. 


în perioada documentării pentru această carte l-am 


căutat şi pe acest-prieten al lui Filimon Sârbu. Nu l-am 
mai găsir. Decedase la 17 septembrie 1978 la Socalasăul 
Mic — Bihor. însă un nepot al său, Marin Cociş, ne-a 
relatat următoarele : „Pincheş Petru a fost pentru mine 
un adevărat părinte. Din fragedă copilărie am fost tot pe 
lîngă el. Mi-a povestit despre armată. Despre ostaşul 

în numai cîteva zile Filimon Sârbu se încadră activ 
în viaţa trepidantă a regimentului. Compania 
recunoaştere, o subunitate mai mobilă, cu grupe 
de cavalerie în fiecare pluton, era cel mai mult 
solicitată în aplicaţiile de noapte în preajma 
oraşului Baia Mare, pe graniţă, în sprijinul unor 
pichete, la întărirea pazei frontierei. 

între timp, pe poarta regimentului începeau să 
intre concentraţii chemaţi pentru instrucţia de 
război. La 29 august 1938 soseau 440 de 
concentrați. Numărul acestora creştea în lunile 
septembrie şi octombrie. Iar aplicaţiile se ţineau 
lanţ. Prin ele se urmărea ridicarea capacităţii 
operative şi de război a regimentului, puterea 
acestuia de a interveni eficient la acoperirea fron- 
tierei în caz de război. 

Germania hiileristă impusese Cehoslovaciei la 29 
—30 septembrie 1938 Diktatul de la Miinchen, 
prin care regiunea sudetă îi era smulsă şi cedată 
naziştilor. Dealtfel, trupele germane o şi ocupă la 
1 octombrie 1938. Acest nou act de agresiune 
fascist nu mai lasă nimănui vreo îndoială asupra 
intenţiilor ulterioare ale lui Hitler. 

România se pregătea sa respingă iminentă 
agresiune hitleristă şi a revizioniştilor horthyşti 
întărind armata, ridicîndu-i capacitatea de luptă. 
în aceste împrejurări şi Corpul grănicerilor este 
supus unor reorganizări. Prin înaltul Decret nr. 
828/1938 şi prin ordinul Marelui stat major, nr. 
3410/1938, cu începere de la 26 octombrie 1938 
organizarea Corpului grănicerilor prevedea 
transformarea regimentelor 2, 5, 3, 6, 4 şi 7 ale 
brigăzilor I, II şi III, aflate pe frontierele cel mai 
mult periclitate, în grupuri de pază ale căror 

efective urmau să crească pînă la valoarea a două 
regimente fiecare. Din aceste forţe, grupurile de 
pază îşi creau cîte un regiment dej>ază şi unul 
activ (partea activă a grupului), în măsura, şi prin 
dislocare, să intervină pentru acoperirea 
frontierei în zona în care s-ar produce agresiunea. 
Regimentul 7 grăniceri a devenit astfel, la 26 oc- 
tombrie, Grupul 7 grăniceri cu Regimentul 7 
grăni- ceri-pază şi Regimentul 7 grăniceri-partea 
activă (P. A.). Acesta din urmă a fost dislocat la 
aceeaşi dată în garnizoana Cărei. 

Regimentul nou creat — 7 grăniceri-P. A. — avea 
la început un nucleu de ofiţeri, subofiţeri şi 
militari în termen, selecționați pentru a constitui 
scheletul unităţii înfiinţate, urmînd ca să-şi 
completeze efectivele prin concentrări. Ca trupă, 
s-au repartizat noului regiment 12 sergenţi, 18 
caporali şi 483 soldaţi. Dintre aceştia din urmă o 
bună parte erau fruntaşi, în măsură să comande 
grupe. între ei se număra şi Filimon Sârbu, care 
purta un nou număr de matricolă — 2704/ctg. 
1938. 

în timpul acestor reorganizări în ordinea de bătaie 
a Regimentului 7 grăniceri-P. A. Filimon Sârbu 
apare în poziţia „concediu medical", cu „scoatere 
de la ordinar" (de la drepturi de hrană caldă). 
Aceste date ne îngăduie să consemnăm şi 
momentul în care Filimon întreprinde, la Baia 
Mare, prima sa încercare de a intra în legătură cu 
organizaţia de partid locală. 

în octombrie şi mai ales în noiembrie 1938, 
Partidul Comunist Român trăgea, din ce în ce mai 
insistent, semnalul de alarmă asupra pericolului 
hitlerist, chemînd poporul la luptă pentru 

apărarea integrităţii ţării, a frontierelor naţionale. 
într-un manifest, difuzat în toate garnizoanele, se 
putea citi : „[...] De la un capăt la altul de ţară ne 
pîndeşte o mare primejdie. Ghearele hitlerismului 
cotropitor, după ce au sfişiat Cehoslovacia, se 
pregătesc să se înfigă în trupul României [...1 Nu 
este timp de pierdut. La luptă contra agenturii 
hitle- riste — Garda de fier dinăuntrul ţării şi a 
hitlerismului din afară". Iar ziarul „Scînteia" din 
25 noiembrie 1938, exprimînd hotărîrea fermă a 
comuniştilor, arăta : „Vom nimici agentura lui 
Hitler — Garda de fier, căci activitatea ei actuală 
este o activitate de distrugere a forţelor! dornice 
de apărare a libertăţii şi independenţei ţării". 

în acea perioadă, mobilizați de chemările 
partidului, numeroşi comunişti şi utecişti, între 
care se numără şi tînărul revoluţionar Filimon 
Sârbu, au început sa activeze şi dincolo de zidurile 
cazărmilor. în desfăşurarea unor activităţi 
eficiente în unităţile militare, ei primeau o 
îndrumare nemijlocită şi un sprijin efectiv din 
partea cadrelor de partid trecute prin şcoala 
aspră şi dură din închisori şi lagăre, cu experienţă 
în organizarea şi desfăşurarea luptei 
revoluţionare, în rîndurile cărora luptătorul 
comunist Nicolae Ceauşescu se evidenția prin 
capacitate politică şi organizatorică, prin curaj şi 
spirit de iniţiativă. 

Într-una din zile, pe cînd se afla la Baia Mare în 
concediu medical, Filimon Sârbu s-a întîlnit cu Ion 
Breban, unul dintre comuniştii ce fuseseră 
deţinuţi la Doftana. lată cum îşi aminteşte acesta 
prima sa întîlnire cu Filimon : „în februarie 1938 
m-am întors de la Doftana la Baia Mare. Cu 

Filimon Sârbu m-am întîlnit într-o casă 
conspirativă vizavi de gara veche. Era un băiat 
scund, frumos. Am discutat cu el despre proble- 
mele şi greutăţile prin care trece mişcarea 
comunistă- Şi-a exprimat părerea că trebuie «să 
acţionăm în continuare uniţi»." 
în condiţiile intensificării acţiunilor revizioniştilor 
horthyşti, legăturile de partid ale lui Filimon 
Sârbu cu Ion Breban vor continua, aceştia 
întîlnindu-se în următoarea perioadă atît la Baia 
Mare, cît şi la Cărei. 
Filimon şi-a terminat concediul medical înaintea 
plecării Regimentului 7 grăniceri-P. A. în noua 
garnizoană, încît s-a prezentat la timp la unitate şi 
a însoţit compania recunoaştere în marşul spre 
Careii Mari. Marş de iad, pentru că fiind puţini, 
doar 513 gradaţi şi soldaţi, au trebuit să 
transporte averea unui întreg regiment. Numai 
armamentul acestuia era compus din 3 503 
carabine, 77 mitraliere, 114 revolvere ; apoi 
aruncătoare, tunuri, muniţie... Ridicînd în căruţe 
lăzi voluminoase cu armament şi muniţie, din 
acestea în vagoane, Filimon nu se plingea de 

reu. Caporalii Crişan, Bocaş sau Silaghi încercau 
însă să-l mai protejeze. 
— Mai uşor măi, Filimoane, că de-abia ai venit 
din concediu medical. 
Opintindu-se la o ladă, Sârbu le răspunse : 
— Ce bine că avem armament! Căci fără puşti 
nu-ţi poţi apăra țara, chiar dacă ai piept de oțel. 
— Eşti meşter în a potrivi cuvintele, îi răspunse 
un alt caporal, Grigore Hopîrtean. 
— Dar zău, nu-i aşa ? Ce, ar fi mai bine să ne 
văicărim ca acest bihorean de Pătru... Petre, măi 

Petre, strigă Filimon către prietenul său, sus lada 
că mă rupe de mijloc. 


Felul său inteligent 
de-a „pişcă" pe cîte 
unul, fără a-l supăra, 
îl făcea pe Filimon 
tot mai apropiat de 
camarazii săi de 
grad, de soldaţi 


„La Cărei, Regimentul 7 grăniceri-P. A. se instală 
într-o veche cazarmă. Compania recunoaştere, ca 
şi celelalte subunități, avea efective simbolice : 
cîţiva soldaţi, fruntaşi şi caporali. Principala 
misiune a companiei era de a asigura menţinerea 
„ordinii ziua şi noaptea în oraş", prilej dintre cele 
mai bune pentru ca Filimon Sârbu să înceapă şi să 
desfăşoare şi la Cărei o bogată activitate 
revoluţionară. Totuşi, în lunile no- iembrie- 
decembrie 1938 şi ianuarie 1939 Filimon se 
rezumă mai mult la cunoaşterea oraşului, 
îndeosebi a cartierelor muncitoreşti, unde 
stabileşte unele legături conspirative de partid. în 
principal, în acest timp, fruntaşul Filimon Sârbu, 

în afara orelor de serviciu, cînd asigura cu alţi 
militari din companie ordinea în garnizoană, 
frecventa cursul şcolii de gradaţi. între alţi 
fruntaşi, Filimon era neîntrecut la lecţiile de 
educaţie morală din program, lecţii care aveau ca 
teme : „Iubirea de ţară", „Jurămîntul de credinţă", 
„Patriotism şi credinţă către drapel", „Disciplină, 
respect, camaraderie şi devotament", „Onoarea 
militară", „Spiritul de corp şi de armă" 
„Onestitatea", „Sinceritatea", „Curajul ostăşesc, 
curajul răspunderii", „Bravura, vitejia", „Sectele 
religioase şi primejdia lor" etc. La astfel de lecţii 
Filimon dădea dovadă că este bine pregătit; ştia 
să vorbească frumos, convingător. Aceasta se 
datora şi culturii sale generale. Dar Filimon se 
ocupa mai ales de studierea temelor militare, de 
formarea deprinderilor de luptă. Mînuia ca nimeni 
altul armamentul în lupta pe jos şi călare ; în 
acţiunile tactice grănicereşti, apărea şi dispărea 
pe neaşteptate, cum cerea tema, din spaţiul tactic, 
şi aducea, cînd nimeni nu se mai aştepta, 
„contrabandistul" ori „spionul" pus să acţioneze în 
cîmpul de aplicaţie. 

La examenul de caporal, membrii comisiei de 
examinare „pentru avansarea gradelor inferioare" 
i-au dat lui Filimon note maxime. Acesta s-a 
„descurcat" foarte bine şi la întrebările 
suplimentare puse de către membrii asistenţi ai 
comisiei, comandantul companiei recunoaştere şi 
ofiţerul cu informaţiile şi contrainformaţiile 
regimentului. 

în urma examenului, 
fruntaşul Filimon 
Sârbu a fost înaintat 
în grad cu data de 1 
februarie 1939, 
conform ordinului de 
zi nr. 804/1939 al 
Regimentului 7 
grăni- ceri-P A. şi 
numit comandantul 
grupei a 3-a din plu- 
tonul 2, compania 
recunoaştere. Nu 


avea deocamdată 
subordonați. Dar se 
pregătea să-i 
primească. Pînă 
atunci, noii caporali 
făceau instrucţie. Ei 
trebuiau ca într-o 
lună şi jumătate să 
înveţe practic 
conducerea grupei 
în toate acţiunile de 
luptă 

„LA ORDINEA ZILEI : APĂRAREA INTEGRITĂȚII 
TERITORIALE A ROMÂNIEI 

Regimentul 7 grăniceri se pregătea intens de 
mobilizare, conform ordinului Marelui Stat Major. 
(România declarase mobilizarea parţială a 
armatei începînd cu 15 martie 1939, ca urmare a 
ocupării regiunilor cehe de către Germania şi a 
sudului Slovaciei de către Ungaria horthystă.) 
Executarea planului „Maramureş" (de mobilizare) 
presupunea şi unele lucrări urgente de birou 
chiar şi la subunitățile regimentului. Caporalul 
Filimon Sârbu, avînd un scris caligrafic, era 
adesea folosit la lucrări de cancelarie. 
Comandantul companiei recunoaştere mai conta 
şi pe capacitatea şi puterea de muncă îndelungată 
a subordonatului său. 

—  -Mîine încep să vină concentraţii, iar 
noaptea aceasta, Sârbule, nu vom dormi. Toate 
scriptele, companiei trebuie să fie terminate. 

—  Vorfi, domnule căpitan. Am să fur mîine o 
oră de somn, dacă va fi timp. 

Lucrările de cancelarie îl puseră pe Filimon în 
legătură cu sergentul-major Vasile Matei, secretar 
al biroului mobilizare. Subofiţerului îi plăcuse 
scrisul lui Filimon şi în general felul cum muncea 
acesta, cum ţinea la zi evidenţele companiei. 
Lucrările executate de Filimon erau prezentate 
şefului biroului care le aproba fără vreo altă 
intervenţie, ceea ce îi aducea subofiţerului laude. 


comunist Filimon Sârbu îmi vorbea foarte mult şi cu 
respect deosebit. Zicea că s-au împrietenit ca doi fraţi 
din prima zi a venirii lui Sârbu la Baia Mare. Amîndoi au 
învăţat la şcoala de caporali, apoi la cea de sergenţi." 
(Gh. P.) 


Recunoscător, Matei a ţinut să-l cunoască mai 
bine pe Filimon Sârbu, însă acesta nu şi-a 
„dezlegat" limba pînă nu şi-a dat seama cu cine 
vorbeşte. Sergentul-major Vasile Matei, născut în 
comuna Buştenari-Prahova, fusese lăcătuş 
mecanic şi făcuse stagiul militar în Regimentul 5 
grăniceri, specialitatea grenadier, unde ajunsese 
sergent şi unde, la terminarea stagiului, primise 
„Certificat de bună purtare". în Regimentul 7 
grăniceri ajunsese în 1935, în urma absolvirii 
şcolii de subofiţeri. 

Filimon, dîndu-şi seama că acesta are vederi mai 
largi, înaintate, cu timpul s-a apropiat de el. Mai 
întîi cu prudenţă, manifestîndu-şi interesul faţă de 
unele cărţi pe care le citise Matei sau care îi 
puteau fi procurate de acesta din biblioteca 
regimentului, ori din cea a oraşului Cărei. 
Ulterior, între ei se va lega o trainică prietenie 
bazată pe unele convingeri comune despre lume, 
despre viaţă şi chiar convingeri politice apropiate, 
sergentul-major Vasile Matei creîndu-i (poate 
neştiut, la început) lui Filimon unele posibilităţi 
pentru desfăşurarea activităţilor sale conspirative 
de partid. 

Dezmembrarea şi subjugarea întregii 
Cehoslovacii, în martie 1939, pericolul iminent ce 
plana asupra României au dezlănţuit un uriaş 
avînt patriotic în rîndul poporului român. Toate 
straturile sociale,, toate cercurile politice — cu 
excepţia organizaţiilor de extremă dreaptă, 
fasciste, în mod deosebit Garda de fier care 
promova o politică de trecere a României în orbita 
Germaniei — au manifestat hotărîrea de a rezista 
cu armele agresorilor fascişti germani ori 
horthyşti. 

în împrejurările apropierii iminente a primejdiei 
unei agresiuni hitleriste şi horthyste asupra 
României, tactica Partidului Comunist Român în 
anii 1939—1940 reflecta o preocupare crescîndă 
pentru acele obiective politice majore care 
priveau soarta fiinţei naţionale a ţării. 
Documentele elaborate de Partidul Comunist Ro- 
mân în perioada respectivă precizau că sarcinile 
poporului român în faţa pericolului de agresiune 
din partea Germaniei şi a sateliților săi 
revizionişti este de a participa activ şi hotărît la 
lupta pentru apărarea integrităţii, independenţei, 
demnităţii şi libertăţii României. în acele zile 
grele, Partidul Comunist Român a dat cuvînt de 
ordine membrilor şi simpatizanţilor săi să se 
prezinte la unităţile militare şi să lupte pentru 
întărirea forţei politice şi morale a armatei, 
contra Germaniei hitleriste şi a statelor 
revizioniste, subliniind că războiul poporului 
român pentru apărarea independenţei şi 
graniţelor ţării este un război drept. 

Din ianuarie 1939, pe baza rezoluţiei „Sarcinile 
tineretului din România împotriva războiului, 
pentru pîine, pace şi democraţie", adoptată de 
conducerea PC.R., se trece şi la o intensă 
activitate pentru reorganizarea Uniunii 
Tineretului Comunist. La Bucureşti, partidul a 
constituit o comisie pe capitală pentru 
coordonarea activităţilor de refacere a 
organizaţiilor de tineret, în fruntea căreia l-a 
desemnat pe tînărul comunist Nicolae Ceauşescu, 
revoluţionar înflăcărat, luptător călit între zidurile 
închisorii Doftana, care luase o atitudine hotă- 

rîtă faţă de dizolvarea U.T.C.-ului, apreciind 
corect gravitatea acestui act pentru destinele 
luptei revoluţionare a tineretului din România şi, 
în ultima instanţă, chiar, pentru evoluţia luptei 
revoluţionare a clasei muncitoare, a partidului 
comunist. în fapt, această comisie, autorizată de 
conducerea PC.R., s-a preocupat de reorgani- 
zarea Uniunii Tineretului Comunist şi la nivel 
naţional. 

Astfel, într-o perioadă relativ scurtă sînt refăcute 
comitetele regionale şi judeţene ale U.T.C. în 
Oltenia, Moldova, Dunărea de Jos, Someş, Teiuş, 
Mureş etc. Activitatea de reorganizare a U.T.C. 
începută încă în primele săptămîni ale anului 
1939 a culminaj cu lucrările Conferinţei din 
decembrie 1939, ţinută în Bucureşti într-o casă 
conspirativă de pe şoseaua Giurgiului, raportul la 
conferinţă privind reorganizarea U.T.C. fiind 
prezentat de Nicolae Ceauşescu, care a fost ales 
în secretariatul C.C. al U.T.C. Aşa cum se 
subliniază în lucrarea „Tinereţea revoluţionară a 
tovarăşului Nicolae Ceauşescu, „încheierea :u 
succes a acţiunii de refacere a Uniunii Tineretului 
Comunist, ca şi prezenţa în conducerea 
organizaţiei a unor cadre politice dintre cele mai 
competente care s-au ridicat din rîndurile 
tineretului revoluţionar din România,! în primul 
rînd a tovarăşului Nicolae Ceauşescu, s-a consti- 
tuit într-un cîştig extrem de preţios pentru 
proletariatul român. A fost un moment cu 
adevărat semnificativ, care a generat consecinţe 
dintre cele mai pozitive pentru ansamblul mişcării 
muncitoreşti, pentru lupta partidului comunist 
contra fascismului, pentru salvgardarea inde- 
pendenţei şi suveranităţii naţionale a patriei". 

Ca urmare a celor hotăriîte la Conferinţa de 
reorganizare, dar. şi a directivelor din perioada 
pregătitoare, organizaţiile U.T.C. trebuia să lupte 
pentru a uni toate forţele progresiste ale 
tineretului împotriva Gărzii de fier, pentru 
independenţa naţională a ţării, pentru pace şi 
democraţie, pentru satisfacerea nevoilor tinerilor 
ţărani, muncitori, intelectuali.O intensă muncă de 
educare democratică, patriotică, trebuia să ducă, 
de asemenea, în rîndurile tinerilor care făceau 
instrucţie premilitară, a celor care erau luaţi în 
armată. 

Astfel, Uniunea Tineretului Comunist, sub 
conducerea partidului, îşi dezvoltă activitatea în 
armată, cu toate greutăţile pe care le impunea 
munca în unităţile militare. 

între 14 şi 19 martie 1939, la Cărei Regimentul 7 
grăniceri-P. A. primea pe porţile cazărmii 2 448 
concentrați. Cazarma devenise neîncăpătoare. 
Astfel că se ocupă şi localul şcolii de meserii din 
strada Andrei Mureşanu şi localul Şcolii Normale. 
în aceasta din urmă se mutase comanda 
regimentului, precum şi compania recunoaştere 
care continua să aibă aceeaşi misiune principală 
— asigurarea ordinii în garnizoană, dirijarea 
concentraţilor către cazarmă. 

Tocmai în acele zile de mare tensiune, cînd zeci 
de mii de oameni concentrați tixeau gările şi 
trenurile îndreptîndu-se spre unităţile militare, 
Partidul Comunist Român tipărea şi difuza mai 
multe manifeste prin care urmărea întărirea 
moralului politic al armatei. în oraşele Cărei şi 
Satu Mare erau răspîndite două manifeste. „Fraţi 
unguri — glăsuia unul — luptaţi alături de poporul 
român contra pericolului hitlerist [...] Comitetul 

Teritorial din Ardeal şi Banat al Partidului Comu- 
nist Român vă cheamă pe toţi, fără excepţie, să vă 
faceţi datoria în armata română [...] Nu vă 
încredeţi în revizionismul războinic, ci aveţi 
încredere în lupta comună şi în înţelegerea 
acestor două popoare menite să croiască un viitor 
mai fericit în bazinul Dunărean..." „Partidul 
Comunist Român — glăsuia al doilea manifest —, 
declară : [...] Trupele hitleriste au invadat 
Cehoslovacia şi se găsesc la graniţele ţării 
noastre ! Partidul Comunist dă alarma : [...] 
Ridicaţi-vă la luptă pentru a împiedica orice 
capitulare [...] Partidul Comunist declară : 
comuniştii vor lupta cu arma în mînă în primele 
rînduri...". 

Iar într-un raport al Secretariatului Comitetului 
Teritorial din Ardeal şi Banat al Partidului 
Comunist Român se arăta : „Comuniştii, 
simpatizanţii partidului, imediat, cu cea mai mare 
disciplină, au îndeplinit ordinele de mobilizare. 
între soldaţi, ei au dus cu succes linia partidului 
în ceea ce priveşte rezistenţa pentru apărarea 
independenţei României...". 

La 19 martie 1939 Regimentul 7 grăniceri-P. A. îşi 
încheia, în general, activitatea de mobilizare. în 
aceeaşi zi, pe cîmpul de instrucţie „Epres", de 
lîngă Cărei, avea loc trecerea în revistă a unităţii. 
Comandantul regimentului a ţinut cu această 
ocazie un discurs despre „rostul chemărilor 
oamenilor de la vatră". Iar defilarea ostaşilor la 
întoarcere, în faţa cazărmii, mobilizase în stradă 
toată suflarea oraşului. 

în zilele următoare, conform ordinului Marelui 
stat major, se continuă, prin mobilizare, 
completarea întregului efectiv al regimentului 

concomitent cu desfăşurarea instrucției şi cu 
ocuparea dispozitivului de acoperire a frontierei 
în raionul companiei a 6-a grăniceri Cărei. La 4 
aprilie regimentul era inspectat de generalul 
Gheorghe Mihail *, care „a rămas foarte mulţumit 
de faptul cum s-a pr&entat regimentul, şi în 
special recruţii contingentului 1939" 
Inspecţia sau poate răgazul de după aceasta a 
determinat ca în regiment să se înceapă o 
minuțioasă anchetă în legătură cu răspîndirea în 
oraş, dar şi printre soldaţi, a manifestelor 
comuniste amintite. Unele fire duceau la 
compania recunoaştere, care asigura serviciul de 
ordine, ziua şi noaptea, în garnizoană. Bănuiala 
că Filimon Sârbu s-ar număra printre răspînditorii 
de manifeste sau poate tocmai grija cuiva de a-l 
feri pe Sârbu de anchetă — nu ştim exact, fapt 
este că el nu a fost anchetat în legătură cu 
manifestele — determină mutarea lui Filimon, la 
începutul lunii aprilie, la Cehu Silvaniei, unde 
regimentul îşi avea serviciile de depozit. S-ar 
putea ca mutarea lui Filimon să fi fost „aranjată" 
de sergentul-major Vasile Matei, cu care acesta se 
împrietenise, subofiţerul trecîndu-l pe ordinul de 
mutare al biroului de mobilizare prin care se 


La 23 august 1944, fiind numit şef al Marelui stat 


major, generalul Gheorghe Mihail a semnat Directiva 
operativă nr. 1 şi în calitatea pe care o avea a condus 
între 23—31 august 1944 ansamblul acţiunilor militare 
pentru înfrîngerea unităţilor hitleriste de pe teritoriu şi 
pentru acoperirea frontierelor. 

trimiteau la Cehu Silvaniei cîţiva gradaţi pentru 
încadrarea subunităţii de acolo. 

Din Cehu Silvaniei, caporalul Filimon Sârbu scria, 
la 21 aprilie 1939, fratelui său Victor aflat în 
Bucureşti : „După cum ştiţi am fost acasă (la 
Herepea, în permisie'— n. n.) şi toate ar fi fost 
bune dar lumea era foarte alarmată din cauza 
evenimentelor. Mama’ a fost foarte mulţumită că 
m-am dus acolo, dar cam tristă căci bătrînul e rău 
bolnav şi Eremia nu a venit acasă. Noi am fost 
mutaţi, pentru moment, la Cehu Silvaniei, tot în 
judeţul Sălaj, dar în curînd ne vom muta la Cărei”. 
Cum s-au terminat cercetările efectuate în 
regiment în legătură cu manifestele comuniste nu 
se ştie precis. Oarecare deducţii se pot trage din 
faptul că la 1 mai 1939 comandantul regimentului 
se adresa, confidenţial, ofițerului informator, 
cerîndu-i : „Cu onoare sînteţi rugat a proceda la 
primirea (comenzii — n. n.) companiei 
recunoaştere, în timpul cel mai scurt posibil". Iar 
sergentul-major Vasile Matei era scos din funcţia 
de secretar al biroului mobilizare şi trimis 
subofițer instructor la plutonul 3 al companiei a 3- 
a, din batalionul 1 al regimentului. 

Noul comandant al companiei recunoaştere a 
cerut, la rîndul său, regimentului, întoarcerea la 
subunitate ă caporalului Filimon Sârbu : mobilul 
acestei intervenţii a fostului ofiţer informator nu 
era altul decît accla de a-l avea pe Filimon sub 


Este vorba de mama lui Filimon Sârbu, care, după 
despărţirea de fostul ei soţ, rămăsese la Herepea. 

ochii săi, de a-l supraveghea îndeaproape pe 
tînărul comunist, aşa cum suna ordinul Corpului 
grănicerilor. Astfel, la 6 mai 1939, cu ordinul de zi 
nr. 282, Filimon Sârbu se înapoia la Cărei, în 
compania recunoaştere. 

Scurta trecere a lui Filimon pe la Cehu Silvaniei 
n-a rămas fără urmări. în timpul permisiei, la 
Constanţa, Filimon primise, de la organizaţia de 
partid, dispoziţia de a-şi intensifica activitatea 
revoluţionară în regiment şi în oraşul Cărei, de a- 
şi lărgi legăturile conspirative de partid în zonă. 
Partidul Comunist Român desfăşura, în acel timp, 
o intensă propagandă de demascare a 
fascismului, de unire a armatei cu poporul pentru 
apărarea independenţei şi suveranităţii ţării 
împotriva pericolului hitlerist şi horthyst- 
revizionist, comuniştilor re- venindu-le sarcina de 
a ridica moralul trupei, conştiinţa acesteia de a-şi 
face datoria.Filimon găsise la Cehu Silvaniei 
aceeaşi atmosferă apăsătoare, încordată ca şi la 
Herepea, la Constanţa. Toată lumea din orăşel, 
soldaţii de la P. S.-ul Regimentului 7 grăniceri-P. 
A. vorbeau deschis despre pericolul de război. 
Circulau informaţii că Ungaria horthystă se 
pregătea să ocupe Transilvania. 


— O vom apăra, 
chiar cu preţul vieţii, 
intervenea caporalul 

Filimon Sârbu în 
astfel de discuţii. 
Sînt ardelean şi am 
o puşcă în mînă. Ce, 
vreţi cumva să se 
întoarcă robia de 
secole peste 
pămîntul străbunilor 
noştri ? Nu au trecut 
decît 20 de ani de la 
Marea Unire din 
1918. Hei, nu poate 

fi uitat jurămîntul de 
la Alba Iulia 


IZILE ŞI NOPȚI DE VEGHE LA GRANIȚĂ 

în primăvara şi vara anului 1939 Regimentul 7 
gră- niceri-P. A. executa dese aplicaţii de 
acoperire a frontierei şi participa activ la 
efectuarea lucrărilor de fortificaţii în zonă. 
Compania recunoaştere, avînd în organica 
plutoanelor şi cîte o grupă de cavalerie, era cel 
mai mult folosită ca detaşament de siguranţă sau 
de intervenţie în dispozitivele de pază a frontierei 
ale plutoanelor şi pichetelor companiei a 6-a 
grăniceri-Carei. Fiind o subunitate foarte mobilă, 
ea se deplasa repede în punctele de frontieră 
unde se semnalau provocări ho.rthyste sau 
întărea la nevoie pichetele cu elemente de 
siguranţă. Astfel de misiuni, în care nu rareori 
Fili- mon Sârbu comanda o patrulă de cavalerie, i- 
au înlesnit acestuia să ia contact şi să cunoască 
mai bine viaţa ostaşului grănicer de la borne, pe 
cel care ziua- noaptea veghea la apărarea 
frontierei. Filimon era impresionat de 
conştiinciozitatea, de hotărîrea soldaţilor de a-şi 
face datoria chiar în condiţii precare de viaţă. Şi 
această atitudine el o constata la toate cele zece 
pichete ale companiei — Crasna Veche, Berveni, 
Crasna Nouă, Urziceni, Urziceni-Pădure, Foieni, 
Pădurea Fo- ieni, Viile Statului, Crişan şi 
Scărişoara Nouă. Pichetele purtau denumiri 
sugestive : „împăratul Traian", „Mihai Eminescu", 
„Vasile Alecsandri", „Horia", „C. A. Ro- setti", 
„General Dragalina"... 

Cînd se afla la cîte un astfel de pichet, Filimon 
înjgheba repede discuţii cu soldaţii, mai întîi pe 
marginea numelui pichetului. Ion Bumb, din 
Urziceni, fost comandant de grupă la pichetul nr. 
71 „Mihai Eminescu" (Urziceni-Pădure), îşi 
aminteşte : „Era prin mai 1939 cînd, datorită 
provocărilor horthyste, Regimentul 7 grăniceri-P. 
A. ne-a trimis, în sprijin, grupe din compania 
recunoaştere. Noi eram puţini la număr, de-abia 
13—15 soldaţi, cu un sergent şef de pichet, 
sergentul Gheolţan Alexandru (care dealtfel — 
după cum vedeţi — a rămas în zona frontierei pe 
care am apărat-o atunci). Eu am fost şi rănit 
atunci. între cei veniţi era «şi un caporal scund 
dar iute, numai viaţă. Aşezat la masă şi dînd să 
rupă pîinea a început să recite o poezie : «Cînd 
aud vreodată un rotund egumen, / Cu foalele- 
încinse şi obrazul rumen, / Povestind că viaţa e 
calea durerii / Şi că pocăinţa Urmează plăcerii...» 
Sergentul l-a întrerupt, zicîndu-i : 

— Măi, da ăsta din poezie e domn plutonier 
Santu Ion, de la pluton. Ne ia din pîine, nu face 
pîinea în greutate regulamentară la soldaţi. 
Inspecţia din martie a scris asta şi în registru, dar 
tot degeaba. 

— Nu, a spus caporalul cel scund, eu altceva 
am vrut să aflu de la voi. Dacă cineva ştie cine "a 
scris poezia «Viața»... Eminescu a scris-o — 
adăugă el — atunci cînd nimeni nu răspunse. Apoi 
a recitat alte poezii, spunîndu-ne că noi, cei de la 
pichetul nr. 71, care poartă numele poetului, 
trebuie să ştim cum a trăit şi ce a scris Eminescu. 
După aceea noi, care mai de care, ne-am apucat, 
ca la întrecere, să cunoaştem cît mai mult despre 
Eminescu. 

Caporalul acela umbla mai tot timpul cu căpitanul 
de la compania recunoaştere, căutau să afle 
potecile contrabandiştilor..." 

Altă dată, Filimon s-a aflat la pichetul nr. 72 
„Vasile Alecsandri", cu întreaga companie 
recunoaştere, într-o tranşee în care se retrăsese 
şi pichetul, cînd acesta fusese atacat de forţe 
horthyste mai numeroase. 

Iulian Doroboş, din Cărei, fost grănicer la acest 
pichet, îşi aminteşte : „Cei care veneau în sprijin 
mîncau, uneori, la pichet. într-o zi, aşezasem 
masa în curte, sub un pom. Şi cînd soldaţii îşi 
serveau ciorba, un glonţ sparse gamela şi se 
înfipse în masă. Cînd noi toţi ceilalţi înlemnisem, 
un caporal din compania recunoaştere sări de la 
masă strigînd : 

— Fasciştii!, şi dă să-şi ia arma din piramidă. 
Sergentul Alexandru Sabin se repezi la el: 

— N-ai voie să tragi. E ordin să nu facem provo- 
care ! 

— Şi atunci să stăm şi să ne uităm cum ne 
împuşcă fasciştii ? Uite unul e colo, în plopul 
acela... 

Auzind că horthystul este în plopul de peste fron- 
tieră, ceilalţi soldaţi se repeziră şi ei la arme. 

— Nu trage nimeni !, strigă autoritar, din nou, 
sergentul. Apoi Sabin adăugă, vrînd să-şi calmeze 
camarazii 
— Lăsaţi-mă pe mine, să-l scutur eu din plop 
cu puşca mitralieră ! 

Cînd lucrurile s-au liniştit, caporalul Sârbu ne-a 
spus că «într-adevăr să nu facem provocări, dar 
dacă sîntem atacați să-l pedepsim pe inamic — pe 
fasciştii revizionişti —, astfel încît sa-i vină mintea 

la cap. Hotarele ţării sînt sfinte şi noi trebuie să le 
apărăm cu demnitate». 

Caporalul vorbea cursiv, cu putere de 

convingere : cînd vorbea ochii îi jucau în cap, 
sticlind ca două mărgele..." 

Timp de aproape o lună, ţ>e frontieră, compania 
recunoaştere a executat, în afara de misiuni de 
acoperire, şi misiuni de recunoaştere şi cercetare 
a terenului, de descoperire a locurilor unde se 
făcea contrabandă peste graniţă. Printre 
pichetele nr. 72 — Urziceni de Pădure şi nr. 73 — 
Foieni, contrabandiştii de metale preţioase 
circulau cu abilitate fără să fie prinşi. Coman- 
dantul companiei recunoaştere se ambiţionă să-i 
prindă el cu oamenii lui. A format o echipă de 
cercetaşi şi i pus-o sub comanda caporalului 
Filimon Sârbu. Echipa descoperi şi alte vaduri 
circulate de contrabandişti, la locul denumit 
„Capul canalului", dintre pichetele nr. 76 „Crişan" 
şi nr. 77 „Scărişoara Nouă". Succesul lui Filimon 
era aproape sigur ; intrase şi în jx>sesia unor 
nume de contrabandişti. însă în a doua jumatate a 
lunii mai 1939 regimentul rechemă compania în 
cazarmă în vederea „pregătirii şi executării unei 
aplicaţii de rutinare", cu efectuarea unor noi 
lucrări de apărare împotriva unui eventual atac 
pe direcţiile Sîntmiiăuş- Ciolţ şi Moftinul Mic- 
Santău, ferma Schoghi. 

în zile şi nopţi de efort continuu, compania recu- 
noaştere, la comanda căreia fusese numit un alt 
ofiţer, organiză un punct de sprijin la cota 158 
(Pehiul) — 500 m de tranşee şi 7 amplasamente 
de pluton de luptă, de bază şi de rezervă. Filimon 
muncea fără odihnă cot la cot cu soldaţii grupei 
sale, îndemnîndu-i să facă treabă bună. Cu toate 

acestea noul său şef îl ţinea la distanţă, 
manifestînd faţă de el neîncredere. Filimon Sârbu 
nu-şi propunea niciodată o conduită prin care să 
placă, neapărat, comandantului. El ştia că trebuie 
să facă şi făcea, trainic, orice treabă i se încre- 
dinţa. Grupa sa era neîntrecută la instrucţia 
specială ; mai rar se găsea în companie alt gradat 
cu aptitudini ca ale caporalului Filimon Sârbu. FI 
demonstra cu uşurinţă că ştie să se orienteze 
tactic şi topografic, străbătea ziua ori noaptea 
itinerare cu sosire fără abatere la puncte fixe. 
Avea capacitatea de memorare rapidă a datelor şi 
de retransmitere a acestora fără greşeli. La un 
control al calităţilor de luptător-cercetaş, făcut la 
compania recunoaştere de către comandantul 
regimentului, caporalul Filimon Sârbu şi grupa sa 
au produs impresie neaşteptată. „Să mi-l înscrieţi 
pe acest caporal la şcoala de grade, ceru atunci 
comandantul regimentului..." 

Ca urmare, în lunile iunie şi iulie 1939, Filimon 
Sârbu urmă, zilnic, între orele 14,30 şi 15,30, 
„Şcoala de grade". El studia, laolaltă cu alţi 
caporali, regulamentele şi broşurile cu lecţii de 
conducere a grupei şi plutonului la instrucţie şi în 
luptă, programa de educaţie morală a ostaşului. 
Prindea repede cunoştinţele teoretice şi le aplica 
corect la instrucţia metodică de pluton. Sîrguinţa 
de care dădea dovadă, felul său de a şti să-şi ajute 
camarazii l-au făcut şi mai mult cunoscut în 
regiment. încît mulţi ofiţeri şi subofiţeri 
instructori ar fi dorit să-l aibă subordonat în 
plutoanele lor. 

Spre sfîrşitul lunii iulie 1939 a avut loc examenul 
pentru gradul de sergent, pe care Filimon l-a 
trecut cu cele mai bune note, ceea ce îi va aduce 

ca recompensă o permisie de 13 zile, între 27 
iulie şi 10 august 1939. înaintarea la gradul de 
sergent va surveni însă mai tîrziu, la 21 octombrie 
1939, prin ordinul de zi nr. 334/1939 al 
Regimentului 7 grăniceri-P. A. 

Care să fi fost motivul acestei întirzieri ? 

Desigur, nu altul decît acelaşi ordin amintit mai 
sus. al Marelui Stat Major, cu privire la 
supravegherea suspecţilor politici aflaţi sub arme 
şi împiedicarea de a fi făcuţi gradaţi ori de a lucra 
în birouri. 

Activitatea politică de dinainte de încorporare a 
lui Filimon Sârbu era, evident, bine cunoscută şi 
în Regimentul 7 grăniceri-P. A. însuşi Corpul 
grănicerilor ordonase unităţii supravegherea de 
aproape a tînărului comunist, şi toţi şefii săi 
direcţi erau informaţi asupra acestui ordin. Apoi, 
documente din arhiva Brigăzii 2 grăniceri-Deva şi 
a Regimentului 7 grăniceri-P A. dau la iveală 
faptul că unii ofiţeri care îi cunoşteau con- 
vingerile politice manifestau o anumită prudenţă 
faţa de Filimon Sârbu. 

în Regimentul 7 grăniceri-P. A. serviciul de contra- 
informaţii reuşea cu foarte mare greutate să-i 
descopere pe comunişti. Ideea apărării graniţelor, 
a integrităţii teritoriale a României era vehiculată 
de ofiţeri, subofiţeri, de trupă. Cine erau, între 
aceştia, comunişti ? încă în martie 1939, ofiţerul 
informator înainta eşalonului superior o statistică 
relativă la militarii aflaţi sub arme suspectaţi a 
nutri sentimente „dăunătoare în contra statului". 
„în Regimentul 7 grăniceri-P. A. 

—  Careii Mari — se arată în documentul 
respectiv 

— suspecți a fi comunişti — 8. Dovediţi a fi 
comunişti — 4". Arhiva poate că ascunde încă 
undeva situaţia nominală a celulei comuniste din 
Regimentul 7 grăniceri-P. A. Pentru că ştim 
următorul fapt: situaţia de mai sus fusese 
întocmită cu „urgenţă", determinată de ordinul 
comandantului Diviziei 16 infanterie. Printre 
altele, în ordin scria : „... 3) în noaptea de 21—22 
martie au fost afişate pe străzile oraşului Satu 
Mare, de către necunoscuţi, manifeste în limba 
română şi maghiară cu următorul conţinut: «Ieri 
Viena, azi Praga, mîine Budapesta şi Bucureşti. 
Cizma lui Hitler sugruma la fel pe români ca şi pe 
unguri. Independenţa ţării e în pericol, Hitler din 
afară, şi garda de fier dinlăuntru. Numai un popor 
liber îşi poate apăra independenţa !» 

Am dat ordin să se identifice sursa manifestelor”. 
Din informaţiile documentare, deţinute pînă 111 
prezent, rezultă faptul că în anii 1938—1940 la 
Cărei, în alte garnizoane din nordul Transilvaniei, 
activau nuclee comuniste şr în regimente, în jurul 
cărora se grupau simpatizanţii mişcării 
revoluţionare. Aceste nuclee aveau legături cu 
celulele comuniste din localităţile Cărei, Satu 
Mare, Baia Mare, Şomcuţa Mare, prin intermediul 
cărora primeau indicaţii, sarcini şi ajutorul 
necesar din partea Partidului Comunist Român. 
Activitatea revoluţionară era, mai ales în această 
parte a ţării, efervescentă şi datorită condiţiilor 
din acea vreme : zona era plină cu zeci de mii de 
rezervişti concentrați, care lucrau la fortificaţii. 
Aceştia umpleau pînă la refuz cazărmile şi 
locuiau, în cea mai mare parte, şi în gospodăriile 
localnicilor din oraşele şi satele de pe graniţă. Şi, 
pe lîngă condiţiile grele, apăsătoare, mai trebuia 

să se facă faţă şi unor confruntări politice, 
propagandei horthyste-revizioniste. Comuniştii, 
simpatizanţii partidului duceau şi în rîndul 
militarilor cuvîntul P.C.R., propagînd ideea luptei 
împotriva fascismului german şi a horthysmului 
revizionist. 

La 6 aprilie 1939, manifeste cu conținutul indicat 
de adresa diviziei au fost răspîndite în oraşul 
Cărei. Aici, la acea dată, se afla deja instalată o 
trupă de circ venită din Satu Mare, pentru care 
comandantul garnizoanei avea aprobarea Diviziei 
16 infanterie. lar compania recunoaştere asigura 
ordinea în oraş. 

Mai tîrziu, se va afla că cineva din trupa circului 
transporta, în locurile în care se deplasa, 
manifeste ale Comitetului Teritorial din Ardeal şi 
Banat al Partidului Comunist Român şi le preda 
comuniştilor din localităţile respective, cu care 1 
se facea legătura. 

Ce roi a avut în difuzarea manifestelor Filimon 
Sârbu care, două zile mai tîrziu, la 8 aprilie, nu 
mai urma regimentul în dispozitivul de acoperire 
a frontierei ? S-a aflat el printre cei care au 
răspîndit manifestele ? Circula doar ziua şi 
noaptea în serviciul de ordine prin tot oraşul ! 
Adesea, tainele muncii conspirative ascund 
pentru posteritate cunoaşterea în întregime a 
adevărului, a faptelor comuniştilor. Şi nu este 
exclus ca însuşi Filimon să fi făcut să dispară din 
arhiva Regimentului 7 gră- niceri-P. A. 
documentele secrete care îl priveau, ştiin- du-se 
că în septembrie 1940 Sârbu s-a numărat printre 
militarii care au încărcat în Vagoane arhiva 
unităţii şi au însoţit-o pînă la Caracal. 

Astfel, întîrzierea înaintării lui Filimon Sârbu la 
gradul de sergent apare evident legată şi de 
activitatea revoluţionară a tînărului comunist. lar 
ofiţerul inior- mator a jucat aici un anumit rol, ca 
unul care trebuia să-l supravegheze pas cu pas, 
precum, mai tîrziu, tot acesta îşi va da avizul ca 
Sârbu să fie aşezat în drepturile sale. Iată în ce 
împrejurări: 

După înapoierea din permisie, la 10 august, 
ofiţerul informator îl chemă pe Filimon la el 
pentru a-i încredința o misiune. 

— Te ştiu grănicer iscusit, dat naibii. în mai, cînd 
comandam compania recunoaştere, n-aveam mulţi 
subordonați ca tine. Am ordin ca să descopăr 
reţeaua contrabandiştilor de metale preţioase. Ea 
poate avea ramificații la noi, în Cărei, Satu Mare, 
Baia Marc şi în alte localităţi de lîngă frontieră. 
Din luna mai, ştii bine, urmăresc această bandă 
însă nu-i pot da deloc de urmă. Numai tu mă poţi 
ajuta. Nu-ţi dau ordin. Ci, dacă vrei, aşa... 
voluntar. 

— Trebuie să mă ocup singur de acest lucru ?, 
întrebă Filimon. 

— Nu, cu un fruntaş. E fără instrucție specială, 
dar cunoaşte bine locurile. 

— Pot şti cine este ? 

— Nu-i din compania ta. 11 vei cunoaşte în 
momentul plecării în misiune. O singură 
informaţie îmi trebuie, dar cu care să pot lua 
sigur urmele contrabandiştilor. Fă cum ştii mai 
bine ca să-mi parvină o informaţie, măcar una, 
dar exactă. 

Militarii companiei recunoaştere erau folosiţi în 
mod curent şi pentru astfel de misiuni 
grănicereşti în adîn- cimea dispozitivului de pază 

a frontierei. „Însă de ce să-l însoţească un militar 
fără instrucţie specială şi pe care, în plus, nu-l va 
putea cunoaşte decît în momentul plecării? Ce 
carte vrea "să joace cu mine căpitanul?" 

în luna mai 1939 caporalul Filimon Sârbu 
cercetase cu ofiţerul informator, care-i fusese 
pentru scurt timp comandant de companie, 
locurile pe unde se strecurau contrabandiştii 
peste frontieră. El îşi amintea o expresie de 
atunci a căpitanului : „Dacă aş prinde o limbă, de 
dincolo, aş intra, sigur, gînă la coaite, în aur !". 
„Poate că şi acum îl intereseaza tot aurul... Da, 
am să-l fac, de, reuşesc, să-şi bage mîinile pînă la 
coate în aur. Iar eu, cîştigîndu-i încrederea, să 


mai scap de umbra lui. Prea se ţine scai de mine". 


— Te-ai hotărît, îl întrebă căpitanul după o zi. 
E o misiune riscantă. Vreau să am din nou 
asentimentul tău. 

— Primesc, domnule căpitan, răspunse Sârbu. 
Contrabandiştii aduc țării mari pagube. Şi asta 
tocmai acum, în vremurile acestea grele ! Avem 
datoria .să-i prindem. 

— Atunci, chiar de acum, intri în acțiune, cu 
fruntaşul Vasile Chira. F, în camera alăturată. Are 
la el două revolvere, cartuşe, haine civile şi acte 
de identitate. în zece zile... _. 

— Vom face tot ce-i posibil, domnule căpitan. 

în amintiri despre „Un camarad de neuitat" *, 
Vasile Chira, domiciliat în oraşul Tecuci, 
povesteşte : „Cu prilejul acelei misiuni l-am 


Manuscris aflat în posesia locotenent-colonelului 
Gheorghe Puşcaşu. 


cunoscut pe Filimon Sâibu. Era caporal, mai în 
vîrstă cu doi ani decît mine. Primisem de la 
ofiţerul informator ordinul de a conduce eu toată 
acţiunea. Se baza că sînt din zonă şi cunoşteam 
bine oraşele, celelalte localităţi, de asemeni că am 
în regiment un cumnat subofițer. Personal, n- 
aveam însă nici o idee asupra ceea ce trebuia să 
facem. Filimon, în schimb, îşi şi schiţase un plan 
de acţiune. 
Nu ştiam nimic despre acest om. Şi, cu totul 
inexplicabil, am căzut, de la bun început, sub 
influenţa lui ; m-am lăsat condus de el. Mi-a şi 
spus, într-un fel hotărît: Să nu întreprinzi nimic 
fără să ştiu, fără ca eu să fiu de acord. Căci, altfel, 
ne poate costa viaţa. Şi apoi, nici n-am să-ţi 
îngădui să faci vreun pas peste voinţa mea. Te 
previn ! Iar la plecare a adăugat : Ne întîlnim sus, 
pe movila cetăţii Berveni sau, cum i se mai spune, 
la Movila Avarilor. Ai grijă — căpitanul să dea 
ordin la pichetul nr. 69 să ştie de noi, grănicerii 
de acolo. 
La Berveni, Filimon a venit pe înserate. Avea deja 
nişte informaţii. Mi-am dat seama după felul cum 
am plecat direct spre o localitate (dincolo de 
raniţă — n.n.). Asta, după ce, într-un anumit loc, 
îngropasem armamentul, actele. Eu nici nu 
îndrăzneam să-l întreb ceva. îl urmam docil, de 
fapt cu încredere. Ajunşi în localitate, am intrat 
într-un birt. S|rbu i-a dat birta- şului un bilet, au 
schimbat între ei cîteva cuvinte, după care, în 
strigătele birtaşului „Nincs pengo, nem iszol !" *, 


N-ai bani, nu bei ! (magh.) 


am ieşit, făcîndu-ne nevăzuţi, căci îndată se luară 
după noi cîţiva urmăritori. 

Mult timp n-am putut înţelege ce se 
întîmplose pentru că Filimon nu mi-a spus nici un 
cuvînt. Iar căpitanul Bota Ilie ne ascultase separat 
rapoartele, încît nu ştiam unul ce a raportat 
celălalt. Misterul aveam să-l aflu mult mai tîrziu, 
prin septembrie 1940, cînd acesta nu mai 
prezenta nici o importanţă pentru Liţu. 

Iată-l : Filimon Sârbu cunoştea în Cărei pe 
proprietarul unui restaurant din zona gării. Era 
bucureştean şi pe cale să-şi încheie afacerile la 
Cărei. între ei a avut loc, înainte de a pleca în 
misiune, următorul dialog : 

Liţu : Din cîte ştiu, tu ai legături cu un 
grup de indivizi care fac contrabandă cu aur peste 
frontieră. Dă-mi numele cîtorva. 

Proprietarul restaurantului : Dar asta 
înseamnă pentru mine moartea. Vor simţi alții că 
i-am trădat. 

Liţu : Interese superioare cer să-mi divulgi 
cîteva nume. Atît. Dar sigure. Altfel, vei fi de 
îndată arestat şi s-a dus pe copcă toată afacerea 
pe care ai făcut-o aici. 

Proprietarul: Să ne înţelegem, ca toate 
lucrurile să iasă pînă la urmă bine. îţi dau un bilet 
pe care-l vei duce birtaşului din Merk. îi cer, prin 
tine, să-şi prevină agenţii din Cărei, Satu Mare şi 
Baia Mare care sînt urmăriţi. Eu nu-i cunosc, nu 
voi avea dureri de cap. 

Liţu : Primesc învoiala. Dar dacă voi fi 
înşelat n-ai de ales decît cătuşele. Ştii bine că 
armata e mobilizată 
aici pentru un război de apărare... lar tu... te 
îmbogăţeşti ! % 


Aşa a intrat Liţu, în acea noapte, în posesia unor 
nume de contrabandişti care, ulterior arestaţi, 
prin surprindere, au făcut posibilă descoperirea 
întregii reţele din Baia Mare, Satu Mare şi Cărei. 
A fost un mare succes al lui Filimon Sârbu. 
Comandantul regimentului l-a evidenţiat prin 
ordin de zi. 

Noi n-am participat la arestări şi confiscarea 
depozitelor de bijuterii din aur şi argint. Dar din 
tot ce s-a Cfemfiscat prea puţin a intrat în 
vistieria statului. Sârbu pufnea de mînie, însă într- 
un fel se bucura. El zicea : îi am la mînă. Din toată 
afacerea aceasta, voi trage şi eu un oarecare 
folos. Şi încă de ce folos am ne- 

într-adevăr, caporalul Filimon Sârbu avea să tragă 
un mart folos. în ochii colonelului, ai ofițerului 
informator era, de acum, un „om de încredere". 
Era tocmai ce-şi dorea tînărul comunist. 

La 21 octombrie 1939 Filimon Sârbu era avansat 
sergent cu vechime în grad de la 1 august 1939. 
Iar la 6 noiembrie primea o permisie de 10 zile ca 
recompensă „pentru merit în paza şi apărarea 
frontierei". Această permisie survenea patru zile 
mai tîrziu dqpă ce pe adresa Regimentului 7 
grăniceri-P. A. sosise, la 2 noiembrie, ordinul 
Diviziei 16 infanterie în care se spuneai „Cu 
onoare se face cunoscut că domnul gene- ral- 
comandant al diviziei aduce mulţumiri căpitanului 
Bota Ilie din Regimentul 7 grăniceri-P. A. pentru 
activitatea depusă în serviciul de informaţii şi 
contra- informaţii". 


Imediat după 
îndeplinirea misiunii 
de descoperire a 
reţelei 
contrabandiştilor de 
metale preţioase. 
Filimo 


nSârbu s-a internat, la 21 august 1939, la Spitalul 
militar din Satu Mare. Cauzele internării sale ne 
rămîn, deocamdată, neclare. Informaţiile de care 
dispunem de la cei care l-au cunoscut sînt 
contradictorii. „Se pare că a fost un atentat la viaţă 
sa cu foc de armă", îşi aminteşte cumnata sa. 
Sergentul Chira notează: „Contractase o boală”. 
Alte mărturii vorbesc despre „un accident, lovit de 
un cal de cavalerie". 

Credem, mai curînd, că este vorba de starea 
sănătăţii sale şubrezite pe timpul detenţiunii din 
iarna anilor 1936—1937 la închisoarea din 
Constanţa. Pentru că stă mărturie fişa sa medicală 
ce-i însoțea foaia matricolă de la Regimentul 2 
grăniceri, concediul medical din octombrie 1938, 
precum şi alte internări, de 25 zile, în februarie 
1940, în Spitalul militar din Satu Mare, iar de la 
sfîrşitul lui septembrie şi pînă la 14 noiembrie 1940 
în Spitalul militar din Craiova. Aceste repetate 
internări, urmate de concedii medicale, precum şi 
faptul consemnat în Registrul de administraţie al 
companiei recunoaştere, anume că Filimon Sârbu 
îşi primea aproape lună de lună drepturile de 
hţrană în bani -— toate vin să susţină ideea de mai 
sus. Sergentul Filimon Sârbu a putut avea unele 
afecţiuni datorită regimului aspru la care erau 
supuşi comuniştii în închisori. 

PARTICIPANT ACTIV LA INTENSIFICAREA 
ACTIVITATE CONSPIRATIVE 

Internarea din 1939, lungă de două luni, în Spitalul 
militar din Satu Mare a creat tînărului comunist şi 
posibilitatea intrării sale în legătură cu organizaţia 
de partid locală şi aceea a angajării sale, mai 
direct, în mişcarea revoluţionară antifascistă din 
acea zonă. Fiind în spital Filimon era mai puţin 


supravegheat. Astfel, avea posibilitatea de a se 
deplasa chiar în afara oraşului. Ilegalistul Ion 
Breban vorbeşte de o întîlnire cu Filimon în toamna 
anului 1939, în spatele actualului Trust Minier din 
Baia Mare. „Am discutat cu el tot problema orga- 
nizării grupelor antifasciste. Ne-a spus sa scriem 
manifeste, folosind orice mijloc tehnic de tipărire 
pentru a duce cuvîntul partidului în rîndul maselor. 
Mai bine informat, spunea să nu ne încredem în 
linia copfuză a Cominternului, ci să ascultăm 
cuvîntul de ordine al Partidului Comunist Român 
care arată că pericolul principal pentru România 
rămîne Germania hitleristă. Simţeam în spusele lui 
că este mai bine orientat. Spunea că merge des la 
Bucureşti" 
într-adevăr, mărturii din arhivele Regimentului 7 
grăniceri-P. A. arată că Filimon s-a aflat în permisii 
sau concedii în lunile aprilie, august, octombrie 
1939. Aceste date coincid cu momente importante 
în activitatea partidului. Trecînd prin Bucureşti în 
drum spre 

Constanţa, Filimon lua legătura cu un ilegalist, de 
la care primea noi directive şi sarcini pentru 
desfăşurarea activităţii revoluţionare antifasciste. 
întîlnirea cu Ion Breban în toamna anului 1939 era 
tocmai dictată de nevoia difuzării noilor directive 
ale partidului şi intensificării muncii în situaţia 
dată. Căci, în acel timp, atmosfera politică devenise 
foarte încărcata ca urmare a primejdiei de atac 
împotriva României ce plana tot mai ameninţător, 
mai iminent. La graniţa de nord-vest acest pericol 
se simţea parcă mai grav. Mas:le populare, 
muncitorii, ţăranii, intelectualitatea, rezerviştii, 
militarii, în frunte cu comuniştii, erau hotăriţi să 
apere cu arma în mînă fruntariile sfinte ale patriei. 

„Rar mi s-a dat ocazia să văd atîta entuziasm la 
ţărani cum s-a văzut cu ocazia ultimelor 
evenimente" — raporta Regimentului 7 grăniceri- 
pază comandantul companiei a 7-a grăniceri-Valea 
lui Mihai. „Toţi au răspuns, în masă, la concentrări 
cu moralul foarte ridicat. La săpături toţi — de la 
bătrîn pînă la copil — s-au oferit să execute ei 
tranşeele ca soldaţii să se odihnească că 
mărşăluiseră gre! 
Sergentul Iosif Găitan, contingentul 1935, aflat la 
vatră în comuna întorsura Buzăului, judeţul Braşov, 
trimisese Regimentului 7 grăniceri-pază o scrisoare 
în care ruga „respectuos ca să fie şi el chemat la 
concentrare pentru a-şi face datoria către ţară! 
Comandantul regimentului făcea cunoscut acest 
fapt trupei, concomitent cu citirea unui ordin al 
ministrului apărării naţionale prin care se cita pe 
armată şi se aproba soldatului Rădulescu I. 
Nicolae, reformat, să rămînă mai departe sub 
arme, la datorie, în Grupul 2 grăniceri-pază-Cerna- 
voda. 

La 5 septembrie 1939, Regimentul 7 grăniceri-PA., 
conform ordinului Marelui” Stat Major, îşi 
completa efectivele prin noi concentrări şi 
definitiva lucrările de fortificaţii în zona Cărei, 
pentru a putea opune rezistenţă unei eventuale 
invazii hitleristo-horthyste. 

Peste tot domnea o atmosferă încărcată. Date 
culese din arhivele sătmărene vin să confirme încă 
un fapt : intensificarea, la acea dată, a activităţii 
comuniştilor în rîndurile armatei, a concentraţilor 
şi rezerviştilor, a celorlalţi oameni ai muncii. 
Masele se radicalizau, îşi manifestau tot mai mult 
voinţa de a lichida nedreptăţile din ţară, privilegiile 

celor avuti, fascismul de orice fel, intern sau 
extern, aducător de jale, de pustiu, de moarte. 
Cuvîntul comuniştilor, al simpatizanţilor lor, al 
antifasciştilor pătrundea şi era receptat tot mai 
mult în armată, pînă la ultimul soldat. El chema la 
vigilenţă revoluţionară, antifascistă, la 
împiedicarea legionarilor fugiţi peste hotare de a 
se reîntoarce în ţară. în acea toamnă hitleriştii 
începuseră să-şi strecoare ilegal peste frontieră în 
România agentura legionară recrutată şi instruită 
în Germania. Tot pe căi clandestine se introducea şi 
literatură hitleristă, fascistă. 

Documentele din arhiva Brigăzii 2 grăniceri-Deva, a 
grupurilor 4 grăniceri-Arad şi 7 grăniceri-Baia 
Mare evidenţiază starea de vigilenţă şi permanentă 
preocupare de a împiedica pătrunderea în ţară a 
legionarilor fugiţi în Germania. Grupul 4 grăniceri 
raporta Brigăzii 2 grăniceri : „Avocatul Dumitru 
Dumitrescu şi ceilalţi 3 legionari semnalaţi că ar 
intenţiona să pătrundă în ţară prin pădurea 
Socodor sau pe la Beba Veche n-au putut trece 
frontiera, paza fiind în acele locuri bună iar soldaţii 
înştiinţaţi..." 

Generalul Iosif Teodorescu *, comandantul Brigăzii 
2 grăniceri, alertase întreaga frontieră de nord :>i 
vest asupra pericolului întoarcerii legionarilor 
fugiţi din ţară şi cerea manifestarea întregii 
vigilenţe şi răspunderi grănicereşti la frontieră. 


La 23 August 1944, în calitate de comandant al" 


Comandamentului Militar al Capitalei, generalul Iosif 
Teodorescu va conduce acţiunile militare române pentru 
nimicirea trupelor hitleriste din interiorul Bucureştiului. 

Acest imperativ nu putea fi nesocotit nici în caz de 
eşecuri la graniţă, pentru a se lua măsuri în 
interior. în această privinţă, Grupul 7 grăniceri 
raporta : „Legionarul Dumitru Dumitrescu, urmărit 
pentru crimă, a trecut în februarie 1939 frontiera 
prin sectorul Sighet, în fosta Cehoslovacie. Nu este 
sigur că nu s-a întors în ţară tot prin sectorul Com- 
paniei de grăniceri Sighet". 

Atitudinea antifascistă, antilegionară o găsim adînc 
înrădăcinată în rîndurile soldaţilor grăniceri. 
Următorul caz este revelator. Soldatul Gheorghe 
Temelie, patrulînd la limita dintre pichetul nr. 71 
Urziceni şi nr. 72 Urzi- ceni de Pădure, a descoperit 
în ziua de 15 septembrie 1939 un grup de trei 
persoane care treceau frontiera în România. După 
semnalmentele pe care ostaşul le cunoştea — vîrsta 
28 ani, statura 1,60—1,70 m, blond, haine gri — şi- 
a dat seama că unul din indivizi nu putea fi altul 
decît Horia Sima, căpetenia legionarilor din 
România. „Am dat să încarc arma şi să trag în el", 
declara la anchetă soldatul Temelie. „Legionarul 
Sima însă a apucat înaintea mea să întindă 
revolverul spre mine, spunîndu-mi că mă împuşcă 
dacă mai fac vreo mişcare cu arma ; zicea că el 
este Horia Sima, gardist, fosi prieten al lui 
Godreanu şi că vrea să meargă la Bucureşti”. 
Soldatul Temelie s-a dus repede să anunţe pichetul, 
întîlnind, pe drum, o altă patrulă s-a întors îndată la 
locul trecerii, dar n-a mai găsit decît urmele celor 
trei legionari, pe o distanţă de 40 m pe teritoriul 
românesc. Ostaşul a anunţat direct prin telefon 
plutonul de grăniceri de la Berveni, susţinînd apoi 
în faţa comandantului de subunitate că Horia Sima 
a intrat în ţară şi trebuie prins pînă. nu se 
depărtează prea mult de frontieră. 

Pe baza acestei informaţii s-a alarmat compania 6 
grăniceri Cărei, Batalionul de grăniceri Oradea. Iar 
Regimentul 7 grăniceri-P. A., aflat la executarea 
lucrărilor de blocadă la nord-vest de Cărei, a 
încercuit o mare zonă. A fost, de asemenea, 
alarmată poliţia din Cluj, fără însă ca Horia Sima să 
fie prins. 

La Cărei, în zilele următoare, din ordinul Brigăzii 2 
grăniceri, se făcea „ancheta de caz", comisarul 
poliţiei din Cărei şi comandantul Companiei 6 
grăniceri susţinînd că „nu poate fi vorba de 
trecerea de legionari", în declaraţiile sale, la 
anchetă, soldatul Gheorghe Temelie însă îşi 
susţinea mărturia : „a fost Horia Sima..." 
Concomitent cu strecurarea jpeste frontieră a 
agenturii legionare, Germania hitlerista 
„bombarda" propagandistic graniţa de nord-vest şi 
vest. Pe adresele companiilor, batalioanelor, 
grupurilor 4 şi 7 de pază şi chiar a Brigăzii 2 
grăniceri erau trimise, prin poştă, ziare, reviste şi 
broşuri, fapt care producea grănicerilor o indignare 
generală. „Am onoarea a vă înainta alăturat mai 
multe numere din ziarul german «Frankfurter 
Zeitung» ce au fost primite în zilele de 23 şi 24 
decembrie 1939. Batalionul nu este abonat la nici 
un fel de reviste sau ziare româneşti, cu atît mai 
puţin din cele străine" (comandantul batalionului 
1/7 grăniceri pază- Sighet) ; „Am onoarea a înainta 
alăturat trei numere din ziarul german 
«Frankfurter Zeitung» trimise Companiei a 4-a 
grăniceri pază Halmeu" (comandantul Re- 
gimentului 7 grăniceri pază-Baia Mare). 

La rîndul său, comandantul Brigăzii 2 grăniceri se 
adresa, la 22 decembrie, Corpului grănicerilor : 
„Am onoarea a înainta alăturat raportul nr. 4 202 
din 21. XII. 1939 al Grupului 7 grăniceri pază 

însoţit de broşura intitulată : „Patru săptămîni de 
război", care a fost primită de Compania 4-a pază 
Halmeu. 

Cum această broşură, raspîndită de Legația Germa- 
niei din Bucureşti, constituie un mijloc de 
propaganda în favoarea Germaniei, o astfel de 
broşură fiind primită astăzi şi de Brigadă, iar din 
răspîndirea acestei broşuri se constată că legația 
Germaniei este în posesia exactă a ordinei de 
bătaie [...] rugăm a ne da urgente ordine de 
urmare. 

Brigada a luat, din proprie iniţiativă, măsura de a 
împiedica răspîndirea unor astfel de publicaţii 
printre ofiţeri şi trupă şi de strîngere a acestora". 
Sentimentele antilegionare şi antihitleriste ale 
militarilor erau, în continuare, înrîurite de 
efervescenţa revoluţionară din zonă. Prin natura 
misiunii lor, grănicerii intrau în contact cu cele mai 
diverse categorii de oameni şi se simțeau cel mai 
mult legaţi de paza şi apărarea graniţelor. Marea; 
majoritate a trupei şi chiar a ofiţerilor erau 
transilvăneni, înarmaţi să-şi apere glia aflată în 
pericol. De unde, la ei, şi o anumită răspundere, 
numită „recalcitranţă" de către autorităţile 
administrative, care se plîngeau — după cum 
raporta pretorul plasei Oaş (Satu Mare) : „Unii 
concentrați reîntorşi acasă cu idei comuniste, unii 
militari activi care găsindu-se în uniformă cred că 
pot face orice [...] Tinerii veniţi în concediu ori 
desconcentraţi sînt neascultători, ba chiar agresivi 
faţă de autorităţile comunale. Aceşti tineri nutresc 
idei comuniste”. La rîndul său, prefectul judeţului 
Satu Mare semnala că „în regiunea minieră Baia 
Mare, Baia Sprie şi Cavnic se pare că reînvie 
comunismul... ”. 

în alte documente sătmărene se găseşte consemnat 
că : „Propaganda comunistă de la om la om s-a 
făcut de conducătorii organizaţiei în ultimul timp 
cînd ideile prind mai uşor, fiind lumea plină de 
nemulțumiri. Conducătorii nu îndrăznesc să facă 
propagandă pe faţă, însă, evident, creşte numărul 
aderenţilor”. 

Numărul aderenţilor la politica promovată de 
comunişti creştea şi în rîndul militarilor 
Regimentului 87 infanterie din Satu Mare, încît 
prefectul judeţului „simte" nevoia să roage pe 
comandantul acestei unităţi „a dispune să se facă 
şedinţe educative ostaşikir în cazarmă în aşa fel ca 
atunci cînd merg în concediu să nu se mai dedea la 
acte de insubordonare faţă de autorităţi. Peste tot 
ni s-au semnalat cazuri, în cari permisionarii 
uzează de numele ofiţerilor afirmînd_că ar fi fost 
sfătuiţi de ei să nu se supună la ordinele organelor 
jandarmereşti sau administrative ; [...] fapt este 
însă că un spirit bolnăvicios a pătruns în sufletul 
concentraţilor, care ar putea avea repercusiuni 
primejdioase în judeţ". 

Sfirşitul lunii octombrie 1939 îl găsea pe 
Filimon Sârbu la unitate, la Cărei. Militarii 
Regimentului 7 gră- niceri-PA. reveniseră în 
cazarmă din dispozitivul de blocare încă din 8 
octombrie. Iar între 10 şi 18 ale aceleiaşi luni se 
desconcentrează rezerviştii chemaţi sub arme la 
începutul lunii septembrie. în acea perioadă se 
primeau recruți, iar o parte din trupa instruită era 
repartizată la pichetele. Regimentului 7 Grăniceri- 
Baia Mare pentru paza frontierei. Regimentul se 
organiza într-o nouă ordine de bătaie. La comanda 

companiei recunoaştere fusese numit un 
locotenent. 

Filimon îşi relua locul în fruntea grupei a 3- 
a, plutonul 2. Revenirea lui Filimon Sârbu în 
regiment nu se putea să nu fi fost raportată imediat 
comandantului. Ar fi fost şi în contra ordinului 
Corpului grănicerilor („Regimentul 7 grăniceri — 
reamintim cum suna acel ordin — va supraveghea 
acest fruntaş întrucit a activat în mişcarea 
comunistă din Constanţa"). Dar comandantul 
regimentului îl privea acum pe Sârbu cu alţi ochi. 
Şi, ordonă, în aceeaşi zi de 21 octombrie, să se 
redacteze ordinul de zi nr. 334/1939, prin care 
caporalul Filimon Sârbu să fie înaintat sergent cu 
vechimea în grad de la 1 august 1939. Apoi îl 
semnă. 

Mai târziu, la 6 noiembrie, semna şi ordinul 
de zi prin care sergentul Filimon Sârbu primea, 
anticipat, o permisie de 10 zile (prin ordinul 
Marelui stat major, regimentele din zonă puteau să 
dea, în două serii, trupei, permisii de cîte 10 zile, 
însă numai cu începere de la 20 decembrie)'. 
în acel sfîrşit de an — 1939 — pericolul de agre- 
siune hitleristo-horthystă asupra patriei noastre 
scăzuse întrucîtva. Germania, declanşînd cel de-al 
doilea război mondial prin atacarea şi ocuparea 
Poloniei, îşi orienta acum privirile spre nordul şi 
vestul Europei, lăsînd ţării noastre un scurt răgaz, 
ceea ce făcea ca în zona de nord-vest şi vesta 
frontierelor României să se instaleze — cum rezultă 
din Jurnalul de operaţii al Regimentului 7 grăniceri- 
PA. — o anumită acalmie. Fără să fie însă oprite 
lucrările de fortificaţii. 

în conjunctura creată, activitatea revoluţionară a 
comuniştilor s-a intensificat. A devenit mai intensă 
şi munca revoluţionară a lui Filimon Sârbu. în 
această privinţă el a folosit din plin împrejurarea 
de a fi fost repartizat să lucreze la Comenduirea 
pieţii Cărei, fapt ce-i lărgea, într-un anumit fel, 
posibilitatea de mişcare nu numai în oraş, ci şi în 
localităţile din zona Careiului.Sârbu continua, 
formal, cum rezultă din Registrul de administraţie 
al subunităţii, să aparţină de compania 
recunoaştere. în fapt însă el îşi ridica de la aceasta 
doar drepturile de soldă şi de hrană. în lunile 
„decembrie 1939, ianuarie şi pînă la 5 februarie 
1940, Filimon Sârbu îşi primea de la companie şi 
drepturile de hrană în bani — cîte 496 lei pe lună. 
Ceea. ce înseamnă că, practic, din -decembrie 1939 
el începuse să lucreze la Comenduirea pieţii Cărei. 
Iar datele de pe un bilet de voie emis de 
Regimentul 7 grăniceri-PA., garnizoana Cărei, 
arată că : „Sergentul Filimon Sârbu, din acest corp, 
fiind în serviciul comenduirii, are voie a merge în 
oraş la orice oră din zi şi noapte în interes de ser- 
viciu". Biletul de voie are aplicate ştampila 
regimentului şi apostilele : „Comandantul 
garnizoanei Cărei" şi „Comandantul Pieţii Careii 
Mari". 

Serviciul de ordine din garnizoană Comenduirea 
Pieții îl executa în comun cu poliţia din Cărei. Iar 
militarii selecționați pentru acest serviciu erau 
sergenţi şi soldaţi dintre „cei mai buni" şi „care nu 
se cunosc între ei după ce au făcut şcoala de inst 

ucţia ofiţerilor * şi a gradelor irferioare", cum îl 
asigura ofiţerul informator al Regimentu'ui 7 
răniceri-PA. pe comandantul Diviziei 16 infanterie 
într-un raport din 16 aprilie 1940 privind controlul 
contrainfoţmativ în garnizoana Cărei. 
Dar atît comandantul Regiirrntu'ui 7 grăniceri-P.A. 
cît şi ofiţerul informator îl cunoşteau foarte bine pe 
serg-ntul Filimon Sârbu. inclusiv convingerile sale 
politice. Şi, apoi, aceştia nici nu-şi îrchipuiau că 
Filimon putea fi străin de propaganda comunistă 
din zonă. Şi totuşi <°i îl numeau „în serviciul de 
ordine în oraşul Cărei, în împrejurimi .fi în satele 
de pe frontieră, în unire cu poliţia şi jandarmeria" 
Nu însă înainte ca între colonel şi Filimon să aibă 
loc următorul dialog, relatat, în însemnările sale, 
de sergentul Vasile Chira. 
„Chemat la comandantul garnizoanei, Filimon bătu 
mai întîi la uşă, iar cînd auzi «intră» o deschise şi 
se prrzintă : 
— Să trăiţi, domnule colonel ! La ordinul dumnea- 
— Te-ar bucura o misiune importantă ? 
— Dacă e în folosul armatei, al țării, mă bucur, 
spuse sigur şi hotărît Sârbu. 
—  Isteţsergent! Ce zici comisare ? Nu dau eu în 
serviciul garnizoanei ! decît oameni aleşi, ca acest 
sergent. Apoi, adresîndu-se lui Filimon, spuse : 


Militarii luaţi în serviciu de ordine în garnizoană er”u 


instruiți pentru a cunoaşte unele prevederi ale Codului 
Justiţioi Militare referitoare la ordinea publica. 


t Executînd în comun serviciul de ordine publică, 


militarii repartizați comenduirii trebuiau cunoscuți şi de 
şeful poliției oraşului. 

— Dumneata sergent, te vei prezenta de îndată 
căpitanului de la comenduire şi el îți va spune ce ai 
de făcut. Poţi pleca. 

Lițu salută, făcu o întoarcere perfectă şi ieşi, lăsînd 
să fie comentată buna sa alură militară”. 
După un an de şedere la Cărei, Filimon Sârbu avea 
de acum să cunoască mai bine oraşul, oamenii săi. 
Misiunea de ordine în garnizoană, ziua şi noaptea, 
îi dădea posibilitatea să circule oriunde ar fi vrut. 
Patrula în zona fabricilor de ţigări, de hîrtie şi de 
ulei, a morii şi staţiei C.F.R., făcînd prietenii în 
rîndul muncitorilor, mai cu seamă în rîndul celor 
tineri. Apoi, în fiecare sîmbătă, între orele 14—18, 
Filimon se întilnea — ca sergent instructor — cu 
foarte mulţi tineri în localul Şcolii Normale din 
oraş. Aici era centrul de pregătire premilitară. 
Dispunînd de o foarte bună pregătire militară, 
Sârbu s-a făcut apreciat de comandantul centrului 
de pregătire premilitară şi de ajutorul acestuia, 
profesor de educaţie fizică la şcoala normală. Cu 
tinerii premi- litari el se purta plin de tact, 
prietenos; ajent cu tinerii români, cît şi cu cei de 
naţionalitate maghiară ori germană. De la aceştia 
din urmă învăţa cuvinte, expresii din limba 
maghiară ori germană, ceea ce îl apropia şi mai 
mult de ei, reuşind sa le cîştige prietenia. Ulterior a 
început să-i vizitele pe unii acasă, în familie. Astfel, 
prin tînărul premilitar Vasile Herman, Filimon 
Sârbu cunoaşte pe părinţii acestuia — Emilia şi 
Mihai Herman. Mama era muncitoare la fabrica de 
țigarete, iar tatăl muncitor pantofar, care avea în 
oraş un mic atelier. Aceşti muncitori aveau vederi 
progresiste, erau antihorthyşti, fapt care îi inspira 
încredere lui Sârbu. „Ne vizita des — îşi aminteşte 
fiica pantofarului. Elena Herman, domiciliată în 
Cărei. Asculta la noi, fără frică, emisiuni ale unor 

posturi de radio străine. Odată, căutînd la aparat 
muzică, s-a auzit semnalul «Internaționalei». El a 
sărit ca ars de pe scaun, zicînd : «Lăsaţi să cînte !». 
După un timp Liţu îl vizită pe tata la atelier. Cu el 
discuta mult, se înțelegeau bine". „Toţi premilitarii 
îl iubeau pentru firea lui veselă, prietenoasă, 
dreaptă ; avea mulţi prieteni" — îşi mai aminteşte 
Elena Herman. 

Intrând, mai ales prin intermediul tinerilor, în 
mediul muncitoresc al oraşului Cărei, Filimon 
Sârbu îşi întărea legăturile conspirative de partid 
pe plan local. Refe- rindu-se la o întîlnire pe care a 
avut-o la Cărei cu Filimon Sârbu, Ion Breban 
relatează : „La Careii Mari am fost condus într-o 
locuinţă unde erau vreo 3 subofiţeri şi 2—3 femei. 
Am discutat ca să ne opunem din răsputeri cedării 
Ardealului. Eu trebuia să organizez tovarăşii din 
întreprinderi şi comune. Iar el, Liţu, pe linie 
militară”. 

Folosind forme ale muncii legale de partid, 
comuniştii aflaţi în Cărei, printre care şi Filimon 
Sârbu, cultivau prietenia dintre români şi maghiari, 
combăteau ideile revizioniste horthyste. Sub 
pretextul controlului ordinei în garnizoană, Filimon 
Sârbu frecventa, îmbrăcat civil, localurile în care se 
desfăşurau repetițiile şi spectacolele organizaţiilor 
culturale din oraş; „Căminul meseriaşilor", 
„Asociaţia tinerilor meseriaşi" etc. Astfel,"" îşi 
înmulţea numărul cunoscuţilor şi prietenilor. Pe 
unii dintre aceştia el reuşise să-i atragă de partea 
sa. Organiză cu ei o formaţie artistică comună cu 
ostaşii Regimentului 7 grăniceri-P. A. La un 
spectacol al acestei formaţii, dat la sfîrşitul anului 
1939, asistă şi aplaudă în picioare comandantul 
regimentului. „Spectacolul despre datinile 
strămoşeşti, într-o formă cu totul originală, fiind 

foarte apreciat de spectatori — după cum rezulta 
dintr-un document emis de regiment, s-a încasat şi 
un venit net de 3 400 lei”. 

La Cărei, Filimon Sârbu, numărîndu-se printre 
animatorii echipei artistice mixte, folosea, totodată, 
prilejul de a duce în rîndul tinerilor băieţi ji fete, 
ostaşi ori civili, cuvîntul partidului. Pe de- altă 
parte, era tot mai apreciat de comandantul 
regimentului. Filimon avea mare nevoie în munca 
sa de a se şti bine văzut de acesta. Şi, uneori, el nu 
scăpa prilejul de a se folosi de unele activităţi 
iniţiate de comandantul regimentului pentru a-şi 
desfăşura propria sa activitate de propagandă a 
politicii partidului comunist. Astfel, la începutul 
anului 1940, comandantul Regimentului 7 grăni- 
ceri-PA. a ţinut în faţa celor 542 soldaţi de 
naţionalitate maghiară şi germană ai unităţii un 
discurs, îndemnîndw-i să-şi facă datoria, să ţină la 
demnitatea lor de ostaşi sub drapelul patriei 
comune şi- să nu dezerteze, căci cei prinşi urmau 
să fie trimişi în faţa tribunalului militar. Filimon se 
folosi de îndată, cu pricepere, de acest prilej. El 
multiplica, probabil în atelierul pantofarului 
Herman, un manifest al Comitetului Teritorial din 
Ardea).şi Banat al Partidului Comunist Român, 
tipărit în martie 1939, şi, noaptea, puse .cîte un 
exemplar în bocancii „minoritarilor". în manifest se 
spunea : „Fraţi unguri, luptaţi alături de poporul 
român contra pericolului hitlerist. Partidul 
Comunist Român vă cheamă pe toţi, fără excepţie, 
să vă faceţi datoria în armata română [...]. Nu vă 
încredeţi în revizionismul războinic, ci aveţi 
încredere în lupta comună a românilor şi 
maghiarilor pentru propăşirea patriei comune 
România". 

A doua zi întregul regiment era în alarmă. Anchete, 
percheziţii în cancelarii şi la domiciliu, mai ales în 
rîndul subofiţerilor, pentru descoperirea 
provenienţei manifestului. Ofiţerul informator avea 
lista comuniştilor. Cercetările sale au condus însă 
la concluzia că nici unul din cei pe care îi urmărea 
cu deosebire nu era amestecat în acţiunea de 
răspîndire a manifestului. Singurul care mai era 
bănuit — Filimon Sârbu. însă pe acesta nu-l putea, 
deocamdată, implica în afacerea manifestelor : nu 
avea probe suficiente şi, apoi, despre Sârbu el 
trebuia să raporteze cu totul altceva comandantului 
Diviziei 16 infanterie. 

Despre ce era vorba ? Regimentul primise un ordin 
la care urma neîntîrziat să răspundă : „Divizia 16 
infanterie cere Regimentului 7 grăniceri să 
comunice numele şi prenumele ostaşului de la 
Comenduirea pieţii Cărei care nu a primit mită de 
la soldaţii Lorenţ Carol şi Horvat Ion ce intenționau 
să treacă în Ungaria. 

Aceste date sînt cerute urgent de Corpul 6 armată”. 
Ostaşul în cauză nu era altul decît Filimon Sârbu. 
La Comenduirea pieţii Cărei sergentul Sârbu arăta 
în serviciu o conştiinciozitate fără cusur. 
Punctualitate, cinste. Nu tolera soldaţilor să umble 
fără rost prin garnizoană. Firea lui se impunea şi 
celorlalţi ostaşi de la comenduire. Apoi experienţa 
revoluţionară îl mai învățase ceva : să ofere 
urmăritorilor lui cîte ceva mai „deosebit" care să-i 
pună în dilemă, ori de cîte ori porneau să-i 
descopere acţiunile revoluţionare. lar şefii săi 
preferau laudele eşaloanelor superioare, decît aver- 
tismente că nu corespund funcţiilor. Cazul 
manifestelor ¿e încheia astfel : „Am onoarea a 
raporta că în acest regiment nu s-a semnalat sa! 
descoperit nici un caz de propagandă comunist. 

Tñ ărul comunist Filimon Sârbu găsise la Cărei un 
mediu finii d: activitate revoluţionară şi în rîndul 
subofiţerilor. Această categorie de cadre, cea mai 
numeroasă în regiment — numărul subofiţerilor era 
de două ori mai mare decît al ofiţerilor —, avea un 
tratament care nu se deosebea de cel al gradaţilor, 
al sergenţilor şi caporalilor. Lipsiţi de drepturi 
elementare sau frustraţi de acestea, umi'iţi la tot 
pasul, ba şi înjuraţi şi, nu de puţine ori, bătuţi de 
unii ofiţeri, subofiţerii puteau fi uşor influenţaţi să 
ceară să li se respecte demnitatea, drepturile. 
Filimon. devenit instructor al recruţilor, mai tîrziu 
şi la premilitari, trăia mult timp printre subofiţeri, 
lua parte la activităţi comune de pregătire. Apoi şi 
faptul că această categorie de cadre provenea, în 
general, din rîndul ţăranilor, al muncitorilor, îl 
făcea pe Sârbu să se identifice cu ei. Pe ser- gentul- 
major Vasile Matei l-a cunoscut din primele zile ale 
formării Regimentului 7 grăniceri-PA. şi se împrie- 
tenise cu el. Subofiţerul îi procura lui FilimoTi 
cărţi, admira setea de lectură a acestuia. Matei 
însuşi era un om care citea şi căuta să-şi 
lămurească, ca fost muncitor, diferite idei ale luptei 
revoluţionare, ale răspunderii politice a clasei 
muncitoare în lupta împotriva fascismului. Filimon 
se ataşase de acest subofițer. 

Mai tîrziu, spre sfîrşitul anului 1939 şi W începutul 
anului 1940, prin intermediul sergentului Vasile 
Chira, cumnat cu Matei, Filimon va începe să-i facă 
vizite acasă, mai întâi ca invitat la masă, apoi din 
nevoia firească de a comenta evenimentele, de a ie 
clarifica şi înţelege evoluţia. Iminenţa atacului 
hitleristo-horthyst asupra integrităţii teritoriale a 
României era subiectul principal al discuţiilor. 
Sârbu domina conversaţia cu însufleţire. „Ne vom 
bate pe viaţă şi pe moarte şj vom apăra 

Transilvania — spunea el. în acest sens să-i în- 
flăcărăm şi pe soldaţi, căci aproape toţi sînt 
ardeleni şi doar pămîntul lor îl apăra, care este al 
ţării...", „Apoi, pe nesimţite — relatează Vasile 
Chira — discuţiile luau şi un alt făgaş, cel al 
nedreptăţilor pe care subofiţerii erau sortiţi să le 
îndure. Maria, sora mea, izbucnea cel mai violent 
cînd venea vorba de astfel de probleme. La care 
Filimon zicea : «De ce nu ieşiţi la raport, sau, mă 
rog, să reclamaţi nedreptataa ? 

— Cui să raportăm ? se înfuria Matei. Nimeni, aici, 
la noi nu te ascultă.'..»". 

Descriindu-l pe Filimon, Maria (fosta soţie a pluto- 
nierului Vasile Matei, căzut în război) spunea : 
&Subţirel, brunet, faţa alungită, ochii mari, negri, 
pupilele ochilor se mişcau încontinuu, ca într-o 
veşnică căutare, de veghe. Băiat deştept, foarte 
descurcăreţ, cunoştea mai multe meserii : strungar, 
mecanic, electrician, sudor. Era activ, fără frică, om 
de acţiune". 

Cu timpul, Filimon Sârbu se împrieteni şi cu alţi 
subofiţeri din anturajul lui Matei. Astfel, în jurul lui 
Filimon se formă un nucleu de simpatizanți ai 
partidului comunist. Cît de numeros şi din cine 
anume se compunea nucleul este mai greu, 
documentar, de stabilit. Cert este însă că nucleul 
de simpatizanți activa şi că avea în componenţă, 
printre alţii, pe Vasile Matei şi G. Gh. Ştetfăhescu. 
Activitatea nucleului rezultă şi dintr-un document, 
în care se arată, printre altele : „Confidenţial, 
personal. Corpul 6 armată, biroul 2, către 
Comenduirea pieţii Cărei. Marele stat major este. 
sesizat că în mai multe rînduri s-au trimis 
autorităţilor militare memorii pornind din partea 
subofiţerilor, că ar exista în armată o prăpastie 
între corpul ofiţerilor şi subofiţerilor [...] Cercetaţi 

originea şi cauza acestor memorii...". La care 
ofiţerul informator răspunde j„Regimentul 7 
grăniceri a făcut toate investigaţiile pentru a 
descoperi şi prinde vreun subofițer care ar fi în- 
drăznit să trimită vreun memoriu sau anonimă...". 
Activitatea nucleului de simpatizanți se amplifică ; 
se cultivă de acum în rîndul subofiţerilor, ceva mai 
deschis, o atitudine protestatară făţişă împotriva 
nedreptăţilor şi umilirii. Printre alţii, sergentul- 
major Matei era cunoscut în regiment ca un om „cu 
limbă ascuţită". Dacă o vreme nu se acorda atenţie 
„manifestărilor" sale, de la un timp începuse să se 
vadă în Matei exponentul nemulțumirilor 
subofiţerilor, „umbra" cuiva care se folosea de el 
pentru a-şi desfăşura, mascat, propaganda 
revoluţionară în regiment. Şefii lui erau cu ochii pe 
el, urmărind să-l compromită pentru a-l face 
inofensiv. Un prilej se ivi. Batalionul 1, din care 
făcea parte sergentul-major Matei, organiză „o 
serată de înfrățire", la care erau invitaţi să 
participe numai ofiţerii şi T. R.-iştii. Matei se duse 
totuşi la serată de unde a fost dat afară într-un mod 
brutal. Acesta a protestat, dar a ieşit în cele din 
urmă din local, „trîntind "uşa de se cutremură 
ferestrele şi atrase atenţia întregului public". 

În urma acestei „comportări", sergentul-major 
Vasile Matei a fost trimis în judecata Tribunalului 
Corpului 6 armată-Cluj, pentru „ofensa 
superiorului" şi „insulta armatei" şi judecat în 
temeiul articolului 176 din Codul Justiţiei Militare. 
Procesul a avut loc la 18 aprilie 1940. 

Deşi Matei simţise că mai marii săi din regiment 
vor să se răfuiască cu el, la proces a arătat totuşi o 
atitudine hotărîtă, dîrză, plină de demnitate. 
Dec'araţia dată de el în faţa procurorului militar, şi 
susţinută în proces, este, în această privinţă, 

revelatoare. Consemnăm esenţialul: |... 
Subsemnatul luînd cunoştinţă de ordin m-am 
gîndit, în sinea mea, că puteam fi şi noi invitaţi pe 
lîngă elevii T.R., care în cadrele armatei noastre 
parte dintre ei sînt grade inferioare şi sînt sub o 
dinele noastre [...] Luînd de bază cele de mai sus 
am înţeles, prin aceasta, că sîntem înjosiţi faţă de 
ei, nedîndu-ne nici o consideraţie, şi ca atare, în 
acea zi, pe Ja orele 12—13, m-am dus la companie 
ca să raportez domnului căpitan Iuga să intervină 
să luăm şi noi parte. Nu l-am găsit. Dar, la 
companie, în ordinul copiat de la ba-a- lion era scris 
(completat) cu creion albastru că participă la 
serată «şi subofiţerii». Scrisul serftăna cu al 
domnului căpitan. în realitate scrisese subofiţerul 
instructor Teodorescu Alexandru. 

M.am dus totuşi la serată, de unde am fost dat 
afară. Plecînd am strigat : «De ce să fim daţi afară, 
noi subofiţerii... că prea sîntem înjosiţi !...» Iar 
domnului locotenent rezervă Ciurea i-am spus : 
„«Nu sînteţi un om manierat, habar nu aveţi ce este 
armata». Nu sînt bolşevic. (în timpul instrucției de 
întocmire a dosarului s-a încercat ca Matei să fie 
dovedit comunist sau că se află sub influenţa unui 
comunist — n. n.) N-am făcut aceasta ca unul care 
ar fi avut ceva pe suflet. Sînt român adevărat, 
născut între crestele celor mai înalţi munţi ai 
României. N-am a mă căi de ceva. Am spus doar 
adevărul. Şi, nu mai adaug nimic decît : Acum 
justiţia are cuvîntul !" 

Atitudinea hotăriîtă a subofiţerului, dar şi declara- 
ţiile favorabile ale maiorului Nicolae Popescu, şeful 
biroului mobilizare în subordinea căruia se afla 
Maty, începînd din primăvara anului 1940, şi 
locotenentului (rezervă) loan Mureşan, care i-a fost 

comandant de pluton, au diminuat din severitatea 
verdictului tribunalului. Astfel că pînă la urmă 
instanţa îl declară „ne- culpabil" pe acuzat pentru 
delictul de „defăimare" a armatei şi-l achită de 
orice pedeapsă. îl condamnă însă la 3 luni şi o zi 
închisoare corecțională pentru delictul de „ofensă a 
superiorului" şi la 500 lei cheltuieli de judecată 
(sentinţa nr. 1633 din 18 aprilie 1940). 

Procesul intentat împotriva unui membru al 
nucleului de simpatizanți ai partidului comunist din 
rîndul subofiţerilor — Vasile Matei — n-a avut 
efectul scontat. 

în ianuarie-februarie 1940 Regimentul 7 grăniceri- 
PA. execută aplicaţie după aplicaţie pentru 
„rutinare" ; totodată, se consolidau lucrările de 
apărare în zona nord-vest Cărei. La astfel de 
activităţi, sergentul Filimon Sârbu era o prezenţă 
activă în cadrul companiei recunoaştere. Trecea la 
comanda grupei şi însoțea subunitatea în 
dispozitivul de acoperire a frontierei. Timpul era 
deosebit de capricios. Vremea geroasă devenea, 
peste noapte, umedă. în zilele de 5, 6 şi 7 februarie 
plouase'toren- tial, făcînd să se surpe tranșee, 
bordeie. La baricada Foieni, în zona căreia se afla 
şi compania recunoaştere, s-a prăbuşit un bordei, 
omorînd pe caporalul Nichita Alexandru şi rănind 
pe alţi cîţiva, toţi din compania mitraliere. 

Venind în zonă, să cerceteze cazul, căpitanul infor- 
mator îl chemase la el şi pe Filimon, ca sergent în 
serviciul comenduirii ; vroia să-l ajute la culegerea 
datelor pentru anchetă. Sârbu se arătă indignat de 
catastrofă. 

Vizat direct, comandantul companiei mitraliere 
protestă : „Domnule căpitan, se adresă ofițerului de 
la comen- duire, acest sergent pe care dealtfel îl 

cunosc foarte bine, să-şi ţină gura, să nu facă 
agitaţie"... Protestul locotenentului a făcut pe 
ofiţerul informator să strige la Sârbu : „Sergent, tu 
mă însoţeşti pe mine, nu-califici ce s-a petrecut aici 
! Nu ţi-am acordat acest drept!"... 

în timpul aplicaţiilor, din cauza umezelii şi frigului, 
mulţi soldaţi se îmbolnăviră. între aceştia şi 
Filimon, pentru că la 15 februarie 1940 îl găsim 
internat în Spitalul militar din Satu Mare. Aici va 
sta aproape o lună de zile, de unde la 28 februarie 
îi va scrie o carte poştală fratelui său, Victor, pe 
atunci muncitor la Uzinele Malaxa din Bucureşti. 
între altele, îl vestea : „Cu tratamentul o duc 
binişor. Am primit c. p. (cartea poştală — n. n.) ce 
mi-ai trimis-o şi m-am bucurat că ai primit 
pachetul. Azi am primit de la mama c. p. prin care. 
îmi vesteşte plecarea lui Stela la Bucureşti. Nu ştiu 
ce să fac, să mă bucur sau nu căci de-ar fi timpuri 
mai limpezi evident m-aş bucura..." 

Şederea lui Filimon la Satu Mare îi prilejuia şi posi- 
bilitatea de a lua din nou legătura cu comuniştii 
sătmăreni, de a pleca la Constanţa. în februarie 
1940 avea loc, acolo, fapt subliniat deja, refacerea 
organizatorică a Comitetului regional Dobrogea al 
U.T.C. 

Desfăşurarea evenimentelor politice cerea o 
intensificare a activităţii revoluţionare, de ridicare 
a maselor muncitoare, de întărire a spiritului moral 
al armatei împotriva pericolului fascist de 
dezmembrare a ţării, care plana asupra României. 
în zona de nord-vest a ţării, una din zonele cele mai 
periclitate, activitatea comuniştilor se cerea 
intensificată. Aveau loc întruniri ale comuniştilor, în 

grupuri mici — sub cinci persoane * — pentru a se 
sustrage controlului poliţiei. într-un document al 
poliţiei sătmărene, datat 19 martie 1940, sînt 
semnalate astfel de întruniri comuniste şi se 
deplîngea faptul „că nu-i putem acţiona în judecată 
pentru întrunirea neautorizată". în alte documente 
ale aceluiaşi organ polițienesc sînt menţionate 
acţiuni comuniste de răspîndire de manifeste, de 
„reorganizarea vechilor cadre pentru constituirea 
de celule în care este admis accesul exclusiv numai 
al vechilor comunişti, încercaţi, cu merite" 
Starea de spirit devenise tot mai încordată şi în 
Regimentul 7 grăniceri-P. A. unele cadre 
începuseră să-şi trimită familiile din zonă. 

în faţa nucleului comunist din regiment, cu ramifi- 
caţii în oraşul Cărei, a simpatizanţilor partidului, a 
elementelor patriotice stătea acum şi sarcina 
înlăturării oricăror provocări şi efecte ale 
propagandei horthysto- revizioniste şi întărirea 
unităţii morale a regimentului pentru a apăra 
frontiera în această parte a ţării. 

Externat la 1 aprilie din Spitalul militar Satu Mare, 
Filimon Sârbu este scos din evidenţa companiei 
recunoaştere şi trecut să lucreze exclusiv la 
Comenduirea pieţii din Cărei. Sarcinile acesteia, în 
noua situaţie politico-militară, sporiseră şi era 
nevoie de ostaşi care să facă permanent serviciul 
de patrulare. Alegerea lui Filimon printre militarii 
destinaţi să execute o astfel de misiune era, 


în baza legislaţiei de atunci, Instituită de dictatura 


regală, adunările în grupuri mai mari de patru persoane 
erau interzise; în caz contrar, poliţia putînd opera 
arestări. 

desigur, dictată de calităţile sale. Şeful comenduirii 
avea nevoie de oameni care să fie orientaţi asupra 
evenimentelor politice, patrioţi şi hotăriţi în 
acţiunile de asigurare a ordinii în garnizoană, 
intransigenţi la manifestările horthysto-revizioniste 
din zonă. Filimon era, evident, un astfel de ostaş. 
Şeful comen- duirii, căpitanul care comandase 
compania recunoaştere, îl mai lua pe Sârbu în 
subordinea sa exclusivă şi pentru a-l şti lînga el, 
pentru a-l putea supraveghea, doar-doar, vinînd 
vreo greşeală a tînărului comunist, să descopere 
firele organizaţiei de partid din zonă. Filimon era 
însă experimentat în această privinţă, cunoştea 
„preocupările" şefului său şi nu-i va oferi 
căpitanului nici o satisfacţie. 

în mod concret, la Comenduirea pieţii Cărei 
sergentul Filimon Sârbu avea acum în primire 
biroul registraturii, în plus, organiza şi conducea 
serviciul de patrulare în oraş şi în localităţile din 
jurul Careiului, evident după o planificare a şefului 
comenduirii (şeful de patrule însă, conform 
instrucţiunilor, avea latitudinea de a stabili şi 
personal timpul şi itinerarele de control). Astfel, 
Filimon îşi putea crea posibilitatea de a se deplasa 
„în interes de serviciu"în orice parte a oraşului 
Cărei, ca şi în împrejurimi. 


în afară de aceasta, 
din luna mai, după 
internarea în 

penitenciar a 
sergentului-major 
Vasile Matei, pentru 
efectuarea 
condamnării, Filimon 
reuşeşte să se desca- 
zarmeze. El va locui 
de acum pînă în 
septembrie 1940, 
împreună cu 
sergentul Vasile 
Chira, la sora 
acestuia, Maria, soţia 


lui Matei, în strada 
Gheorghe Şincai nr. 
15 (azi George 
Coşbuc nr. 17) 


„Maria, avînd soţul închis, nu mai primea de la regi- 
ment nici un fel de drepturi băneşti, care altfel i s- 
ar fi cuvenit. Practic, ea rămăsese fără vreun mijloc 
de existenţă. Filimon însă îi va veni în ajutor. El 
începuse să-i dea gazdei, lună de lună, 
contravaloarea drepturilor sale de Jirană pe care le 
încasa de la unitate, lucru pe care-l făcea şi Chira. 
în acelaşi timp, Filimon a iniţiat colectarea unor 
sume de bani pentru ajutorarea aceleiaşi fami 
Această acţiune concretă, în fapt o formă a luptei 
revoluţionare de ajutorare a celor internaţi, a 
familiilor acestora, iniţiată de Filimon Sârbu se 
încadra la Cărei în activitatea organizaţiei Ajutorul 
Roşu condusă de organizaţia P.C.R. din oraş. 
Ofiţerul informator află de iniţiativa" prietenilor 
familiei Matei şi raportă cazul comandantului de 
regiment. Colonelul a apreciat însă fapta ca 
omenească, „însăşi raţiunea de a fi aprobat celor 
doi sergenţi dez- cazarmarea — spunea colonelul — 
a fost ca ei să-şi ducă în familia aceea nenorocită 
drepturile lor băneşti de hrană". Apoi, chiar şi în 
regiment se practicau forme de ajutorare a 
soldaţilor săraci (comandantul regimen- tu'ui făcea 
aluzie la căpitanul Gh. Bubuianu, care la 8 ianuarie 
1940 colectase de la cadrele regimentului 4 660 lei 


One 


şi cumpărase din această sumă 22 căciuli pe care le 
distr'buise soldaţilor, şi la locotenentul (rezerva) 
Nicolae Olaru, care, aflat în concediu, trimisese 
320 lei ca să se împartă celor mai săraci soldaţi din 
secţia de branduri — iniţiative lăudate în regiment 
prin ordine de zi). 
Filimon Sârbu se folosise tocmai de aceste 
precedente pentru ca acţiunea iniţiată de el să nu 
poată fi interpretată ca subversivă, ca fiind 
organizată de comunişti. Astfel, se îndepărtau 
bănuielile despre existenţa reală şi activitatea 
organizaţiei Ajutorul Roşu din Cărei, cu ramificaţie 
în regiment, pe care, dealtfel, poliţia sătmă- reană 
o şi semnala la începutul lunii iulie : „a început o 
acţiune energică pentry strîngerea de ajutoare în 
scopul subvenţionării celor internaţi şi a familiilor 
acestora..." 

NU NE RETRAGEM . NICI UN 

La Comenduirea pîeţii, Filimon Sârbu avea 
mult de lucru şi nu puţine necazuri. La 8 aprilie 
1940, el scria unei prietene : „M-a surprins felul, de 
altfel eminescian, de a vedea lucrurile [...] Viaţa 
aparţine celor îndrăzneţi [...] Nu te supăra căci fac 
şi cu tine un pic de filozofie dar probabil asta este o 
manie a mea". Fratelui său Victor, din Bucureşti, îi 
scria, la 1 mai, printre altele : ,... sînt fericit căci vă 
ştiu sănătoşi şi plini de încredere în viitor. Asta face 
mult, foarte mult în viaţa unei familii. Eu vă doresc 
sănătate şi curaj, căci va veni şi timpul cînd cei ce 
sufăr vor culege roadele suferinţei lor". Iar în altă 
scrisoare, datată ulterior şi adresată aceluiaşi 
frate : „... Eu sînt bine sănătos. Lucrez mult, dar ce 
să-i faci ! Sînt însă împăcat sufleteşte că cel puţin 
îmi fac datoria..." 

Filimon rezolva treburile registraturii, 
organiza şi controla serviciul de patrulare în 
garnizoană, iar sîm- băta diipă-nmiază şi-o consuma 
cu instrucţia premili- tară. Era competent, hotărît, 
mai ales în intervenţiile sale pentru pastrarea 
ordinii în garnizoană, indiferent de cine era vorba. 
Pentru a releva un aspect pe care îl îmbrăţişa 
activitatea sa la comenduire, ne vom referi la o 
singură întîmplare, de care îşi aminteşte prietenul 
lui Filimon, fostul sergent Vasile Chira : „Prin mai- 
iunie 1940, în oraşul Cărei erau răspiîridite, 
noaptea, manifeste, mai ales în zona gării. Filimon 
avea un simţ aparte în a le descoperi. Cînd 
descoperea manifeste fascisto-horthyste, se crispa 
la faţă, devenea nervos, ţipa că atît patrulele, cît şi 
agenţii poliţiei nu-şi fac datoria. însă se făcea că nu 
le observă pe cele comuniste sau era mai 
conciliant, de formă. Mai tîrziu aveam să aflu că el 
nu era străin de răspîndirea manifestelor 
comuniste”. 
în primăvara şi la începutul verii anului 1940, 
Sârbu, folosindu-se de posibilităţile ce i se ofereau, 
desfăşoară o intensă activitate în rîndul militarilor 
cu care lua contact în oraşul de frontieră, cît şi în 
rîndul populaţiei civile, mai ales printre tinerii 
români şi maghiari pre- militari pe care-i întîlnea în 
fiecare sîmbătă. în atelierul pantofarului Mihai 
Herman, Filimon participa la şedinţe ale uteciştilor, 
scria lozinci, multiplica manifeste, care apoi erau 
răspîndite în oraş. Toate acestea aveau loc pe un 
fond general de efervescenţă revoluţionară. 
Referindu-se la acest aspect, prefectul judeţului 
raporta la 1 iunie 1940: „Starea de spirit a 
comuniştilor din ce în ce mai entuziastă. Se 
lucrează intens". 

Incepînd din luna iulie, activitatea revoluţionară 
din zonă urmărea, de regulă, demascarea şi mai 
activă a propagandei revizioniste şi înfierarea 
atacurilor săvîr- şite de horthyşti asupra militarilor 
români din pichetele companiei a 6-a grăniceri 
Cărei, care deveniseră tot mai frecvente. Astfel, la 
1 iulie soldaţi hoi thyşii au deschis foc, de peste 
graniţă, asupra unei patrule grănicereşti din 
pichetul Scărişoara ; la 3 şi 4 iulie horthyştii au 
atacat pichetul Pădurea Foieni. Grănicerii români s- 
au repliat pe o poziţie întărită, mai în spate, de 
unde au contraatacat şi i-au alungat pe horthyşti 
peste frontieră. Alte atacuri ale horthyştilor au’ 
avut loc în sectoarele Bixad, Cămîrzana, Tarna 
Mare, Văgoş, Cidreag. în noaptea de 3 spre 4 iulie 
horthyştii au tras asupra trenului de persoane care 
circula între Satu Mare-Hal- meu-Sighet. 
Provocările în zona de frontieră se ţineau lanţ. De 
exemplu, pichetul grănicerilor români „Plaiul 
Dealului" a fost prădat şi aprins de către horthyşti, 
iar în comuna Cidreag aceiaşi provocatori au 
devastat postul de jandarmi, fiind apoi respinşi de 
grănicerii români în dimineaţa zilei de 4 iulie. O zi 
mai tîrziu, la 5 iulie, era atacat pichetul Foieni. 
Ostaşii acestuia resping consecutiv trei atacuri 
horthyste. Lor le veni în sprijin rezerva plutonului 2 
Sanislău. 

La 7 iulie horthyştii atacă repetat pichetul Urziceni. 
Un atac a avut loc pe direcţia dintre pichetele 
Urziceni- sat şi Urziceni-pădure, la respingerea 
căruia a luat parte şi sergentul Filimon Sârbu. Iată 
cum este relatat acest fapt : „în luna iulie Filimon 
pleca aproape în fiecare dimineaţă călare la unele 
pichete de pe frontieră. Mai des la cele două 
pichete din comuna Urziceni" (Elena Herman). 
„Noi, cei de la Comenduirea Pieţii, mergeam prin 

satele şi pichetele de frontieră cu misiunea de a 
cunoaşte tot ce se întîmplă acolo pe linia ordinii de 
garnizoană, iar, seara, raportam comandantului" 
(Vasile Chira). „în ziua de 7 iulie 1940, după ce 
pichetele Urziceni-Pădure şi Urziceni-Sat 
respinseră, în cursul dimineţii, mai multe provocări 
la frontieră, horthyştii au reluat atacul. Jandarmi şi 
soldaţi, civili înarmaţi, au încercat să treacă 
frontiera şi să ocupe localitatea Urziceni. Grănicerii 
noştri erau dispuşi în apărare, pe mai multe 
tranşee. Cei de la pichete, pe prima tranşee, 
aproape de frontieră. Iar ceilalţi, de la pluton şi 
companie, veniţi în sprijinul nostru, mai în spate. 
Toţi aşteptam cu răsuflarea întretăiată să vedem ce 
vor provocatorii. Aveam ordin sa nu deschidem noi, 
întîi, focul. Horthyştii au venit pînă la linia de 
frontieră. Civilii agitau pancarde, sunau din 
trompete şi amenințau că vor lua cu război 
Transilvania. în spatele lor jandarmii şi soldaţii 
luaseră poziţie de tragere culcat. Ce-am mai fi tras 
noi ! Dar, cum am mai spus, aveam ordin să nu 
tragem primii. Deodată auzim un glas : «De-ce nu 
trageţi ? Mama lor de fascişti ! Ce fac ei este 
provocare, iar noi stăm să-i privim ! Vor 
Transilvania ! Le dau eu !...» Cel care striga era 
sergentul Sârbu". (Iulian Boroboş). Pînă la urmă, 
cînd horthyştii au pătruns pe teritoriul nostru 
Filimon Sârbu şi-a vărsat totuşi o parte din veninul 
ce-l acumulase, trăgînd asupra acestora. 

Din cele subliniate mai sus rezultă că în perioada la 
care ne referim un val de provocări horthyste 
începuse pe toată frontiera româno-ungară. Grupul 
7 grăniceri- Baia Mare şi Grupul 4 grăniceri-Deva 
respingeau de fiecare dată atacurile, apărînd cu 
fermitate graniţa de nord-vest a patriei. 

în acest timp unităţile de acoperire a frontierei, tre- 
cute pe picior de război, de la 28 iunie 1940, intrau 
în dispozitivele de apărare. Regimentul 7 grăniceri- 
PA., întărit cu divizionul 2 din Regimentul 32 
artilerie, deveni gruparea tactică de vest, avînd 
misiunea ca în strînsă legătură cu Brigada de 
fortificaţii, la vest, să apere sectorul cuprins între 
Pei (inclusiv) — Săuca (exclusiv), opunîndu-se 
înaintării şi pătrunderii inamicului pe direcţia 
Chereuşa-Becheni-Patal şi să menţină zona : 
Pădurea Nedostu, Becheni-Pei, dealul Mandule, 
Pătă- luşca (toate inclusiv), iar la nord-vest de linia 
Sudurău (exclusiv) — Chereuşa — Viile Săuca 

zona liniei principale de rezistenţă fiind Dinies 
Dîmb, Movilele Pirului sud-vest, Peru Nou. Trupa 
mobilizată pentru război se prezentă direct în 
dispozitivul de apărare al grupării tactice de vest, 
dirijată de militarii din serviciul Comen- duirii. 
pieţii Cărei. Sergentul Filimon Sârbu conducea şi el 
detaşament după detaşament, ziua şi noaptea, în 
diferite părţi ale dispozitivului de apărare al 
grupării tactice a Regimentului 7 grăniceri-P.A. 
Tînărul comunist nu cunoştea oboseala drumurilor, 
îndemnîndu-i pe cei mobilizați să-şi facă datoria 
apărînd Transilvania rîvnită de revizioniştii fascişti 
care deveneau de la o zi la alta tot mai agresivi. 
într-o scrisoare trimisă la 19 iulie 1940, fratelui său 
Victor, Filimon recunoştea că nu a scris în ultimul 
timp, „şi asta nu din rea voinţă — spunea el — ci s- 
au precipitat evenimentele atît de rapid încît nu mi- 
am permis prea mult să mă ocup şi de 
corespondenţa mea personală". 

După efectuarea reorganizării dispozitivului de 
apărare a frontierei în zona de responsabilitate a 
unităţii, comandantul Regimentului 7 graniceri-PA. 
tinu conferinţă cu ofiţerii unităţii : 

„Domnilor ofiţeri — a început comandantul — tre- 
buie să cunoaşteţi faptul că situaţia României este 
foarte gravă. Adolf Hitler, contînd pe forţa trupelor 
sale care se află la frontierele noastre, îşi arogă 
dreptul de a dispune direct de integritatea 
teritorială a României [...] Aşadar, pericolul 
dezmembrării patriei este iminent! Starea de spirit 
a Regimentului 7 grăniceri-PA. este excelentă, 
starea disciplinară, în general, foarte bună. 


Trupa este animată 
de sentimentul 
patriotic al datoriei 
faţă de ţară. Aproape 
toţi soldaţii din 
judeţele nord-estice 
ale ţării au hotărit 
ca, pierzîndu-şi 
familiile, să rămînă la 
regiment. Să ne 

îngrijim de ei ca de 
proprii noştri copii..." 

„în acele zile „Eram foarte ocupați — îşi aminteşte 
Vasile Chira — şi, în general, trăiam momente de 
mare tensiune, pericolul pierderii unei părţi din 
Transilvania era iminent. Regimentul fiind format 
în majoritate din ardeleni, eram hotăriţi să apărăm 
acest străvechi pă- mînt românesc". 

Comuniştii, simpatizanţii partidului participau din 
plin la propagarea ideei apărarii patriei. într-o 
deplină unitate de acţiune cu ei, organizaţia U.T.C. 
şi-a intensificat activitatea în rîndul tineretului din 
Cărei. 

în Cărei, în comunele din împrejurimi, Filimon 
Sârbu avea legătură cu mulţi patrioţi. 

... Era într-o vinpri, pe la sfîrşitul lunii iulie. în 
biroul registraturii de la Comenduirea pieţii 
sergentul Vasile Chira dactilografia nişte adrese. 
Sârbu, venit din misiune, intră în birou. Cînd văzu 
maşina de scris a regimentului, îi zise lui Chira în 
şoaptă : 

— Te rog scrie ce-ţi spun eu. Scrie cu litere mari. 
Filimon Sârbu începu să dicteze : „Fasciştii interna- 
ţionali şi legionarii din ţară sînt duşmanii de 
moarte ai României. Luptaţi împotriva' fascismului 
şi legionarilor. Toţi muncitorii, toţi ţăranii, toţi 
oamenii cinstiţi români, maghiari şi germani uniți- 
vă în lupta comuna pentru apărarea României — 
patria noastră comună ! Armata este gata de orice 
sacrificiu, la datorie”. 

— Ai scris ? Să citim ! -Mda... e bine. Şi acum 
să o multiplicăm la şapirograf. Dă-mi hîrtia aceea 
pe care am adus-o eu de la fabrică. 

—  Filimoane, dacă ne prind ? 

— Ei, cine să ne prindă. Căpitanul e plecat la 
Cluj. L-am rugat să ne învoiască să mergem 
sîmbătă la tine acasă, la Tăuţii-Măgherăuş. Ne-a 
aprobat pînă luni dimineaţă. 


wwe 


Sârbu şi Chira au multiplicat chemarea-manifest în 
mai multe exemplare. Iar peste noapte ea era 
răspîn- dită în cazarmă, în curtea Castelului 
Kârolyi, în gara Cărei. 

Luni dimineaţa, sergenţii Sârbu şi Chira se 
pomenesc treziţi de agent şi chemaţi la 
comandantul garnizoanei, în biroul acestuia se afla 
ofiţerul informator al regimentului. 

— Aşa-i, voi dormiţi şi prin oraş se răspîndesc 
manifeste ! strigă la ei comandantul garnizoanei. 
— Să trăiţi, domnule colonel, raportă Chira, noi 
am venit astă-noapte din învoire şi ne-a prins 
somnul. Sîntem vinovaţi ! 

— Vorbeşte în numele tău, ca la regulament, 
ţipă din nou comandantul. Apoi se adresă şefului 
Comenduirii pieții : ^ 

— Să nu mai fie învoiţi amîndoi deodată şi fără 
să se asigure efectivele complete în serviciul de 
ordine din oraş. 

Trei zile mai tirziu, în Cărei sosi un grup de 
comisari şi agenţi de poliţie. Comisarul din oraş 
informase că manifestul comunist ar fi emanat din 
Regimentul 7 grăniceri-PA., pentru că literele 
aveau caracterul maşinii de scris a unităţii. 
Comandantul regimentului socoti această 
informare drept ofensă. (Maşina de scris a 
regimentului era folosită şi la poliţia oraşului şi la 
primărie.) în schimb aprobă să se facă control la 
subofiţerii indicaţi de poliţie ca suspecți. Printre 
altele a fost percheziţionată şi casa sergentului- 
major Vasile Matei, unde se întîlneau uneori Sârbu 
şi Chira. Dar aici nu se găsi nimic. Matei, eliberat 
înainte de termen din închisoare, ca urmare a 
decretării mobilizării de război a armatei, şi-a 
înăbuşit revolta împotriva actului brutal al 
agenţilor de poliţie conduşi de comisarul oraşului. 

Comisarul era convins că în acea locuinţă se în- 
tîmpla ceva şi căuta cu înfrigurare dovezi. într- 
adevăr, în salteaua de pănuşi de porumb pe care 
dormea Filimon se găsea ascunsă matriţa de la 
şapirograf. Sârbu avu noroc. Comisarului nu-i 
venise ideea să desfacă salteaua ; o pipăise doar. 
Chestiunea însă nu rămînea închisă. 

La sesizarea Chesturii judeţului Sălaj, comandantul 
Corpului 6 teritorial trimitea ordin după ordin 
„pentru întocmai executare de a se raporta 
măsurile luate de regiment pentru împiedicarea 
răspîndirii manifestelor printre ostaşi". La ordinul 
nr. 608, din 7 iulie 1940, acest comandant adăuga 
şi nota : „în noaptea de 29—30 iunie a. c. au fost 
găsite în cimitirul greco-catolic di” Baia Mare 
manifeste comuniste în limba română şi maghiară, 
adresate poporului din Ardeal şi Banat [...] 
Dimensiunile manifestului găsit 14/10 cm..." Sau, 
mai tîrziu, în august, comandantul Diviziei 16 
infanterie trimitea Regimentului 7 grăniceri-P. A. 
ordinul nr. 33794 cu următorul conţinut : „Binevoiţi 
a cunoaşte că parte din subofiţerii armatei primesc 
pe calea poştei un manifest intitulat «lubiţi 
camarazi» semnat F.X.Z.S.A. Manifestul are un 
caracter subversiv, trădînd vădit influenţe 
comuniste. Iată cîteva idei cuprinse în ac?st 
manifest: «lubiţi camarazi, 


l; Am putut constata valul de mizerie în care vă 
daţi în serviciul militar pe care l-aţi îmbrățișat. 
Dreptatea este numai a ofițerilor precum şi toate 
drepturile lor le sînt acordate de cei mari [...] 
Ofițerii vă tratează ca pe nişte dezertori [...], vă 
înjură, cînd se fac anchete, este toată dreptatea 
numai a lor [...] 

Este ruşinos ca un subofițer să stea 6—10 ani în 
acelaşi grad, să fie mutat disciplinar, pedepsit, 
batjocorit, cum nu am mai văzut pe unde am fost. 
iubiţi subofiţeri, a sosit ceasul hotarîtor pentru voi 
de a vă căpăta drepturile pe care le aşteptăm din zi 
în zi, de a fi şi voi cu drepturi ca ofiţerii. La 
semnalul nostru, pe care îl vom comunica, să fiţi 
gata a pune (jos) armele, căci numai atunci noi 
putem fi la înălţime cu toate drepturile...»" 
Comandantul Diviziei 16 infanterie cerea, în conti- 
nuarea ordinului, „manifestarea vigilenţei, 
interzicerea răspîndirii manifestului, urrriărirea 
celor care se pretează la însuşirea chiar parţială a 
ideilor cuprinse în acest manifest. Iar regimentul 
va lua măsuri pentru îmbunătăţirea raporturilor 
dintre ofiţeri şi subofiţeri, desigur în sens 
ostăşesc". . 

în zilele următoare, comandantul regimentului şi 
ofiţerul informator semnau succesiv răspunsuri 
către eşaloanele superioare, relative la ordinul de 
mai sus, din care redăm cîteva fragmente : „Pînă în 
prezent nu s-a descoperit nici o propagandă 
comunistă prevăzută de ordinul de mai sus" (nr. 
9299 — n. n.). „în conformitate cu ordinul nr. 9209 
şi al Diviziei nr. 1188 [...] am onoarea a raporta că 
în acest regiment nu s-a semnalat nici un caz de 
propagandă comunistă". „La ordinul dv. nr. 33740 
[..] am onoare a raporta că, din cercetarea 
amănunţita făcută în acest corp, nu am descoperit 
nici un caz de sentimente comuniste printre soldaţi 
sau şoferi (care lipsesc din acest regiment) [...] 
Imediat ce vom descoperi astfel de cazuri le vom 
raporta..." 

Astfel de rapoarte erau redactate la Comenduirea 
Pieţii. După semnarea lor, tot de aici erau 
expediate de către şeful resortului 

corespondenţă într-una din zile şeful comenduirii îi 
zise lui Filimon : — Tu te pricepi la întocmirea de 
rapoarte către divizie. Citeşte aceste două adrese şi 
redactează, separat, răspunsurile. Ştii, nu ţi-am 
spus : raportul cu secretarul primăriei Cărei, acel 
Crişan Gavrilă, preşedinte al Clubului de fotbal, 
care a şi fost concentrat pentru a i se redeştepta 
simţul patriotic şi respectul faţă de armată, l-a 
distrat grozav pe domnul general Papadopol. 

„E şiret căpitanul, gîndi în sinea lui Filimon. Vrea 
să mă atragă într-o cursă". 

Tînărul revoluţionar cunoştea manifestul semnat 
„FX.Z.S.A." *. îl primiseră prin poştă şi cîţiva subofi- 
ţeri ai regimentului, iar conţinutul lui era des 
comentat în şedinţele conspirative din casa 
sergentului-major Ştefănescu. „Filimon — îşi 
aminteşte Vasile Chira — era de părere că, deşi în 
manifest se spuneau lucruri adevărate privind 
starea de nedreptate din corpul subofiţerilor, hîrtia, 
nu trebuia luată în seamă. Precum nici chemarea 
din manifestul găsit în cimitirul greco-catolic din 
Baia Mare". 

— Domnule căpitan, — avea să raporteze 
Filimon Sârbu — n-am redactat răspunsuri la cele 
două adrese. Pentru că ce se spune în ele sînt 
lucruri care nu-mi sînt clare. 

— Dar ce nu-i clar, Sârbule, zise ofiţerul cu un 
ton prietenesc. Astfel de manifeste s-au găsit şi la 
noi, în zonă. Este propagandă comunistă... 


Manifestul semnat „F.X.Z.S.A.", precum şi cel găsit în 


cimitirul greco-catolic din Baia Mare erau de inspiraţie 
străină, tipărite undeva peste hotare. 

— Domnule căpitan, fasciştii, numai fasciştii şi 
hor- thyştii caută să dezbine armata noastră. 
Manifestul semnat „F.X.Z.S.A." cheamă pe 
subofiţeri să depună, la semnal, armele, căci numai 
atunci vor fi ei la înălţime. La ce fel de înălţime să 
fii dacă ar depune armele ? Şi la care semnal ? 
Cînd fasciştii vor ataca ţara ? 

— Măi Filimoane, dar tu mă uimeşti cu gîndirea 
ta ! Tu ce fel de comunist eşti ? Nu te sfii, sintem 
numai noi doi şi n-am să spun nimănui ce am 
vorbit. 

— Domnule căpitan, eu sînt ostaş şi îmi fac 
datoria. 

Ofiţerul luă brusc o înfăţişare severă. După cîteva 
clipe, adăugă: 

— Vin de la poliția oraşului ; comisarul este 
convins că în Cărei activează o organizație 
comunistă cu legături în armată. 

— Acest comisar, interveni Filimon, a mai 
convins şi pe comandantul companiei 6 grăniceri 
Cărei. Vă amintiţi ce concluzie a pus acesta pe 
raport : „Horia Sima n-a intrat în ţară în 
septembrie trecut, pe la Cărei". Acest comisar, 
domnule căpitan, se face că nu prea vede 
manifestele horthyste care se răspîndesc în oraş. 
Mai mult noi, cei de la Comenduirea pieţii, le 
adunăm. 

— Bine, lasă acum aceste lucruri. 

Răspunsul lui Filimon îl făcu pe căpitan să-şi aducă 
aminte de faptul că comisarul ceruse Chesturii din 
Constanţa să-i trimită o copie a cazierului lui 
Filimon Sârbu. Ofiţerul informator a fost de acord 
cu intervenţia comisarului, dar a pus condiţia ca 
răspunsul să-i parvină prin oficiul poştal militar. 
Deci pe adresa comandantului regimentului. 

Asupra sergentului Filimon Sârbu de la 
Comenduirea pieţii începuseră să planeze tot mai 
multe bănuieli. Statul major al Diviziei 16 
infanterie trimisese o notă secretă în care se arăta 
că Filimon Sârbu face propagandă revoluţionară în 
rîndul ostaşilor. Printr-un alt ordin, Divizia cerea 
Regimentului 7 grăniceri-PA. să „scoată neîntirziat 
pe toţi acei militari minoritari sau suspecți politic 
din locurile unde se mînuiesc documente secrete" 
şi de a „se raporta de executare". 

în virtutea acelui ordin, comandantul regimentului 
hotărî ca Filimon Şârbu să fie scos de la biroul 
registraturii. Astfel, într-o dimineaţă colonelul îi 
chemă pe cei doi sergenţi — Sârbu şi Chira — şi în 
prezenţa şefului Comenduirii pieţii ordonă ca 
Filimon să predea sergentului Chira resortul 
corespondenţă, Sârbu urmînd să se ocupe de 
resortul foi de drum. 

Tocmai cînd cei doi sergenţi îşi luau în primtire 
noile sarcini, la unitate sosise corespondenţa. între 
plicuri era şi unul cu menţiunea „secret“. 
înregistrîndu-l, Chira spuse lui Filimon : 

— Au sosit veşti din Constanţa. 

— De acasă ? întrebă Sârbu. 

— Nu, răspunse Chira. De la Chestura poliţiei. 
Ce dracu o fi înăuntru ? Vezi, e cam gros jslicul. 
Filimon privi plicul ; faţa i se înăsprise, umbrita de 
presimţiri rele. 

— Să-l deschidem ! zise Sârbu. Să încui mai 
întîi uşa. într-o clipă zăvori uşa şi fu din nou lîngă 
prietenul său. 

—  Deschide-l! 

— Dacăo anni ? 
— Deschide- ! Vom vedea ! 

Toată ființa lui Sârbu fu străbătută de un tremur 
interior. îl năpădeau tot felul de gînduri. 

— Dă-mi mie plicul. îmi asum eu toată 
răspunderea. Pentru că încă n-am raportat de 
predarea resortului corespondență. 

— Nute poți juca cu corespondența secretă. 

— Lasă, Vasile, doar nu-i corespondență 
militară. Şi, apoi, cine ştie, cît mai stăm pe aici... 
Filimon luă plicul din mîna lui Chira. II deschise şi 
începu să citească... în colţul gurii îi apăru un suris 
amar. Avea în faţa ochilor „Foaia personală", cu 
fotografie, întocmită de Chestura poliţiei din 
Constanţa. Chira se ridică din scaun şi veni lîngă 
Filimon. 

— Urît mai erai, măi Filimoane, la 20 de ani. 

— M-a pocit poliţia, grăi Filimon. 

— Şi acum. ce facem cu plicul ? 

— Ce să facem, îl ardem şi gata, spuse Sârbu... 
O zi mai tîrziu, şeful Comenduirii pieţii se interesa 
de un plic cu menţiunea „secret". 

— Domnule căpitan, raportă sergentul Chira, 
toată corespondența sosită ieri se _află aici în 
mapă, înregistrată. 

Ofițerul răsfoi hîrtiile din mapă dar nu găsi plicul 
căutat. Apoi ceru condica pentru corespondența 
secretă. Chira interveni, spunînd că el niciodată nu 
j>rimeşte sau predă corespondență secretă fără 
semnătura. 

Căpitanul nu mai lungi vorba şi ieşi nervos din 
biroul registraturii. Era dealtfel foarte ocupat; 
călătorea aproape zilnic cînd la Satu Mare, cînd la 
Baia Mare. 

O săptămînă mai tîrziu Chira fu trimis într-o mi- 
siune în afara garnizoanei. Iar cum actul de 
predare- primire a funcțiilor încă nu fusese semnat 
de către comandant, Filimon putea să se ocupe în 
lipsa celuilalt sergent şi de corespondență. Aşa că 
primea .în continuare corespondenţa şi semna 

pentru fiecare plic. Unele plicuri purtau indicaţia 
„secret". 

într-o zi, printre plicurile cu corespondenţă secretă 
Filimon văzu un plic expediat de aceeaşi Chestură 
din Constanţa. Tresări. „Ce naiba o mai fi înăuntru" 
se întrebă el, cu glas înăbuşit. Ca prin farmec, 
neliniştea care-l cuprinsese dispăru. Filimon 
descoperise ceva pe plic. „Ce prost am putut fi !" îşi 
zise el în gînd. Ştampila aplicată pe plic nu era alta 
decît cea a poştei Cărei. Se distingea bine 
caracterul cîtorva litere. Filimon Sârbu a pus plicul 
în mapă şi a pornit spre biroul comandantului 
regimentului. Căci aşa era regula. Corespondenţa 
secretă nedesfăcută se înmîna imediat comandan- 
tului. 

Bătu la uşă. 

— Intră ! se auzi o voce dinăuntru. 

Filimon intră, salută regulamentar şi raportă : 

— Domnule colonel, pe adresa regimentului a 
sosit o corespondență secretă. Permiteţi să v-o 
înmînez. 

în încăpere se mai aflau şeful comenduirii şi un 
civil — comisarul poliţiei din Cărei. Acesta din 
urmă, stînd picior peste picior, fuma. 

— Ce conținut are corespondenta din plic ? 
întrebă civilul pe sergent. 

Sârbu răspunse prompt: 

— Conform instrucțiunilor, nu am voie să 
deschid ori să cunosc conţinutul corespondenţei 
secrete. Sârbu ceru agoi comandantului 
permisiunea să plece. 

După ieşirea sergentului, comisarul alese un plic şi 
îl desfăcu. Zise apoi, dînd din cap : 

— Constat că nu-i cum am crezut. în numai un 
minut de la predarea plicului de către agent, acesta 
a şi ajuns la dumneavoastră. lar dacă l-ar fi 

desfăcut, cu oricîtă 'dibăcie, ca să afle ce este 
înăuntru, acum îl prindeam. în plic se afla o hîrtie 
albă. Vedeţi cît de repede se colorează la lumină... 
Dichis de poliţist. Ha, ha, ha !... 

Comandantul regimentului şi' şeful comenduirii. nu 
schiţară nici un gest. Erau mai degrabă indignaţi. 
Co- lonejul părea că vrea să spună : „De scamatorii 
ne arde nouă acum... Ce ţe-aş da afară cu o 
cizmă..." încercarea de a-l atrage în cursă pe Sârbu 
dădu greş. El se strecurase abil prin capcanele 
întinse de poliţie. Iar şefii săi nu aveau nici un 
interes ca poliţia să descopere comunişti în 
regiment, deoarece faptul ar fi ajuns la cunoştinţa 
forurilor militare superioare. Şi atunci... 

La începutul lunii august 1940 la frontieră 
interveni un oarecare calm. În această situaţie, 25 
la sută din trupă şi 15 la sută din ofiţeri plecară în 
concediu. Doar ofiţerul informator lucra intens, 
fără concursul poliţiei, la descoperirea organizaţiei 
locale a Partidului Comunist Român care activa în 
zona Satu Mare-Carei. Prinsese şi cîteva fire. Un 
„sublocotenent de rezervă, avocat la Timişoara, 
fiind concentrat în unul din regimentele de 
artilerie, a fost semnalat luînd contact cu şeful 
comuniştilor" — găsim notat într-un document din 
arhiva Regimentului 7 grăniceri-P.A. Ofiţerul 
informator mai făcuse şi o altă „prețioasă 
achiziţie". Intrase în legătură cu un ticălos dispus 
să-i trădeze pe comunişti, cum rezultă din 
următorul document : 

„Nr. 5897 din 8 august 1940. Regimentul 7 grăni- 
ceri-PA., către comandantul M. U., oficiul poştal nr. 
163, Biroul 2 (Divizia 16 infanterie — n. «.). 

în dimineaţa zilei de 7 august 1940 ofiţerul infor- 
mator al acestui regiment raportează că a luat 
contact cu artistul de la „Zidul morţii" din Satu 

Mare, Cuc Iosif (care spune că locuieşte în str. 
Moldovei nr. 42). 

Cu acest prilej ofiţerul informator s-a întîlnit cu el 
atît în Cărei, cît şi în Satu Mare, acesta aducîndu-i 
la cunoştinţă următoarele : 

Că există o organizaţie comunistă în Ardeal, al 
cărei sediu îl cunoaşte, şi chiar pe unul dintre 
membrii ei ; este dispus a da relaţii precise în 
schimbul unei recompense băneşti [...] Totodată, 
acest individ a spus ofițerului informator că ar avea 
cunoştinţă ^de existenţa unui post de emisie 
clandestin care se află în Şomcuta Mare. 

Individul a dat un exemplar din mijloacele de pro- 
pagandă ale acestei organizaţii comuniste şi 
întreabă cum să procedeze şi dacă poate ridica 
banii de la sus- numita organizaţie, bani ce i-ar fi 
daţi pentru plasarea acestor manifeste..." 

Canalia de la „Zidul morţii" cerea mulţi bani ! lar 
Regimentul 7 grăniceri-PA. neavînd nici un leu 
alocat pentru astfel de „afaceri“, a rămas ca 
ofiţerul informator să-l convingă pe individ să lase 
„afacerea" ceva mai ieftin. 

Filimon Sârbu îl ştia pe Iosif Cuc din vedere. îi 
fusese arătat la o reprezentaţie de circ de către un 
tovarăş al său şi avertizat: „Prin motociclist am 
primit cîndva manifeste. Nu ştie însă unde 
ajungeau acestea şi cine le răspîndea. Individul nu 
mai inspiră încredere ; e avid de bani. Acum sîntem 
cu ochii pe el". 

Apoi, întimplător, Sârbu îl văzu pe „artist!- de cîteva 
ori, în compania ofițerului informator, acesta din 
urmă fiind îmbracat civil Bănuia de acum ce-i făcea 
pe cei doi să se întîlnească. Prin legătura sa 
avertizase organizaţia locală a partidului comunist 
asupra „artistului". 


ser 


Ostaşii de la Comenduirea pieţii Cărei patrulau zi şi 
noapte prin oraş. Provocările horthyste se 
înmulţiseră. Pe plan extern evenimentele se 
precipitau. Ungaria horthystă, sprijinită de 
Germania hitlerista şi Italia fascistă, ridica tot mai 
insistent pretenţii teritoriale. Sergentul Filimon 
Sârbu, însoţit de o patrula, controla ordinea 
militară şi publică din garnizoană. în ziua de 27 
august un avion horthyst survolă oraşul răspîndind 
manifeste. Soldaţii, agenţii de poliţie începură să le 
strîngă. „Mai repede, striga Filimon soldaţilor din 
patrulă. Nu lăsaţi nici un civil să ridice fiţuici 
fasciste”. 

Cîteva manifeste le prinse din zbor. îşi 
aruncă privirea pe unul şi citi. „Unguri ardeleni, 
fraţi secui [...]. Suferinţa voastră se va sfirşi în 
curînd. Cele trei ţări ale Axei Scrîşnind din 
dinţi, ordonă soldaţilor să strîngă mai repede 
manifestele iredentiste. Apoi, însoţit de patrulă, 
plecă mai departe. Deodată, pe stradă dădu cu 
ochii de „artistul" Iosif Cuc. Acesta, cu mîinile în 
buzunar, se uită la un agent de poliţie care strîngea 
cîteva manifeste horthyste. Lui Sârbu îi veni atunci 
o idee. însoţit de un soldat se îndreptă spre 
motociclistul de la „Zidul morții". Ajuns aproape de 
acesta îl întrebă : 

— Dumneata cine eşti ? Ai venit să culegi 
fiţuicile astea murdare ? Nu cumva ai şi dosit cîteva 
prin buzunare ? ! 

— N-am luat nici un manifest. Zău că n-am luat, 
răspunse fîstîcit „artistul". 

— la să vedem cît de cinstit eşti ! Soldat, ține-l 
ca să-l percheziționez... Aşa... nu ai ? 

Şi Sârbu înccpu să-l caute în buzunare pe 
moto- ciclist. Profitînd de zăpăceala acestuia reuşi 
să-i strecoare într-un buzunar cîteva din 

manifestele aruncate din avion. Apoi, 
„descoperind" unul dintre ele, i-l vîrî. triumfător 
sub ochi motociclistului. Acesta, fără să 'scoată o 
vorbă, se uita năucit, cu ochii holbaţi cînd la 
manifest, cînd la Sârbu. Se îngălbenise la faţă de 
spaimă. 

— Şi zi, nu ai văzut porcăria asta, nu ai 
luat nici o fițuică din astea ! se răsti Filimon la el, 
în timp ce o uşurare îi încălzi inima. Putea acum să- 
1 înfunde pe „artist", despre care era convins că 
devenise- informatorul şefului comenduirii. 

— Soldat, leagă-i mîinile şi să-l ducem 
la comen- duire pe ticălosul ăsta care face 
propagandă iredentistă. 

La comenduire, şeful acesteia, ofiţerul 
informator al regimentului, îl întrebă surprins pe 
sergent: 

—* Ce-i cu individul ăsta, Sârbule ? 

— L-am prins, domnule căpitan, făcînd 
agitație horthystă. Priviţi manifestul acesta găsit 
asupra lui. Mai are şi altele prin buzunare. 

— Soldat, se adresă ofițerul celui care-l 
păzea pe „artist", dezleagă-i mîinile. Apoi se 
adresă, cam încurcat, lui Iosif Cuc : Scoate tot ce ai 
prin buzunare ! 

Motociclistul de la „Zidul morții" băgă 
mîinile în buzunarele de la pantaloni şi scoase mai 
multe hîrtii. Erau exemplare din acelaşi manifest. 

— Aşadar, zise căpitanul, abia 
stăpînindu-şi furia, eşti unul dintre aceia care sugi 
la două oi. Bănuiam eu mai de mulrtimp acest 
lucru. întorcîndu-se spre sergent îi ordonă : Bagă-l 
la carceră şi aplicaţi-i „legea marţială !" Ştiţi voi 
cum... După aia om vedea ce-ont face cu el. 

Filimon exulta. Compromiterea „artistului" îi 
reuşise. 

După ce-l închise pe Iosif Cuc, Filimon spuse 
cu glas tare, aşa ca să-l audă şi arestatul, soldatului 
de santinelă : 

— Ai grijă să nu-l bată nimeni ; noi nu 
sîntem agenți de poliție, ori jandarmi ca să batem. 
îl va bate legea ! 

Ce şi pe cine din organizația de partid din zonă a 
trădat circarul Iosif Cuc nu s-a putut afla ; acest 
adevăr mai zace încă undeva ascuns prin vreun 
dosar de arhivă. Oricum, el a divulgat nume. Nu 
este întîm- plător, de pildă, faptul că în luna august 
poliţia din Satu Mare arestă cîteva persoane care 
făceau parte din organizaţia revoluţionară de 
tineret din oraş. Aceeaşi poliţie semnala ulterior 
autorităţilor că „elemente comuniste, rămase pînă 
în prezent neidentificate, au răs- pîndit în interiorul 
fabricii «Phonix» (din Baia Mare) 12 manifeste 
format mic i[...] cu o ştampilă de mînă". 
Răspîndirea de manifeste dovedea însă că 
organizaţia Partidului Comunist Român din acea 
zonă a ţării, ca dealtfel cele de pe toată aria 
transilvană, din întreaga ţară, continua sa 
acţioneze şi rămînea, deci, puternică. Ea 
mobilizează masele de oameni ai muncii, români, 
maghiari ori germani, jjentru a lua o atitudine 
intransigentă faţă de provocările horthyste, de 
apărare a integrităţii teritoriale a ţării, de înfierare 
a perspectivei cedării de teritoriu românesc 
Ungariei horthyste. Printre acţiunile multiple 
organizate de patrioţii din zonă în acele săptămîni 
se remarcă marele miting antirevi- zionist de la 
Satu Mare, precum şi acţiunea locuitorilor din 
Valea lui Mihai, a grănicerilor de acolo dea 
răspîndi o chemare scrisă, cerînd guvernanţilor să 
ţină seama de testamentul lăsat cu limbă de moarte 
de luptătorii şi făuritorii Marii Uniri din 1918 : „Să 

nu cedăm nici o palmă din patrimoniul nostru 
cîştigat prin jertfă şi sînge [...] sîntem grăniceri şi 
pretindem să facem noi şi prin noi dreapta 
împăciuire prin arme !..." Mişcarea de revoltă faţă 
de tendinţele revizioniştilor horthyşti era generală. 
Ea cuprindea în egală măsură şi armata, ale cărei 
sentimente şi hotărîre de a lupta erau de neclintit : 
„Sîntem fermi să nu cedăm nimic. Preferăm un 
război cu toate jertfele !". 

în legătură cu starea de spirit existentă în acea 
zonă, doctorul loan Gherman şi profesorul de 
istorie Augustin Osian, din Cărei, îşi amintesc : 
„Eram convocați la Regimentul 7 grăniceri-PA. şi ni 
se cerea să ţinem conferinţe la teatru, în piaţa 
oraşului, prin care să spunem lumii că hotărirea 
României, a armatei este de a apăra cu orice 
sacrificiu frontiera patriei, să combatem totodată 
iredentismul maghiar, să înfrăţim populaţia”. 

La 13 august 1940, prefectul de Satu Mare raporta 
cu îngrijorare ministrului de interne că „circulă în 
judeţ şi din informaţiuni precise în întreg Ardealul 
un apel adresat «Românilor ardeleni», prin care se 
îndeamnă populaţia a nu ceda Ardealul şi cine 
tratează, trădează". A doua zi, acelaşi prefect, ca o 
completare la cele raportate mai înainte, adaugă : 


„Din ' 
ntormaţiuru pozi- 


în înweg Ardealul 

tive ce am, acest apel a fost lansat 

de către intelectualii ardeleni, care au deţinut 
demnități importante în Stat. 

în judeţ acest apel a fost scris la maşină de 
prietenii iniţiatorilor şi transmis apoi din mînă în 
mînă pentru a obţine adeziuni, cu care se zice că se 
vor prezenta Guvernului-pentru a dovedi «Voința 
Ardealului». 

Se vorbeşte că fruntaşii intelectuali ardeleni vor 
organiza pentru sfîrşitul acestei săptămîni trei mari 
întruniri de protestare la Cluj, Alba Iulia şi Braşov". 
într-adevăr, prefectul sătmărean era bine informat. 
Numai că proiectatele întruniri au fost interzise de 
organele Ministerului de Interne sub pretextul că 
apelul de care am amintit „se ocupă în mod 
tendenţios de chestiunea Transilvaniei", afirmaţiile 
din apel : „sîntem ferm hotăriţi să nu cedăm nimic", 
„preferăm un război cu toate jertfele" fiind 
considerate, în situaţia dată, drept periculoase. în 
aceste condiţii, iniţiatorii mişcării au încercat să 
publice în ziarul „Universul" din 12 august 1940 un 
manifest intitulat „Ardealul nu se dă", purtînd peste 
2 000 de semnături, dar au fost împiedicaţi de 
cenzură. Ca o ripostă, în aceeaşi zi, manifestul 
multiplicat la maşina de scris sau de mînă a fost 
răs- pîndit în localităţile ardelene mai importante, 
fiind semnalat de poliţie, la 12 august 1940, la Satu 
Mare, Cărei, Baia Mare etc. 

în manifestul confiscat de poliţia sătmăreană se 
arăta, printre altele : „Români ardeleni ! Răscrucea 
istorică la care se găseşte azi neamul şi ţara 
noastră cere să ştim mai mult ca oricînd ce vrem. 
De hotărîrea noastră atîrnă pe veci destinul 
neamului nostru. Dacă în aceste clipe de măreaţă 
gravitate istorică nu ne vom înţelege menirea pe 
pămînt, nu sîntem vrednici să trăim. 

întrebarea se pune răspicat. Se poate ciunti trupul 
Ardealului ? 

întrebaţi pe Horia şi pi Avram Iancu, întrebaţi miile 
[...] de eroi care au frămîntat cu sângele lor 
fierbinte acest pămînt românesc, întrebaţi masele 
de ţărani şi lucrători, care cu sudoarea frunţii lor 
ne dau pîinea de toate zilele, * întrebaţi generaţiile 
viitoare, întrebaţi munţii şi văile, şi toate au să urle 

cu glas de tunet care va zgudui temeliile cerului : 
NU! 

ARDEALUL NU SE DA !... 

Români ardeleni ! 

A sunat ceasul marii lupte pentru idealurile noastre 
veşnice. 


Nu cedăm nici o 
palmă de pămînt din 
sfintele noastre 
ogoare 

„STAM GATA DE LUPTĂ r_ x 

Acelaşi raport relata că în raidurile militarilor con- 
centraţi aflaţi pe zonă „domneşte convingerea că 
nu vor admite nici o cedare de teritoriu şi că atunci 
cînd eventual li s-ar ordona retragerea de pe zonă, 
vor refuza categoric executarea ordinului de 
retragere şi vor depune rezistenţă pînă la moarte, 
chiar dacă ordinul de retragere ar fi dat de ofiţeri 
superiori, deoarece nu înţeleg ca aceste teritorii să 
fie cedate, după ce şi-au părăsit familiile timp de 
aproape doi ani şi au stat de veghe pe hotare”. 

Tot atunci, în timpul tratativelor de la Turnu-Seve- 
rin *, după cum informa poliţia sătmăreană, în judeţ 
au fost răspîndite manifeste ale tineretului 
comunist, tipărite în limba română şi maghiară, în 
care se protesta împotriva fascismului, a 
revizionismului, a pregătirilor statelor fasciste de a 
ciunti teritoriul României. Unul dintre manifeste, 
intitulat „Către românii şi maghiarii ardeleni", 
exprima opoziţia hotărîtă a maselor populare faţă 
de cedarea de teritoriu, refuzul locuitorilor, atît de 
naţionalitate română, cît şi de naţionalitate 
maghiară şi germană de a-şi părăsi pămîntul stră- 
moşesc. 

Pe toată frontiera româno-ungară şi mai ales în por- 
ţiunea de nord-vesr, cea mai periclitată, ostaşii 
Rcgi- meritului 7 grăniceri pază şi ai Regimentului 


Sub presiunile exercitate de Germania şi Italia — 


membre ale axei fasciste —, au fost angajate la 16 august 
1940 la Turnu- Severin tratative între o delegaţie a 
României şi a Ungariei. Partea română a respins hotărât 
pretenţiile horthyste de a obţine teritorii româneşti din 
Transilvania. Ceea ce a dus ca, la scurt timp, aceste 
tratative să fie întrerupte. 


7 gră- niceri-PA., precum şi din celelalte trupe de 
acoperire stăteau, cu aceeaşi hotărîre, cu cartuşe şi 
proiectile pe ţeava armelor, fiind gata să apere 
integritatea pămîn- tului românesc cu orice 
sacrificiu. 

în acel sfîrşit de august sergentul Filimon Sârbu 
primi sarcina de a conduce pe poziţie convoaiele 
care duceau alimentele pentru regiment. Soldaţilor 
cu care acţiona, Filimon le vorbea despre pericolul 
pierderii unei părţi din teritoriul ţării. El îndemna : 
ă nu ne retragem nici un pas de la frontierele 

i. Mai toţi, din regiment, sîntem ardeleni. Să nu 
ne dăm pămîntul horthyştilor cît timp avem în mîini 
arme bune, cît timp sîntem în viaţă..." 

Filimon nu era singurul care gîndea şi vorbea aşa. 
Astfel simțeau toţi, de la soldat la comandantul 
regimentului, toţi ostaşii ţării, masele largi 
populare, întreaga suflare românească. Hotărîrea 
apărării ţării era unanimă. 

„JOS DICTATUL DE LA VIENA !" 

Puterile Axei aveau să sfideze în chip brutal 
interesele fundamentale ale poporului român. 
Astfel, la 30 august 1940, la Viena, ele au silit 
cercurile guvernamentale române să accepte 
Diktatul imperialist fascist prin care partea de nord 
a Transilvanie” în suprafaţă de 42 243 kilometri 
pătraţi şi cu o populaţie de aproximativ 2 600 000 
de locuitori, majoritatea români, era ruptă din 
trupul ţării şi predată Ungariei horthyste. 
Sfirtecarea ţării a zguduit întreaga naţiune, 
producînd în cele mai diferite pături şi clase sociale 
o mare durere şi o revoltă de nedescris. 

în acele momente, Partidul Comunist Român, îm- 
preună cu Frontul Plugarilor, MADOSZ-ul şi alte 
forţe politice au chemat poporul la luptă pentru 

apărarea integrităţii teritoriale a patriei. „Nici o 
brazdă !" — a'fost imensul strigăt a zeci de mii de 
români clujeni. „Murim mai bine în luptă cu gloria 
deplină, / Decît să fim sclavi iarăşi în vechiul nost' 
pămînt" — se strigau versurile lui Andrei 
Mureşanu. La Braşov soldaţii se înfrăţeau cu 
masele populare care demonstrau pe străzi : „Jos 
dictatul de la Viena l" : Nici un petec de pămînt 
cedat !..." La Oradea trei regimente s-au baricadat 
în fortificaţii, refuzînd să îndeplinească ordinul 
guvernului cu privire la părăsirea părţii de nord a 
Transilvaniei. în zona Satu Marc, Divizia 16 
infanterie, căreia i se subordonau operativ şi 
Regimentul 7 grăniceri pază şi Regimentul 7 
grăniceri-PA., precum şi o altă divizie şi un 
regiment de artilerie refuză să se retragă din 
poziţia de apărare a frontierei. Protestul trupei, al 
ofiţerilor, hotărîrea lor de împotrivire, de a nu se 
retrage, erau generale. 

Ca pe orice bun român, ca pe oricare patriot 
din ţară, vestea Diluatului fascist de la Viena „l-a 
afectat profund şi pe sergentul comunist Fiilimon 
Sârbu. O revoltă şi o indignare profundă i-au 
"cuprins întreaga-i fiinţă. Ca urmare, el şi alţii ca el 
protestară cu vehemenţă în faţa camarazilor lor, 
demascînd conduita guvernanţilor de a fi acceptat 
Diktatul fascist în dauna intereselor întregii naţiuni 
şi aceasta în condiţiile în care armata era pregătită 
să apere hotarele. „Să nu ne retragem nici un pas! 
Orice ar fi, dar să nu ne retragem! — spunea 
tînărul comunist. Să rămînem pe poziţie ! Numai 
noi ştim ce vrea cu adevărat ţara. Ea vrea s-o 
apărăm, nu oriunde, ci aici, la graniţă, cum i-am 
jurat 

Ordine sumare, repetate ale Marelui Stat 
Major obligă, în cele din urmă, şi Regimentul 7 


grăniceri-PA. să se retragă din poziţia de acoperire 
a frontierei. 

Ofiţerul de stat major însărcinat să ţină la zi 
jurnalul de operaţii al Regimentului 7 grăniceri-PA. 
refuză să consemneze în registru vreun ordin 
superior de retragere a unităţii de pe poziţie. 
Desigur, încă o formă de manifestare a protestului 
împotriva cedării de teritoriu. Găsim înscris, pentru 
datele de 30 şi 31 august 1940, doar un ordin 
propriu al regimentului, în care se spune : ,... 
încercarea de intrare în ţară a trupelor maghiare 
va fi oprită prin foc năprasnic !".Totuşi — cum 
glăsuieşte un document al serviciului informativ din 
zona Baia Mare - Satu Mare - Oradea — ostaşii 
români, ,... fără a putea folosi ceea ce ei,cu atîţa 
vrednicie au pregătit pentru apărarea. gliei stră- 
moşeşti, încovoiaţi de durere şi plins sfişietor, 
forţaţi de împrejurări [...] în plenitudinea forţelor, 
cu pregătirea desăvîrşită pentru luptă, fără să fi 
avut posibilitatea de a lupta cu duşmanul [...], care 
în mod hoţesc a obţinut fără luptă şi sînge pămînt 
[...], plîngîndu-şi neputinţa şi deznădejdea, ofiţerii, 
subofiţerii şi trupa [...] încep calvarul celei mai 
cumplite nedreptăţi din istoria lumii". 

în împrejurarea dramatică creată, 
comandantul regimentului îl numi pe Filimon Sârbu 
în detaşamentul de încărcare şi de evacuare a 
arhivei şi averii unităţii. 

La 3 septembrie 1940, Regimentul 7 
grăniceri-PA., în retragere, se afla la Suplacul de 
Barcău, cu nici un om lipsă la apel. Aici se execută 
ordinul de descon- centrare şi de lăsare la vatră a 
militarilor din teritoriul răpit României de Ungaria 
horthystă. în gara Suplacul de Barcău se produse 
un fapt tulburător. Ostaşii des- concentrați refuză 
în masă să părăsească regimentul. Protestează 

împotriva cedării teritoriale şi a retragerii 
regimentului de pe frontieră, cer reîntoarcerea pe 
graniţă, pe poziţia de luptă. Solidari cu cei 
desconcentraţi forţat, o sută de soldaţi ardeleni 
protestară în faţa comandantului pentru faptul că 
au „fost obligaţi să se retragă de pe teritoriul 
cedat"... 

Alte sute de soldaţi desconcentraţi înaintară 
comandantului regimentului declaraţii scrise : 
„Răniîneni cu regimentul. E singura noastră 
nădejde de redobîndire a pămîntului pierdut...". O 
astfel de declaraţie dădea şi sergentul Vasile Chira, 
care rămînea nedespărţit de Sârbu, fiind şi el 
desemnat a face parte din detaşamentul de 
evacuare a averii regimentului. 

Şi, în timp ce regimentul se retrăgea, în etape 
succesive, spre linia de demarcaţie hotărîtă prin 
Diktatul de la Viena, detaşamentul de evacuare din 
Cărei lucra zi şi noapte încărcînd o garnitură de 47 
de vagoane. 

O mulţime pestriță popula continuu gara Cărei. 
Sute de familii se evacuau. Comuniştii explicau în 
acele zile că această crudă nedreptate e temporară. 
Jugul străin nu mai poate fi reaşezat pe gîtul 
românilor. Vom reveni să ne eliberăm pămîntul ! 
Prin mulţime mişunau şi provocatori horthyşti. 
Câţiva dintre aceştia au încercat să desfacă de la 
garnitura destinată unităţii 4 vagoane încărcate cu 
saci de făină, pîinea ostaşilor regimentului. Garda 
unităţii, din care făcea parte şi sergentul Filimon 
Sârbu, îi somă pe provocatori să iasă dintre linii. 
Unul dintre horthyşti, agi- tînd un steag de-al lor, 
strigă : „Aici este de acum Ungaria. Vagoanele cu 
făină nu vor pleca din gară !". Ostaşii de sub 
comanda sergentului Sârbu i-au potolit repede. 


„Eu, cu soţia mea, cu fraţii Vlad, cu Vasile Herman 
şi Iosif Kun, cu alţi băieţi şi fete, prieteni cu Filimon 
Sârbu — povesteşte Pengasz Ludovic — eram la 
plecarea trenului pe peron, în gară. Ne-am dus să 
ne luăm la revedere de la Liţu..." 

Garnitura de tren pornise pe traseul Oradea-Arad- 
Lugoj-Caransebeş, cu destinaţia Caracal. Aici, la 
Caracal, se fixase locul de garnizoană al părţii 
sedentare a Regimentului 7 grăniceri-P.A. 

Trenul înainta greoi, cu lungi aşteptări prin gări, 
timp în care ostaşii care-l însoțeau au putut afla cît 
mai multe despre situaţia din ţară. Din unele 
informaţii, rezultă că prin staţii atît Filimon Sârbu, 
cît şi alţi tovarăşi de-ai lui povesteau cu înflăcărare 
despre durerea şi starea de spirit a populaţiei din 
partea de nord- vest a ţării, căzută sub dominaţia 
horthystă. 

Pentru activitatea revoluţionară, Filimon Sârbu a 
început să fie urmărit îndeaproape de organele de 
siguranţă. Ba, şi mai mult, printr-o adresă sosită la 
unitate cei de la siguranţa din Capitală cereau 
regimentului să comunice din zece în zece zile 
informaţii despre activitatea tînărului comunist, iar 
periodic el urma să se prezinte personal la 
siguranţa din Bucureşti pentru a da relaţiile ce i se 
cereau. Aflînd de toate acestea, într-una din zile 
Filimon i-a spus prietenului său, Chira : 

— Nu ştiu ce va ieşi de aici. Comandantul îmi zice 
că, din punct de vedere al ordinii militare, nu pot fi 
obligat sa mă prezint. Aş vrea totuşi să mă consult 
cu ai mei. 

Făcu ce făcu şi reuşi să ajungă la Bucureşti şi apoi 
la Constanţa, unde a luat legătura cu reprezentanţii 
partidului comunist. 

între timp însă, la 16 octombrie 1940, conform 
ordinului M. St. M. nr. 13960/1940 şi al Diviziei 16 

infanterie nr. 5990/1940, Regimentul 7 grăniceri- 
PA. se desfiinţează din lipsă de efective. într- 
adevăr, prin des- concentrarea militarilor proveniţi 
în majoritatea lor din nordul Transilvaniei, 
regimentul rămăsese doar CU un efectiv de 917 
oameni trupă şi subofiţeri şi 85 ofiţeri, din care 47 
rezervişti, efectiv pe care unitatea îl transferă 
Regimentului 82 infanterie şi batalioanelor 8 şi 9 
vînători de munte. 

Cu o zi înainte, la 15 octombrie, conform ordinului 
M. St. M. şi ordinului de zi al Regimentului 7 grăni- 
ceri-PA., sergentul Filimon Sârbu — aflat de la 
sfîrşitul lunii septembrie în spitalul militar Craiova 
— era mutat la Regimentul 82 infanterie, care îl şi 
însumează de la aceeaşi dată. După numai 20 de 
zile, în baza unui alt ordin al M. St. M., dar și al" 
Diviziei 20 infanterie, tînărul comunist a fost mutat 
în Batalionul 10 vînători de munte, la compania 
depozit, cu reşedinţa în Haţeg. 

Scoaterea lui Sârbu dintr-o unitate operativă, după 
cum se înţelege din cel de-al doilea ordin al M. St. 
M., era în legătură cu activitatea sa politică şi ca 
urmare a intervenţiei poliţiei legionare. în armată 
începuseră să se ia măsuri drastice împotriva 
oricărui militar care „se preta la însuşirea chiar 
parţială a ideilor comuniste". Iar frecvenţa 
ordinelor eşaloanelor superioare militare prin care 
se cerea „să se facă în cantonamente o strictă 
supraveghere, pentru a se descoperi şi raporta 
imediat cazurile de propagandă comunista" 
devenise tot mai mare. Cei bănuiţi a fi comunişti 
erau la început izolaţi, iar mai tîrziu trimişi în 
detaşamentele militare de muncă. 

După ieşirea din spital, Filimon a revenit la Caracal 
pentru a participa la „lichidarea definitivă" a 
gestiunii şi predarea arhivei fostului Regiment 7 


grăniceri-P.A. Aceasta rezultă din scrisoarea 
adresată fratelui său, Victor, la 14 noiembrie. între 
altele, Filimon nota : „După cum v-am scris, am fost 
internat în spital la Craiova de unde m-am înapoiat 
la Caracal. 


Regimentul meu se 
desfiinţează, aşa că 
în scurt timp voi fi 
vărsat la Sebeş, căci 
acolo au fost vărsaţi 
mai toţi camarazii. 
Posibil să mai stau 
aici vreo lună, pînă la 
lichidarea definitivă 
[...] V-aş ruga să-mi 
scrieţi şi voi mai des, 


eor 


că mă simt atît de 
singur aici şi mă 
bucur foaiie mult cîn] 
primesc rindurile 
voastre..." 


„La noua subunitate W— compania depozit din 
Haţeg a Batalionului 10 vînători de munte, aflată 
cu garnizoana nu departe de locurile natale — 
sergentul Filimon Sârbu îşi execută conştiincios 
serviciul militar, făcînd noi prietenii între camarazii 
de acolo, îndeosebi a concentraţilor. Deveni mai 
prudent în exprimarea convingerilor sale politice. 
Povestea însă cu înflăcărare cum ostaşii 
Regimentului 7 grăniceri-PA._, celelalte trupe din 
dispozitivul de acoperire a frontjerei se pregătiseră 
să o apere cu orice sacrificiu şi îşi exprima deschis 
speranţa că pînă la urmă ocupanţii horthjrşti vor fi 
alungaţi din partea de nord a Transilvaniei. 

La 10 martie 1941 sergentul Filimon Sârbu 
împlinea, după cum rezultă şi dintr-o scrisoare a sa 
către verii lui din Simeria, trei ani de militărie. 
Urma deci să fie lăsat la vatră. Dar spre 
surprinderea sa a fost concentrat pentru încă două 
luni, la aceeaşi subunitate. 

„Cred că vă închipuiţi — le scria el verilor — cît de 
bine îmi vine asta după ce am făcut 3 ani în cap. 
Dar ce să-i faci". 


Filimon Sârbu avea să fie lăsat la vatră numai la 
începutul lunii mai 1941, în foaia sa matricolă 
penultima notare menţionînd : „Instruit. 
Specialitatea'pentru care a fost pregătit în timpul 
serviciului sub arme şi pe care o poate îndeplini la 
mobilizare— comandant de grupă" _ z 
După mai bine de trei ani petrecuți în armată, Fili- 
mon Sârbu păşea din nou În viaţa civilă, maturizat, 
cu o mai bogată experiență de luptă şi activitate 
revoluţionară. în fața ostaşului devotat al partidului 
comunist stăteau de acum înainte sarcini noi, 
deosebite, pe care şi le va asuma cu toată 
răspunderea, curajul şi hotărîrea ce-l caracterizau. 
ÎN „TRANŞEEA" CONSTĂNȚEANĂ A 
LUPTEI REVOLUŢIONARE 

Imediat după lăsarea la vatră, Filimon Sârbu plecă 
la Bucureşti, la fratele său Victor. În Bucureşti 
trebuia să-l găsească pe tovarăşul său de legătură 
pe linia muncii conspirative revoluţionare. Despre 
acest moment, cumnata lui Filimon, soţia lui Victor, 
îşi aminteşte : „A venit la noi la Bucureşti. Era 
primăvară, frumos. Cum a venit, m-a rugat să merg 
imediat cu el în oraş. Am mers pe Bulevardul 
Mărăşeşti, pe lîngă podul Şerban Vodă ; m-a lăsat 
în faţa bisericii Spiridon. «Te plimbi pe aici, a zis, 
că nu întîrzii mult». Era seara pe la şapte [...]. 

Cu toate că vorbisem să nu se mai ducă la 
Constanţa fiindcă e urmărit şi în Bucureşti îşi 
pierde urma, şi deşi spusese că rămîne, a plecat cu 
primul tren la Constanţa a doua zi dimineaţa. Ne-a 
scris mai tîrziu că e foarte ocupat şi că şi-a luat ser 
viei de controlor pe autobuze." 

Coborînd din tren pe peronul gării din Constanţa, 
după o îndelungată absenţă, de data aceasta din 

nou civil, pe Filimon îl întîmpina o zi senină, 
frumoasă, de primăvară. Filimon era conştient că-l 
aşteaptă noi sarcini. Partidul comunist avea 
încredere în el şi Sârbu dorea să justifice această 
încredere. 

Dobrogea, avînd cel mai mare port maritim al ţării 
— Constanţa —, precum şi celelalte porturi 
dunărene (Cernavoda, Hirşova, Tulcea, Sulina), 
constituia o zonă strategică importantă în planurile 
militare ale Germaniei hitleriste. Dobrogea a fost 
declarată zonă de operaţii, în porturile Constanţa şi 
Cernavoda fiind instalate comandamente germane 
şi dislocate trupe hitleriste ; şi-a făcut apariţia 
Gestapoul. Poliţia şi-a intensificat activitatea 
împotriva mişcării muncitoreşti şi antifasciste din 
această regiune. Mulţi comunişti şi antifascişti au 
fost aruncaţi în închisoare, în lagăre sau li s-a 
stabilit domiciliu forţat. în locul acestora se ridicau 
însă noi luptători ; legăturile de partid erau 
restabilite, în mişcarea revoluţionară fiind atrase 
noi forţe decise să lupte împotriva dictaturii 
militare, a fascismului, a hitleris- mului, împotriva 
războiului, pentru pace. încă din noiembrie 1940 
Comitetul regional Dobrogea al PC.R. lansase un 
manifest prin care muncitorii, ţăranii, intelectualii, 
soldaţii şi marinarii erau chemaţi la luptă pentru 
răsturnarea dictaturii antonesciene şi alungarea 
trupelor germane din ţară. 

începînd cu primele luni ale anului 1941, 
conducerea centrală a Partidului Comunist Român 
a trimis în Dobrogea comunişti cu experienţă, 
revoluționari încercaţi. Ei trebuiau să sprijine 
activitatea Comitetului regional Dobrogea al PC.R. 
şi să întărească munca în cadrul Comitetului 
judeţean U.T.C. Constanţa. Comuniştii, cei mai dîrji 


şi mai devotați luiptători pentru interesele vitale 
ale poporului român, punîndu-şi adeseori viaţa în 
primejdie, au desfăşurat o intensă muncă politică în 
rîndul maselor, lămurindu-le cu privire la 
consecinţele nefaste ale instaurării dictaturii 
antonesciene, care ducea o politică antinaţională ; 
ei au iniţiat, organizat şi condus numeroase acţiuni 
împotriva exploatării, a dictaturii, a fascismului, a 
pregătirilor de război. 

în această perioadă, comuniştii se orientau şi pe 
baza ideilor cuprinse în broşura „De la regimul 
legionar la dictatura militară", elaborată în 
februarie 1941 de către C.C. al PC.R., document în 
care se lua o atitudine hotărită împotriva regimului 
antonescian, subliniindu-se faptul că singura cale 
de urmat pentru poporul român era „drumul luptei 
hotărîte pentru revendicările economice, politice şi 
naţionale [...], drumul luptei hotărîte împotriva 
dictaturii teroriste militare, în frunte cu generalul 
Antonescu [...], drumul luptei hotărîte pentru un 
regim care serveşte intereselor maselor populare, 
care le asigură o viaţă îndestulată şi toate 
drepturile politice, care pune capăt oricărei 
asupriri naţionale, economice, politice şi culturale, 
care duce lupta pentru independenţa poporului 
român, contra tuturor loviturilor puterilor 
imperialiste, sprijinindu-se pe o politică de strînsă 
prietenie cu Uniunea Republicilor Sovietice 
Socialiste. Acesta este drumul prin care poporul 
român îşi ia soarta în propria sa mînă". 
Propaganda antifascistă a comuniştilor şi 
uteciştilor a îmbrăcat în acea perioadă forme 
multiple, avînd un rol de seamă în dezvoltarea 
luptei pentru libertatea mafelor populare. 
Comitetul regional Dobrogea al Partidului 

Comunist Român a editat şi răspîndit manifeste ale 
organizaţiilor centrale şi locale ale Partidului Co- 
munist Român, Uniunii Tineretului Comunist, 
Ajutorului Roşu, în întreprinderi şi la sate, pe străzi 
sau în pieţe publice. Aceste manifeste au menţinut 
ridicat spiritul de combativitate al maselor 
populare, mobilizîn- du-le la lupta antifascistă, 
împotriva războiului, pentru pace. Asemenea 
manifeste au fost difuzate în porturile 

Constanta, Sulina şi Tulcea, la Atelierele C.F.R. 
Palas, în întreprinderi din Constanţa, Cernavoda, 
Mangalia, precum şi în comunele Giîrlaci, Chilia, 
Jurilovca, Basa- rabi, Ovidiu, Cerna, Turcoaia ş. a. 
într-unui din aceste manifeste, editat de Comitetul 
regional Dobrogea al Partidului Comunist Român, 
în februarie 1941, şi adresat muncitorilor şi 
muncitoarelor, ţăranilor tineri, soldaţilor, 
marinarilor şi intelectualilor, se arăta : „Dictatura 
militară face încercări disperate sa'se reabiliteze, 
să zăpăcească din nou poporul cu minciuni şi 
promisiuni (este vorba de declaraţiile generalului 
Ion Antonescu după înăbuşirea rebeliunii legionare 
din ianuarie 1941 — n. n.), dar duce mai departe 
politica de înfometare şi de terorizare a acestui 
popor [...] Antonescu a adus armata germană în 
ţară ca să-i susţină regimul şi ca să prefacă 
România în cîmp de bătălie. Dobrogea este plină de 
armată germană, care se poartă ca o armată de 
ocupaţie [...] Comitetul regional dobrogean al 
P.C.R. vă cheamă la luptă hotărită, adevărat 
revoluţionară ; prir greve la întreprinderi, întruniri 
de protest, demonstraţii, respingeţi dictatura lui 
Antonescu, nu-i daţi nici o încredere”. ' 

Acelaşi comitet regional de partid a editat, în 
primăvara anului 1941, un ziar local ilegal, intitulat 


"„Adevărul dobrogean". Oglindind starea de spirit a 
maselor populare din Dobrogea, ziarul a publicat o 
serie de articole care se refereau la activitatea şi 
lupta muncitorimii dobrogene şi care demascau 
agresiunea hitleristă. „Un gînd şi un strigăt să ne 
unească. Nu vrem război, ci drept la viaţă, la 
cultură, vrem pace !" — se spunea într-unui dintre 
articolele ziarului. 

Documentele din acea vreme atestă că prin 
intermediul comuniştilor, printre care întîlnim şi 
numele lui Filimon 

Sârbu, Comitetul regional Dobrogea al Partidului 
Comunist Român a desfăşurat şi o intensă muncă 
organizatorică în rîndurile muncitorimii şi ale 
celorlalte pături sociale. Astfel, au fost create noi 
celule de partid la Direcţia porturilor maritime din 
Constanţa, la societăţile petroliere „Concordia“, 
„Româno-americană", la Fabrica „Getta", la 
atelierele C.F.R. Palas, în unele localităţi, ca de 
pildă la Tujcea, Sulina etc. Ilustrînd această activi- 
tate a comuniştilor în rîndurile-muncitorimii, un 
raport al Chesturii de poliţie din Constanţa aprecia 
în primăvara anului 1941 : „În localitate avem 
formaţiuni bine organizate, care desfăşoară o 
activitate destul de intensă prin comitetele de 
fabrică, ateliere şi întreprinderi". 

O formă concretă de manifestare a maselor munci- 
toare din Dobrogea împotriva dictaturii 
antonesciene, a-pregătirilor hitleriste de război, a 
constituit-o lanţul de acţiuni muncitoreşti şi 
conflicte colective de muncă care vizau : majorarea 
salariilor în raport cu scumpetea, plata orelor 
suplimentare, reglementarea şi plata zilelor de 
concediu, încetarea prelungirii excesive a zilei de 
lucru, sistarea reţinerilor din salarii a unor sume 

pentru prestări, pentru „împrumutul de înzestrare" 
a armatei impus de guvernul antonescian, 
încetarea terorii fasciste exercitată de comandanții 
militari în fabrici ş.a.m.d. 

în prima parte a anului 1941 asemenea conflicte au 
avut loc între lucrătorii cerealieri din portul 
Constanţa şi Agenţia „Bessi" a firmelor germane 
pentru exportul de cereale ; pînă în lunile mai- 
iunie, din iniţiativa comuniştilor, conflictul a 
cuprins şi celelalte categorii de muncitori din port: 
vaporeni, cei de la cherestea, magazii, petrol, 
rujari, căruţaşi, care au intrat în conflict cu 
Societatea maritimă română, Direcţia porturilor 
maritime, firmele „Schenker", „Hansa Română". 
„Bessi". 

Adeseori muncitorii, pentru a-şi impune cererile lor 
juste au recurs la greve, cum a fost cea de la 
carierele, de piatră „Canara" şi * „Ovidiu" din anul 
Toate aceste acţiuni muncitoreşti variate şi perma- 
nente, expresie ale mîniei maselor muncitoare 
împotriva fascismului şi războiului hitlerist, vădeau 
existenţa condiţiilor necesare pentru organizarea 
unor forme şi mai eficiente de luptă. Acest fapt era 
oglindit şi de acţiunile de sabotare a maşinii de 
război fasciste, practicate cu succes în Dobrogea -- 
la fel ca în întreaga ţară — de către patrioţi 
adeseori rămaşi necunoscuţi, dar ale căror fapte s- 
au încadrat la loc de cinste în lupta generală dusă 
în acei ani de poporul român. Astfel, în februarie 
1941 a fost tăiat cablul electric al farului din 
Constanţa ; în iunie, acelaşi an, au fost incendiate 
depozitele de cherestea din port, situate în spatele 
silozului, producînd pagube serioase în cherestea, 
cereale, bumbac, bunuri care altfel urmau să ia 


drumul Germaniei hitle- riste ; în iulie 1941 un 
grup de muncitori din Constanţa a tăiat cablul 
electic de mare tensiune care alimenta 
reflectoarele artileriei antiaeriene germane din 
Constanţa. 

Autorităţile dictaturii antonesciene au întreprins o 
acţiune generală de descoperire şi arestare a 
numeroşi patrioţi şi, în primul rînd, a comuniştilor, 
a celorlalţi revoluționari din mişcarea 
muncitorească. Prin agenţi mascaţi, prin provocări, 
ameninţări, prin măsuri represive drastice, 
dictatura antonesciană urmărea să înfricoşeze şi să 
intimideze masele populare, să reducă la tăcere şi 
supunere pe cei ce se ridicau la luptă şi în acest fel 
să asigure „liniştea" şi „ordinea" cerute de 
hitlerişti. 

Pentru Filîmon Sârbu, devenit membru al Partidului 
Comunist Român *, lunile mai şi iunie ale acelui an 
1941 au fost luni de activitate febrilă. Din dispoziţia 
conducerii centrale de partid, Filimon Sârbu a 
preluat secretariatul Comitetului judeţean U.T.C. 
Constanţa, reorganizat încă din 1939. 

în calitate de controlor la societatea de transporturi 
„Săgeata“, Sârbu avea mai multă libertate de 
mişcare şi de acţiune. Participă la şedinţe ilegale 
ale muncitorilor comunişti şi utecişti din port, de la 
şantierele navale, de la pompele pe petrol, de la 
Depoul de locomotive, de la silozurile de cereale. 


Din mai multe mărturii verbale rezultă că Filimon 


Sârbu a fost primit în partid în cadrul unei şedinţe 
conspirative care a avut loc în luna mai 1941 la Țăndărei. 

întrucît întregul port Constanţa, cu toate 
instalaţiile lui, încăpuse în mîna comandamentului 
marinei militare hitleriste, în cadrul discuţiilor cu 
muncitorii se releva necesitatea trecerii hotărîte la 
acţiuni de sabotare a maşinii de război hitleriste. 
Astfel, la începutul lunii iulie, comuniştii 
constănţeni — după cum arată rapoartele poliţiei — 
au tăiat legăturile telefonice între comandamentul 
german şi cel român din Constanţa. 


Unele dintre 
şedinţele 
conspirative ale 
tinerilor comunişti 
conduşi de Filimon 
Sârbu au avut loc în 
frizeria unui 
comunist din 
cartierul Obor din 
Constanţa 


în aceeaşi perioadă, mai precis la începutul lunii 
iunie 1941, într-o şedinţă conspirativă- care a avut 
loc într-o casă din strada Andrei Mureşanu nr. 1 şi 
la care a participat, între alţii, şi Filimon Sârbu, au 
fost luate hotăriri organizatorice de natură să 
asigure, în continuare, buna desfăşurare a muncii 
de propagandă antirăzboinică, antifascistă şi 
antihitleristă în rîndul maselor populare, a 
acţiunilor concrete menite să lovească în maşina de 
război a Germaniei naziste. La numai cîteva zile, pe 
zidurile oraşului, ba chiar şi pe clădirile ocupate de 
hitlerişti, au început să apară lozinci şi inscripţii 
antirăzboinice, antifasciste ; în curţile caselor şi în 
parcuri au fost găsite plicuri cu material de 
propagandă comunistă şi antirăzboinică ; în port şi 
la şantierele navale s-au ivit conflicte de muncă ; o 
magazie militară germană a fost aruncată în aer. 

în lunile mai şi iunie 1941, afectate de creşterea 
acţiunilor antifasciste şi antihitleriste în Constanţa 
şi alte localităţi din Bobrogea, organele de 
siguranţă, secţia de Poliţie judiciară trec la intense 
investigaţii pentru a descoperi organizaţia 
comunistă şi utecistă, răscolind oraşul şi 
împrejurimile. Agenţi de-ai Siguranţei reuşesc să 
pună mîna pe unele fire, dar nu pot distruge 
mişcarea revoluţionară. 

Ca urmare a trădării unui anume Tudor Stoian, în 
vara anului 1941 mai mulţi militanţi comunişti au 
fost arestaţi de către organele Jandarmeriei. 

în a doua decadă a lunii iunie 1941, pe o ploaie 
torențială de vară, Filimon Sârbu s-a întîlnit cu 
unul din tovarăşii săi, convocîndu-l la o şedinţă 
"ilegală pentru ziua de 22 iunie 1941, orele 10, pe 
plaja mării, la locul numit „Pescărie", spre Mamaia, 
în imediata vecinătate a Institutului oceanografie şi 
a Uzinei electrice. La şedinţă, care avea drept scop 
lărgirea acţiunilor de sabotaj în portul Constanţa şi 
în unele puncte strategice şi militare germane, 
urma să participe un grup de 5—6 tineri utecişti şi 
simpatizanți ai partidului comunist. Din nenorocire, 
această întîlnire avea să-i fie fatală lui Filimon 
Sârbu. 

ÎN GHEARELE SIGURANŢEI 

...Duminică, 22 iunie 1941. în zorii acestei 
zile Germania hitleristă a atacat prin surprindere 
U.R.S.S. De partea Germaniei naziste au intrat în 
război o serie de alte ţări ale căror guverne 
reacționare au pus la dispoziţia lui Hitler 
importante forţe umane şi materiale. Printre ele se 
afla şi România, angrenată, contrar voinţei 
întregului popor, într-un război străin intereselor 
sale. 

Cu toate că era duminică, Filimon se trezise, 
ca de obicei, dis-de-dimineaţă. De mic copil 
învățase să se scoale devreme. După ce se dezmorţi 
puţin, se spălă şi începu să se îmbrace. La ora 10 
avea o întîlnire conspirativă pe plaja de la 
„Pescărie" cu tinerii pe care-i convocase. 

Din partea Comitetului regional PC.R. 
Dobrogea primise instrucţiuni ca la Uzina electrică 
să pregătească un grup de tineri utecişti şi 


simpatizanți ai mişcării revoluţionare, care să 
organizeze acţiuni de sabotaj la cîteva obiective 
militare hitleriste din portul Constanţa. Vorbise cu 
Eugen Giuglea, cu Alexandru Tunschi, cu Ghiţă 
Dincă. Ei mai trebuia să aducă cîţiva băieţi de 
încredere. 
1" de acasă pe la orele 9. La un moment 

rumon picta 
dat, pe bulevard 
oamenii, grupuri, grupuri, comentau 
îngrijoraţi izbucnirea războiului. Primejdia de 
moarte 
pe care comuniştii şi antifasciştii, toţi oamenii 
progresişti o demascaseră, ani de-a rîndul, 
fascismul războinic şi ucigător îşi declanşase atacul 
perfid împotriva primului stat socialist din lume. 
Acum, mai mult ca ori- cînd, comuniştii, toate 
forţele cinstite, progresiste, antifasciste, aveau 
datoria de a acţiona cu maximă hotărîre şi 
operativitate, asumîndu-şi riscul luptei deschise. Se 
cerea fermitate, curaj, hotărîre. 
Cînd ajunse aproape de punctul numit „Pescărie" 
Filimon văzu în faţă trei tineri : Eugen Giuglea, 
Alexandru Tunschi şi Nicolae Buda. îi ajunse din 
urmă. Se salutară şi începură o discuţie banală, 
îndreptîndu-se spre plajă. Era ora 10 fără cîteva 
minute. La 10 sosi un tinăr pe care Filimon nu-l 
cunoştea. Nici nu-i plăcu. Ochii lui îi ascundeau 
parcă ceva. Un sentiment nelămurit puse stăpînire 
pe Sârbu. Se uită întrebător spre Tunschi. Acesta 
dădu imperceptibil din cap. El îl convocase. Făcură 
prezentările. îl chema Ion Caravan şi era soldat, la 
Flotila de hidroaviaţie, iar în viaţa civilă, pescar. 
Mai trebuia să vină cineva. întîrzia însă. Filimon se 
dezbrăcă rapid, îşi lăsă hainele şi pantofii pe plajă 

şi se aruncă în mare. Se zbengui puţin în apă. Nu 
prea mult. Apa era încă destul de rece. 

leşi din apă, se zvîntă, apoi, în timp ce ceilalţi se 
dezbrăcau ca să facă baie şi ei, se îmbrăcă. La 10 şi 
cîteva minute apăru pe plaje Gheorghe Dincă. Erau 
toţi. Şedinţa putea să înceapă. 


„Mi-a propus 
individul Tunschi 
Alexandru cu cîtva 
timp mai înainte ca 
să iau parte la o 
şedinţă ce se va ţine 
la mare, lîngă 
Institutul 
oceanografie, 
propunînd să ader” 
la părerile lor 


comuniste. Imediat 
m-am pus în legătură 
cu domnul 
sublocotenent (în 
rezervă — nn 

Jon Dănăilă de la Legiunea de Jandarmi, aducîndu- 
i la cunoştinţă acest fapt şi la termenul fixat de 
Tunschi m-am prezentat şi eu la locul indicat pe 
plaje, fiind trimis de domnul sublocotenent Dănăilă 
Ion ; cînd am sosit acolo, între alţii am găsit acolo 
şi pe tînărul Dincă Gheorghe". (Din declaraţia lui 
Ion Caravan.) 

în ziua aceea „eram acasă în clădirea Institutului 
Biooceanografic, situată chiar pe ţărmul mării. De 
la o fereastră situată spre mare am văzut pe plaje 
un grup de tineri în chiloţi de baie ; era pe la orele 
10—11 dimineaţa. Faptul în sine nu ieşea din 
comun pentru că în acel timp în mod obişnuit vine 
lume din oraş să facă plaje şi baie aici... De acolo, 
privind din geamul situat spre şosea am văzut şi 
sentinele postate în diferite locuri în jurul clădirilor 
de la pescărie". (Din declaraţia lui Zaharia A. 
Popovici, directorul Şcolii de pescari şi vînători din 
Constanţa.) 

„Am reuşit de am descoperit chiar în ziua de 22 
iunie 1941, la punctul de pescărie din preajma 
uzinei electrice din Constanţa, următoarele 
persoane care ţineau şedinţe comuniste : Sârbu 
Filimon, Tunschi Alex., Giuglea Eugen, Buda 
Nicolae, Dincă Gheorghe. (De Ion Caravan nu se 
aminteşte nimic — n. n.). Am adus la cunoştinţă 
despre această şedinţă domnului maior Julea, 
Ins(pector de) Jand(armi), care imediat a anunţat 
Siguranţa, iar dl. Dumitrescu şi mai mulţi agenţi de 
la Siguranţă au plecat la locul indicat de mine şi 
unde au fost prinşi în plină şedinţă". (Din declaraţia 
Ini Ton Dănăilă, agent de siguranţă.) 

Odată ajuns în mijlocul tinerilor, Dincă, vorbind 
precipitat, a comunicat laconic : „războiul dintre 
România şi Rusia a început". O parte din ei ştisu 
deja ; ceilalţi au rămas surprinşi. 

Sârbu interveni în discuţie. începu prin a arăta că 
salariile sini; prea mici, preţurile au cresciit mult, 
viaţa a devenit mai grea, condiţiile de muncă tot 
mai improprii. Ori angajarea României la carul 
Germaniei hitleriste, într-un război, înseamnă o 
conştientă împingere a naţiunii române în 
prăpastia istoriei. Muncitorul, ţăranul român 
oropsit nu au nici un interes să atace pe 
muncitorul, ţăranul sovietic care-şi construiesc 
paşnic un viitor mai bun. 

împotriva fascismului, a armatei hitleriste trebuie 
luptat pe toate căile, în toate momentele, în orice 
împrejurare. Orice acţiune antihitleristă, cît de 
mică, orice sabotaj constituie o lovitură la adresa 
maşinii naziste de război. Viitorul naţiunii române 
poate fi asigurat numai prin ieşirea din acest 
război, în care România nu are ce căuta, prin 
întoarcerea armelor împotriva Germaniei hitleriste, 
a acoliţilor ei fascişti, prin cucerirea puterii politice 
de către poporul muncitor, care-şi va construi apoi 
o soartă, o viaţă mai bună, mai fericită, visată de 
secole, pentru care şi-au jertfit viaţa atiîţia şi atiţia 
înaintaşi, martiri ai neamului. 

Filimon trecu apoi, împreună cu tinerii, la 
discutarea amănunţită a organizării unor sabotaje 
la obiective militare hitleriste, navale şi de uscat, 
din zona p«rtului Constanţa. 

Deodată, în timp ce tinerii discutau, a apărut un 
grup de agenţi de siguranţă, care i-au înconjurat 
din toate părțile.. 

Filimon tresări ; intui imediat primejdia. îşi dăduse 
seama că au fost trădaţi. Apoi, într-o clipă, îşi trecu 
privirea peste chipurile uimite ale tinerilor din faţa 
sa. Toţi erau speriaţi. Doar Caravan nu avu curajul 
să-i înfrunte tăişul întrebător al privirii sale... 

— la te uită ce surpriză ! Domnul Liţu ! De cînd tc 
caut, domnule Liţu ! exclamă primul agent de 
siguranţă care ajunse lîngă Sârbu, rînjind cu 
satisfacţie. 

După ce li s-a făcut percheziţia corporală şi la 
domiciliu, tinerii arestaţi au fost duşi la Chestura 
poliţiei din Constanţa. Din acest moment ei au 
devenit cunoscuţi ca : „Grupul Filimon Sârbu şi 
ceilalţi", fiind în centrul atenţiei organelor de 
poliţie şi de siguranţă. Comandamentul militar 
german şi Gestapoul urmăreau cu vădit interes 


evenimentele legate de acest „caz" de la Constanţa. 


Acesta era „cazul“ care trebuia să fie dat ca 
exemplu tuturor celor care ar mai îndrăzni să se 
ridice sau să întreprindă ceva împotriva regimului 
anto- nescian, împotriva „aliaţilor" hitlerişti. 
Pedeapsa celor implicaţi în „Grupul Filimon Sârbu 
şi ceilalţi" urma să fie exemplară, represiunea, 
feroce. 

Au urmat pentru tinerii arestaţi cinci zile de calvar, 
de interogatorii la Chestura poliţiei constănţene. 
Anchetatorii au făcut abuz de diferite „metode" 
pentru a smulge arestaţilor informaţiile dorite. 
Referitor la anchetele şi interogatoriile de la 
Chestura poliţiei din Constanţa, aflîndu-se în faţa 
Curţii marţiale din Bucureşti, la 2 iulie 1941, 
Alexandru Tunschi declara : „la primele cercetări 
am declarat fiind con- strîns de comisar cu 
revolverul". Cu acelaşi prilej Ni- colae Buda arăta : 
„Nu este adevărat ce am declarat la primele 
cercetări, fiindcă am fost maltrataţi. Ne-a spus la 
Chestură să nu schimbăm declaraţiile" ; iar 
Gheorghe Dincă mărturisea : „La chestură am fost 
forţat să declar. De la Chestură ne-a spus că în caz 
de vreunul schimbă declaraţia vom fi împuşcaţi şi 

de aceea am menţinut declaraţia (dată) la 
Instrucție". 

în ce-l priveşte pe Filimon Sârbu, el era cunoscut 
nu numai de Siguranţa constănţeană ; era inutil să 
nege totul. Ştia că oricum va fi condamnat. Iar 
acum, în condiții de război, judecata va fi sumară, 
pedeapsa voit agravată. Din punct de vedere tactic, 
principalul era să tergiverseze cît mai mult cu 
putinţă orice declaraţii, iar atunci cînd le va face, 
încetul cu încetul, pe rînd, ele să fie 
nesemnificative şi doar în ceea ce priveşte 
persoana lui. Era decis ca prin declaraţiile sale să 
nu afecteze cu nimic activitatea partidului, a 
comuniştilor, a tovarăşilor săi de luptă. Filimon 
cunoştea principiul de fier al muncii ilegale : un 
om, un comunist poate cădea, dar lupta partidului 
trebuie să continue. Partidul nu poate fi oprit din 
lupta sa dreaptă şi nobilă, el nu poate fi înfrînt. 

în cele cinci zile de anchetă şi interogatorii 
repetate — ziua şi noaptea —, comunistul Filimon 
Sârbu a dus o luptă acerbă pentru a rezista le 
schingiuirile şi maltratările menite a-i înfrînge 
voinţa, capacitatea de rezistenţă. 

Prima declaraţie din partea lui Filimon Sârbu este 
obţinută cu greu doar după trei zile de anchetă, 
interogatorii, bătăi, schingiuiri. lată ce declara 
Sârbu la 24 iunie 1941, în faţa comisarului : „în 
ziua de 22 iunie a. c. cam pe la orele 9 am plecat de 
acasă [...] spre Mamaia. în apropiere de pescărie 
am văzut trei băieţi, dintre care unul pe care îl 
cunoşteam din vedere ; mai schimbasem cîteva 
cuvinte cu el, ştiam doar atît că îl cheamă Jean. 
întrebîndu-l unde merge, mi-a spus că la pescărie 
să facă baie. Dorind să fac şi eu o baie m-am 
alăturat grupului. După ce am ajuns şi am făcut 

întîiul baie, am ieşit şi cum era răcoare m-am 
îmbrăcat. 

între timp au mai venit încă doi băieţi pe care nu i- 
am cunoscut. Am întrebat pe băiatul pe care îl 
cunoşteam dacă la uzina electrică nu e vreun post 
de strungar în fier, eu fiind de meserie şi dorind a 
intra spre a-mi relua din nou meseria. 

în acest timp a venit d. comisar Florea şi un alt 
domn şi ne-au ridicat". 

Bineînţeles, o asemenea declaraţie nu era în 
măsură să-i mulţumească pe anchetatori. A urmat o 
nouă zi de bătăi, maltratări, confruntări cu ceilalţi 
tineri din grup, care recunoscuseră deja anumite 
lucruri. Forţat de asemenea împrejurări, a doua zi, 
la 25 iunie 1941, Filimon mai declară în plus faţă 
de cele consemnate cu o zi înainte că unul din cei 
doi tineri veniţi ulterior a spus că „războiul dintre 
România şi Rusia a început [...] Totodată, am mai 
întrebat ce ar face dacă aviația inamică ar ataca 
oraşul: la care tinerii nu au răspuns".La 25 iunie 
1941, într-un proces-verbal, comisarul- ajutor Gh. 
Florea, de pe lîngă Chestura poliţiei municipiului 
Constanţa, arată că el, împreună cu mai mulţi 
agenţi, a fost trimis la punctul „Pescărie" de 
chestorul poliţiei, reuşind să surprindă şi să 
aresteze grupul comunist .condus de Filimon 
Sârbu. „După percheziţie şi identificare pe baze de 
acte — continuă procesul-ver- bal —, am găsit în 
camera numitului Dincă Gheorghe şi pe tînărul 
Nicolaie M. Nicotaie *, de ani 20, de profesiune 
pescar, domiciliat în acelaşi Institut Bioocea- 


Acesta a fost imediat eliberat, dovedindu-se că nu avea 


nici O legătură cu grupul prestat. 

nograific, împreună” cu Dincă Gheorghe, pe care l- 
am ridicat spre cercetări [...] Comunistul Sârbu 
Filimon nu recunoaşte la începutul cercetărilor ca 
el ar fî convocat pe tineri la o şedinţă conspirativă 
în locul indicat (tineri care pînă astăzi nu sînt 
cunoscut la cazierele noastre) [...] întrucît există 
bănuieli că această şedinţă a fost ţinută într-un 
scop privind în mod direct evenimentele ce s-au 
declanşat în chiar ziua de 22 iunie, [...] .am 
procedat la cercetarea severă (s. n.) a celor patru 
tineri [...] care au recunoscut că Filimon Sârbu i-a 
convocat în acea zi fără însă ca ei să fi avut 
cunoştinţă de scopul acestei chemări. 

în şedinţă Sârbu le-a dat instrucţiuni de sabotaj. Au 
fost confruntaţi cei patru individual şi în bloc cu 
Filimon”. 

După ce arată că Filimon Sârbu a fost supus la un 
nou interogatoriu, procesul-verbal notează că 
acesta, „după multe ezitări (s.n.), a înţeles să 
mărturisească că în adevăr le-a vorbit despre 
munca în Rusia Sovietică 
în aceeaşi zi, în mare grabă se încheie la Siguranţa 
din Constanţa dosarul conținînd „Actele de anchetă 
privitor la comunistul Filimon. Sârbu, vinovat 
pentru instigaţii la acte de sabotaj”. 

La 26 iunie 1941, Chestura de poliţie din Constanţa 
înaintează Curţii Marţiale de pe lîngă Corpul 2 
apmată- Bucureşti dosarul de anchetă, compus din 
20 de file, şi pe cei arestaţi. 

Arestaţii urmau să fie transportaţi la Bucureşti, dar 
întrucît Inspectoratul de poliţie Constanţa nu a dat 
foi de drum pentru transportul Jor, la 27 iunie 1941 
Chestura poliţiei din Constanţa cere aceste foi 
organelor militare, respectiv Comenduirii pieţii 
Constanţa. d N 

Vineri, 27 .iunie 1941, Filimon părăsea pentru tot- 
deauna Constanţa. Venise aici mînat de sărăcie. 
Aici terminase şcoala primară. Aici făcuse primii 
paşi în meserie. Aici îşi petrecuse ultimii ani din 
scurta-i copilărie. Aici, pe malul mării, cunosquse 
primii fiori ai dragostei, petrecuse clipe de neuitat 
alături de fraţii, de prietenii, de tovarăşii săi de 
muncă. Aici cunoscuse abecedarul luptei 
revoluţionare. Aici trăise prima arestare, prima 
condamnare, prima detenţie. 


Către asfinţitul acelei 
zile, trenul în care se 
afla şi Filimon Sârbu 
se apropia încet de 
Bucureşti. Garnitura 
a intrat noaptea în 
Capitală. De la gară, 
cei aduşi sub escortă 
au fost îmbrînciţi în 
duba poliţiei, care 

porni pe străzile 
oraşului. Filimon nu 
reuşi să identifice pe 
unde-i duc. Peste 
puţin timp maşina se 
opri, iar arestaţii 
fură daţi jos. Filimon 
ridică privirea şi 


zîimbi amar. Se afla în 


curtea liceului 
„Gheorghe Lazăr" 
din Bucureşti. El, 
tînărul din Herepea 

care visase atit de 
mult să înveţe, dar 
din cauza sărăciei 
fusese nevoit să 
întrerupă şcoala, 
iată, acum se afla în 
curtea unui liceu. Şi 
încă unul renumit. 
Numai că, din 
păcate, nu era elev, 
ci arestat 

în ziua.de 28 iunie 1941, într-o sîmbătă, cei 
arestaţi aflară de ce fuseseră aduşi în clădirea 
liceului.- în situaţia politică nou creată, poliţia 
dictaturii antones- ciene dezlănţuise o adevărată 


vînătoare împotriva comuniştilor şi antifasciştilor, 
ca şi a altor patrioţi români care se împotriveau 

politicii promovate de Antonescu şi de Germania 
"hitleristă. Urmau procese sumare şi condamnări 
grele, care să înspăimînte opinia publică. Procesele 
intentate erau atît de multe, iar verdictele trebuiau 
date atît de urgent, încît Curtea Marţială a 
Corpului 2 armată a fost nevoită să-şi improvizeze 
sala de şedinţă în sala de festivități a Liceului 
„Gheorghe Lazăr", elevii fiind în vacanţă. într,una 
din clase — transformată în celulă — erau ţinuţi 
arestaţii. 

Dimineaţa, la 9, arestaţii au fost scoşi puţin la o 
„plimbare" de o jumătate de oră în curtea liceului. 
în tot acest timp Filimon a studiat terenul. Se va fi 
gîndit, probabil, la o posibilă evadare. Dincolo de 
gardul de fier al şcolii se afla grădina Cişmigiu... 
Peste cîteva ore, Filimon Sârbu era dus în faţa 
procurorului instructor militar pentru a mai face 
cîteva declaraţii în plus. Pe timpul acelei anchete 
procurorul s-a arătat plictisit şi grăbit. Era sîmbătă; 
era cald; el trebuia să raporteze chiar în acea zi 
generalului-coman- dant al Comandamentului 2 
teritorial concluziile sale. 
Arestatul din faţa lui, un tînăr comunist, e fără în- 
doială vinovat — îşi va fi spus procurorul. „Comu- 
niştii ăştia aduc numai belele ge capul autorităţilor. 
E nevoie de mînă de fier, de masuri drastice, 
exemplare împotriva lor..." Aşa va fi gîndit în sinea 
lui procurorul. La rîndul său, Filimon Sârbu, care 
ştia că totul, de acum, nu era decît o pură 
formalitate judiciară, semnează o declaraţie simplă, 
onestă, bărbătească : „Recunosc total declaraţia 
dată la primele cercetări, după cum recunosc şi 
faptele ce le-am comis în ziua de 22 iunie 1941, 
Menţionez că am suferit o pedeapsă de 6 luni 
pentru că am luat parte-la o şedinţă antifascistă”. 

în aceeaşi zi, deci pe data de 28 iunie 1941, 
Comandamentul 2 teritorial emite „ordinul de 
trimitere direct în judecată" Curţii Marţiale a lui 
Filimon Sârbu şi a celorlalţi tineri patrioţi 
constănţeni. 

A doua zi, duminică, 29 iunie 1941, în timpul plim- 
bării de dimineaţă, profitînd de un moment de 
neatenţie a jandarmului de pază, Filimon scoase 
din buzunar, pe ascuns, un ghemotoc de hîrtie 
pe.care scrisese ceva şi-l aruncă neobservat peste 
gardul de fier, în grădina Ciş- migiu. Era un bileţel 
scris din timp pe hîrtia unui pachet de „Naţionale" 
şi adresat lui Victor. încercarea de a comunica în 
acest mod cu fratele său nu părea să aibă prea 
mari sorţi de izbîndă. Şi totuşi, şansa a fost, de 
astă-dată, de partea lui Filimon. Vara, duminica, 
Ciş- migiul este plin de lume. Tînărul comunist a 
avut norocul ca biletul să fie observat după ce a 
căzut dincolo de gard, luat şi citit de un om cu 
suflet, care a fost impresionat de conţinutul 
mesajului. în bilet scria : „Victor Sârbu, str. Savu 
Marin, nr. 52, tramvaiul 14, lîngă piaţa Pantelimon. 
Dragă Victore, te rog f(oarte) mult cum primeşti 
aceste rînduri vino imediat la mine la Curtea 
Marţială a Com.and(amentului) II Teri- t<oria/l)în 
localul Lic(euluii) Lazăr şi caută să mă vezi. Dacă 
poţi adu ceva mîncare şi tutun. 

Tc rog f(oartc) mult vino cît mai repede. 

Cu drag Liţu”. 

Se pare că cel care a găsit biletul nu a reuşit să-l 
ducă la adresa indicată decît a doua zi seara, adică 
luni, 30 iunie 1941. 

în aceeaşi zi de luni, Parchetul militar a emis man- 
datul de arestare nr. 260323 la adresa lui Filimon 
Sârbu. în virtutea acelui mandat a fost trimis direct 
în judecata Curţii Marţiale. în cadrul acestei 

mascarade judiciare, arestatului i s-a comunicat 
imediat că a fost trimis în „judecata Curţii Marţiale 
a Comandamentului) 2 Teritorial pentru îndemn la 
acţiune cu caracter de uneltire împotriva ordinii de 
stat. Data fixată pentru judecare este 2 iulie 1941, 
ora 8a.m." 

La solicitarea completului de judecată, Filimon 
Sârbu a declarat că „nu propune martori". 1 s-a 
atras apoi atenţia lui Filimon că are dreptul să-şi 
aleagă unul sau mai mulţi apărători. Dar el, Filimon 
Sârbu, om integru, dîrz, demn, convins că tot ceea 
ce făcuse era spre binele patriei şi al poporului, i-a 
refuzat. în cele din urmă, curtea i-a numit din oficiu 
„ca apărători" doi ofiţeri de rezervă, avocaţi. 
Conform procedurii, pînă în ziua procesului, 
Filimon Sârbu avea voie să comunice cu apăratorii. 
în seara aceleiaşi zile, într-un cartier de la 
marginea Bucureştiului, un bătrîn bătea la uşa unei 
căsuțe sărăcăcioase. 

„A venit într-o seară — îşi aminteşte soţia lui Victor 
Sârbu — un om foarte bătrîn care ne-a adus uri" 
pachet gol de „Naţionale". A zis că l-a găsit pe jos, 
în Ciş- migiu. 
A doua zi, 1 iulie 1941, profitînd de răgazul avut 
pînă la proces, nefiind sigur că bileţelul aruncat în 
parcul Cişmigiu a ajuns la destinaţie, Filimon Sârbu 
scrie şi trimite prin bunăvoința unei persoane 
neidentificate o carte poştală cu următorul 

cuprins : „Expeditor) F. Sârbu, Liceul Lazăr. 

Victor Sârbu, comuna Principele Nicolae, str. Savu 
Marin nr. 52, Bucureşti. 

Bucureşti, 1 iulie 1941. 

Draga frate, 

în scurt vei află despre mine că mă găsesc la 
Curtea Marţială a Corpului II Armată, în localul 
Liceului Lazăr. Te rog f(oarte) mult cum primeşti 

aceste rînduri vino jpînă aici cu ceva pîine, tutun şi 
franci. Este posibil sa fim depuşi la Jilava ; te vei 
interesa şi cred că mă vei căuta acolo. Te rog foarte 
mult vino cum primeşti aceste rînduri. Liţu”. 

în momentul cînd aceste rînduri îşi căutau destina- 
tarul, fratele şi cumnata lui Filimon Sârbu, mama 
llo- zalia, de la Constanţa, şi tovarăşi din 
conducerea Partidului Comunist Român încercau 
pe toate căile să salveze viaţa tînărului luptător 
comunist. Toate încercările lor s-au dovedit însă 
zadarnice. 

în ziua de 2 iulie 1941, într-o miercuri, lui Filimon 
Sârbu i s-a luat ultimul interogatoriu, care a 
precedat judecata. Din procesul-verbal întocmit cu 
acest prilej, rezultă că Filimon Sârbu, cu toate că 
era convins de gravitatea fiecărui cuvînt consemnat 
acum, şi-a menţinut cu demnitate cele declarate 
pînă atunci, avînd totodată grijă să ia totul asupra 
sa. 

„Din 1938 şi pînă în mai 1941 am fost militar — de- 
clara el — Am fost controlor la Societatea 
«Săgeata», în ziua de 22 iunie 1941 am văzut pe 
Giuglea, care mergea la baie. Am plecat la baie. 
Era şi Caravan. Am făcut baie şi i-am întrebat pe 
cei trei afară de Dincă. Am vorbit că salariile sînt 
prea mici şi că viaţa este grea. Era orele 10 şi a' 
venit şi Dincă şi mi-a spus că a început 
bombardamentul cu război. Eu am spus celorlalţi 
inculpaţi că ce ar face în cazul unui bombardament 
aerian şi ei nu mi-au răspuns nimic [...] Mi s-a cerut 
(I. n.) să declar la Siguranţă că îi cunosc pe toţi 
ceilalţi inculpaţi şi că am legături cu ei. 

în 1938 am fost în Regimentul 2 grăniceri, apoi la 
Regimentul 7 grăniceri. După desfiinţarea 
Regimentului) 7 grăniceri am fost vărsat la 
Batalionul 10 Vînă- tori de Munte. Am trei bilete cu 

Regimentul 88 infanterie ştampilate, fiindcă 
Regimentul 7 grăniceri s-a contopit cu Regimentul 
88 infanterie”. 

După acest ultim interogatoriu-sumar şi formal, 
mascarada „judecării" a început. Completul Curţii 
Marţiale s-a întrunit în şedinţă specială, la 4 iulie 
1941, în zorii zilei, pentru a judeca „grupul din 
Constanţa", în frunte cu Filimon Sârbu. Procesul a 
avut loc cu uşile închise, în secret, alături de 
acuzaţi participînd doar avocaţii militari, numiţi din 
oficiu. Acuzaţii ştiau de- acum că acest proces este 
uri simulacru, o „piesă" bine regizată, cu un final 
dinainte stabilit : condamnarea drastică,- 
exemplară a tinerilor luptători comunişti şi 
antifascişti. Oficialităţile pregătiseră pînă şi 
comunicatele de presă şi de radio, pentru a şoca 
opinia publică. Totul trebuia făcut repede, atîta 
timp cît se considera că şocul putea fi eficient. 

în timpul desfăşurării procesului, deşi preşedintele 
tribunalului militar încerca, prin întrebări 
insistente, să-l facă pe Filimon Sârbu să recunoască 
„crima de uneltire împotriva ordinei de stat", 
acesta a respins cu demnitate orice acuzaţie de 
acest fel, replicînd r 

'— Recunosc că am stat alături de clasa 
muncitoare, am luptat alături de ea pentru a 
demasca fascismul şi am iniţiat acţiuni împotriva 
războiului hitlerist. 

— Inculpat — strigă la cele-auzite, plin de furie, 
preşedintele tribunalului — nu-ți dai seama că eşti 
în faţa unei înalte instanţe de judecată şi că 
răspunzi obraznic ? 

— Nu recunosc decit o singură instanţă care 
poate să-mi judece greşelile : clasa muncitoare şi 
partidul ei ! 

După mai puţin de o oră de dezbateri, în care 
avocaţii apărării, numiţi din oficiu, n-au avut la dis- 
poziţie pentru pledoarii decît cinci minute, instanţa 
s-a retras pentru o scurtă deliberare (actele erau 
doar gata întocmite dinainte în urma deliberărilor 
instanţa a dat următoarea sentinţa : 

„4 iulie 1941. 

Sentința nr. 22 (extras) 

Curtea Marţială a Comand(amentului) 2 Teritorial a 
pronunţat următoarea sentinţă : Pentru motivele 
cuprinse în corpul sentinţei şi în unire cu 
concluziile D-lui Procuror Instructor Militar, în 
numele legii, hotărăşte : Cu majoritate de voturi 
declară culpabili pe Sârbu Filimon, Tunschi 
Alexandru, Giuglea Eugen, Buda Ni- colae şi Dincă 
Gheorghe din Constanţa, pentru primul crimă 
p(revăzută şi) p(enată) de A. d. art. 1,4 şi 5 
comb(inat) cu art. 7 D. L. (Decret-lege — n. n.) nr. 
236 /941 pct. a al. II şi al. III, IV şi V, pt. crimă 
prevăzută şi pedepsită de art. 4 şi 5 combinat cu 
art. 7 D. L. 236/941. 

Asemenea cu majoritate de voturi că nu sînt 
circumstanţe atenuante în favoarea sa. 

Făcînd aplicațiunea art. 1 D. L. 236/941 combinat 
cu al. de sub art. 1 D. L. 236/941 cu majoritate de 
voturi îl condamnă pe Sârbu Filimon la moarte 
pentru crimă p. p. de art. 1 al D. L. 236/1941. 
Făcînd aplicaţiunea art. 7 D. L. 236/941 combinat 
cu art. 4 şi 5 D. L. 236/941 îl condamnă la 25 
(douăzeci şi cinci) ani muncă silnică pentru crima 
p.p. de art. 4 şi 5 D. L. 236/941 prin aplicarea art. 
101 c. p. comb(inat) cu art. 482 C. J. M. (Codul 
Justiţiei Militare — n. n.) va executa pedeapsa cea 
mai gravă. 

Făcînd aplicaţiunea art. 7 D. L. 236/941 comb(inat) 
cu art. 4 şi 5 D. L. 236/941, condamnă pe Buda Nij 

colae şi Dincă Gheorghe la cîte 20 (douăzeci) ani 
muncă silnică, iar pe Tunşc'hi Alexandru şi Giuglea 
Eugen la cîte 15 (cincisprezece) ani muncă silnică. 
Potrivit art. 488 C.J.M. detenţiunea preventivă de 
10 (zece) zile se socoteşte în pedeapsa aplicată”. 
Sentința capitala a fost primită de Filimon Sârbu cu 
o demnitate şi un curaj care i-au impresionat şi pe 
cei din completul de judecată, pe avocaţii din oficiu 
şi pe soldaţii din gardă. 

Ce s-a întîmplat apoi ? Să cităm din procesul-verbal 
încheiat imediat după pronunţarea sentinţei, la 4 
iulie 1941, orele 8 dimineaţa. „Sentința de faţă s-a 
citit de noi, Grefierul Curţii Marţiale a 
Comandamentului 2 Teritorial, condamnaților : 
Filimon Sârbu din Constanţa, condamnat la moarte, 
pedeapsă în care este contopită şi pedeapsa de 25 
ani muncă silnică [...] în prezenţa Procurorului 
instructor militar, care a încu- noştinţat pe 
condamnaţi că nu au dreptul de recurs, au fost 
încunoştinţaţi că au dreptul să facă cerere de gra- 
tiere, la care condamnatul Filimon Sârbu a răspuns 
că nu înţelege să uzeze de acest drept, iar ceilalţi 
condamnaţi nu au dat nici un răspuns. 

Această citire s-a făcut în prezenţa gardei sub- 
arme". 

Impresionat de demjiitatea şi mîndria cu care 
Filimon Sârbu a refuzat să semneze cererea de 
grațiere adresată regelui şi lui Ion Antonescu, 
avocatul oficial al său a înaintat, fără ştirea 
acestuia, cererea de grațiere, în aceeaşi dimineaţă 
a zilei de 4 iulie. Cît de îndreptăţită era hotărîrea 
lui Filimon Sârbu atunci cînd respingea cu hotărîre 
orice încercare de a solicita clemenţa unui regim 
de dictatură militaro-fascistă o dovedeşte nota 
informativă pe care o reproducem în continuare şi 
care a însoţit din capul locului cererea de grațiere 

în drumul ei spre generalul-comandant al 
Comandamentului 2 teritorial, şi mai departe. 
„Curtea marţiala a Comandamentului II Teritorial, 
Parchetul militar, nr. 260795 din 4 iulie 1941, Par- 
chetul militar al Curţii marţiale a 
Comandamentului II Teritorial. 

Către 

Domnul general-comandant al Comaniiamentului) 
II Teritorial. 

Am onoare a înainta alăturata cerere de “grațiere 
a lui Sârbu Filimon, condamnat la moarte prin 
sentinţa din 4 iulie 1941' pentru crima de îndemn 
la acţiune cu caracter de uneltire împotriva ordinii 
de stat, precum şi crima de constituire de 
asociaţiuni clandestine, prevăzute şi penată de art. 
1, lit. d. din î(nalt) D(ecret) nr. 236/941 şi art. 4, 5 
şi 7 al. I din acelaşi î<nalt> Decret [...] 
Antecedentele acestui condamnat nu-i sînt 
favorabile deoarece este comunist, cunoscut de 
Poliţia de Siguranţă din Constanţa, şi a mai fost 
condamnat la şase luni închisoare, condamnare pe 
care a executat-o, pentru activitate comunistă. 
Faţă de gravitatea faptelor şi împrejurările în care 
au avut loc, sîntem de părere ca alăturata cerere 
de grațiere să fie respinsă”. 

Că cererea avea să fie respinsă nu încăpea nici o 
îndoială. Parchetul militar trimitea prin acelaşi 
curier şi aceluiaşi general-comandant al 
Comandamentului 2 teritorial o altă filă a piesei de 
tristă amintire regizată în acele zile de „justiţia“ 
statului de dictatură antones- ciană. Iat-o : „Curtea 
Marţială a Comand(amentului) II Teritorial nr. 
260.822 din 4 iulie 1941. Parchetul Militar al Curţii 
Marţiale a Comandamentului II Teritorial. 

Către : 

Domnul general-comandant . al 
Comandţamentului) II Teritorial). 

Am onoare a vă ruga să binevoiţi a aproba să tri- 
mitem Serviciului cenzurii, pentru publicarea în 
ziare şi pentru difuzarea prin Radio, a 
Comunicatului prin care se aduce la cunoştinţă 
publicului condamnarea la moarte a comunistului 
Sârbu Filimon". 

Ceea ce pare şi mai semnificativ este faptul că în 
aceeaşi zi, cu aceiaşi curier, sub acelaşi număr de 
înregistrare (nr. 260.822), procurorul instructor 
militar, fără a mai aştepta avizul generalului- 
comandant al Comandamentului 2 teritorial privind 
trimiterea comunicatului respectiv Serviciului 
cenzură, procedează conform lecţiei bine învățată 
dinainte, trimiţind Cenzurii următorul document : 
„Curtea marţială a Coman(damentului) II Teritorial, 
Parchetul Militar. Nr. 260.822 din 4 iulie 1941. Par- 
chetul Militar al Curţii Marţiale a 
Comand(amentului) II Teritorial. Către Serviciul 
cenzurii, 

Am onoare a vă ruga să binevoiţi a dispune să se 
publice în ziare şi să se difuzeze la radio 
comunicatul alăturat. [...] 

COMUNICAT 

Curtea Marţială a Comandamentului II Teritorial, 
cu sentinţa nr. 22 din 4 iulie 1941, a condamnat la 
moarte pe Sârbu Filimon pentru crima de îndemn 
la acţiune cu caracter de uneltire împotriva ordinei 
de stat precum şi pentru crima de constituire de 
asociaţiuni clandestine [... 1.. 

Prin aceeaşi sentinţă Tunschi Al. şi Giuglea | 
Gheorghe (Eugen — n. n.) au fost condamnaţi la 
cîte 15 ani muncă silnică şi Buda Nicolae şi Dincă 
Gheorghe la cîte 20 ani muncă silnică". 

în acele zile dramatice, membrii familiei lui Filimon 
Sârbu, după încercări repetate, reuşesc să ia 
legătura cu acesta. „Era unul de vreo 40 de ani — 
îşi aminteşte cumnata lui Filimon, vorbind despre 
un gardian —, Filipescu, mai bun la inimă, mi-a 
înlesnit să intru. Am mers în fiecare seară după ora 
8. 

-— Condamnarea la moarte se pronunţase deja ? 

— Da." 

— Aţi aflat din presă ? 

— Nu. Mi-a spus el. 

—  Cev-a spus? 

— Mi-a spus : «Tuluţo, s-a terminat !» 

—  îiera frică? [...] 

— M-a rugat să nu-i spun maică-şi că e 
condamnat la moarte. Ea era la ţară, la Buruene, 
lîngă Deva. Să-i spun că e pe front şi că se va 
căsători. 

— Şi aşa i-aţi scris ? 

— Da. Şi ea ne-a răspuns bucuroasă de nunta lui. 
«27 iunie 1941 — Buruene, 

Dragii mei, 

Am primit scrisoarea ce ne-aţi trimis şi ne-am 
bucurat văzînd că sînteţi sănătoşi cu toţii şi noi 
numa leremie e bolnav. Te >tog Victore dragă să-m 
seri de nunta lui Liţu ; ai fost la ea sau nu. încolo 
bucatele sînt bune. 

Poame nu sînt nimic, decît struguri. Prune n-au mai 
fost de doi ani ; pentru nunta lui Liţu inima în mine 
s-a uscat, neavînd loc vă poftesc sănătate şi bucurie 
şi sărutări de la toţi ai Noştri şi de la M. Floria şi 
Toader ; aştept Răs.(puns) nerăbdare. Mama». 

— Ştiaţi ziua în care urmează să fie executat ? 

— Nu ştiam. 

— El ştia ? 

Nu ştiu. Ştia că o să fie mutat la Jilava... 
Sîmbătă seara l-am întîlnit pe acel Filipescu, care 
mi-a spus că dacă vin j>înă la orele 10 îl mai 
găsesc încă acolo pe Liţu, daca nu, îl duc cu duba la 
Jilava. Am mers cu Victor şi cu copiii. Ne-a sărutat 
pe toţi. Am stat puţin. Am ieşit afară. Am văzut cînd 
îl urca în dubă". 


într-adevăr, 
documentele 
confirmă amintirile 
dureroase ale soţiei 
lui Victor Sârbu. 
Sîmbătă, 5 iulie 
1941, fără a mai 
aştepta răspunsul la 
cererea de grațiere, 
Curtea Marţială a 
Corpului 2 teritorial 

încheie următorul 
proces-verbal : 
„Astăzi, anul 1941, 
luna iulie, ziua 5, noi 
[...] grefierul Curţii 
Marţiale al 
C(orpului) II 
Teritorial 


„Constatăm că sentinţa nr. 22 din 4 iulie 1941, pro- 
nunţată de Curtea Marţială a C(orpului) II Terito- 
rial) prin care 1) Sârbu Filimon, 2) Tunschi 
Alexandru, 3) Giuglea Eugen, 4) Buda Nicolae, 5) 
Dincă GheOrghe au fost condamnaţi să sufere 
pedeapsa de : 1) pedeapsa cu moartea şi 25 ani 
muncă silnică, 4) şi 5) cîte douăzeci de ani muncă 
silnică, iar 2) şi 3) cîte 15 ani muncă silnică pentru 
crimă, comb(inat) cu al. d. art. 1"D. L. 236/941 
prevăzut şi pedepsit de art. 1 D. L. 236/941 
combinat) cu al. d. de sub art. 1 D. L. 236/941 a 
rămas definitivă pe ziua de 5 iulie 1941 prin neata- 
care [...] _ 

S-a emis ds către Curtea Marţială a C(orpului) II 
T(eritorial) mandatul de arestare nr. 261028 din 5 

iulie 1941, cu începere de la 24 iunie 1941. Cu nr. 
261028 din 5 iulie 1941 s-au expediat formele de 
arestare la închisoarea Jilava. Pedeapsa * se 
execută la Penitenciarul Aiud". 

Sîmbătă, 5 iulie 1941, seara tîrziu, după ora 22, 
duba poliţiei transporta din clădirea Liceului 
Gheorghe Lazăr, la închisoarea Jilava, grupul 
condamnaților de la Constanţa, avîndu-l în frunte 
pe tînărul comunist, condamnat la moarte, Filimon 
Sârbu. Acesta era însoţit cu nota nr. 230 285, 
datată 6 iulie 1941 (a doua zi fiind duminică, au 
trimis-o cu cîteva ore mai înainte), avînd următorul 
conţinut: 

„Curtea Marţială a C(oman)d(amen)t(ului) 2 Te- 
ritorial către închisoarea militară Jilava. 

Am onoarea a înainta odată cu prezenta, sub 
escortă, pe condamnatul Sârbu Filimon din 
Constanţa [...] condamnat la moarte [...] rugîndu-vă 
să binevoiţi a dispune să fie încarcerat în mod 
provizoriu pînă la soluţionarea cererei de grațiere 
făcută de condamnat. Preşedintele Curţii Marţiale 
C(omandamentul) II T(eritorial)." 

Zorii zilei de duminică 6 iulie 1941 l-au găsit pe 
Filimon între zidurile închisorii Jilava. Peste cîteva 
ore, ziarele de dimineaţă publicau comunicatul 
„Condamnat la moarte de Curtea Marţială". 

* Este vorba de ceilalţi patru tineri condamnaţi cu 
închisoare (n. n.) . 

IN ÎNCHISOAREA MORŢII 

închisoarea Jilava era de fapt o imensă cazemată 
subterană, situată în apropiere de Capitală, pe 
şoseaua Bucur'eşti-Giurgiu. 

După prăbuşirea Doftanei şi pînă la amenajarea în- 
chisorii din Caransebeş, ca penitenciar central 
politic, la Jilava au fost înghesuiți mare parte dintre 
deţinuţii comunişti şi antifascişti care fuseseră 
întemnițați la Doftana şi Chişinău sau în închisorile 


[sor 


din partea de nord a Transilvaniei cedată Ungariei 
horthyste. 

La Jilava, de la 1 august 1940, se găsea închis şi 
tînărul luptător comunist, în vîrstă de numai 22 de 
ani, Nicolae Ceauşescu. în sumbra închisoare 
fuseseră aruncaţi şi comuniştii şi luptătorii 
antifascişti arestaţi în întreaga ţară de organele de 
represiune ale regimului antonescian după 
septembrie 1940. 

Regimul la care erau supuşi deţinuţii-politici la 
Jilava era la fd sau chiar mai rău decit cel de la 
Doftana. Unul din foştii deţinuţi politici antifascişti 
scria cu ani în urmă despre Jilava : „O hrubă lungă, 
boltită, joasă, îngustă, umedă, întunecoasă, în care 
lămpile ard zi şi noapte. Răceala şi mirosul de 
mucegai te lovesc de la intrare, cu cît te afunzi în 
hrubă, aerul devine mai greu, mai înăbuşitor. Ai 
impresia puternică şi chinuitoare că te găseşti sub 
pămînt". 

În celulele de la',secret", soarele nu privea 
„niciodată înăuntru. Lumina e slabă. Pereţii groşi 
de un metru, pătaţi de umezeala. Pardoseala de 
ciment, sfărîmată în diferite direcţii, totdeauna e 
jilavă, găuri de şoareci, ţinţari, ploşniţe. Aici 
umiditatea e şi mai pătrunzătoare. Guri nevăzute 
parcă îţi sug, întocmai ca ventuzele sîngele din 
vine, viaţa din corp, îţi înmoaie oasele, tinzînd să te 
prefacă într-o gelatină". 

Celula nr. 23 din închisoarea Jilava era la fel ca 
toate celelalte, nici mai mare, nici mai mică. Avea 
aproximativ 30 de metri pătraţi; jur-împrejurul 
pereţilor se aflau aşezate un fel de paturi din 
scîndură în formă de priciuri pe care se puteau 
înghesui 20 de condamnaţi. Peste „paturi" erau 
puse rogojini vechi, roase, o pătură peticită ; la 
cap, în loc de pernă, fiecare îşi punea hainele 

împăturite. Mai greu era iarna, cînd cu hainele te 
mai şi înveleai. În inventarul deţinutului se aflau : 
un castron de tablă, o cană, o lingură. 

Pereţii celulelor musteau de umezeală ; tencuiala 
căzuse de mult ; pardoseala de ciment, de atîta 
apă, crăpase. Ferestrele, cu nelipsitele gratii, 
dădeau spre grădina „Valea piersicilor", unde aveau 
loc execuțiile, tocmai pentru ca împuşcăturile să fie 
auzite de deţinuţi. Memento mori ! 

Uşa, de stejar, cu o vizetă mică, se închidea pe 
dinafară cu cheia (în afara orelor de plimbare), cu 
un lacăt mare şi o bară metalică ce se fixa de-a 
curmezişul. 

în celula nr. 23 erau numai tineri. La fel şi în celula 
vecină. Cînd a fost adus de la Curtea Marţială, 
Filimon Sârbu i-a pus pe tovarăşii aflaţi în celulă la 
curent cu mersul războiului şi cu activitatea 
partidului. Despre el n-a spus nimic. N-a vrut să se 
ştie că este condamnat la moarte. Dar, de fapt, 
tovarăşii lui ştiau. Aflaseră. 

Cum ? Povesteşte unul din martorii oculari, Tudor 
Olani: 

„Era în 1941... La Jilava era fierbere. Nu mai eram 
scoşi din celule. Legionarii ne priveau 
ameninţători, cînd treceau prin faţa ferestrelor 
noastre. în frunte cu Zăvoianu iscăliseră un 
memoriu către «Mareşal». Cereau să fie graţiaţi şi 
trimişi pe front, dar repede... 

Eram izolaţi. N-aveam ştiri. 

Supravegheaţi permanent, în sfîrşit cu greu 
obţinem un ziar. 

Punem paza la uşă. Ne strîngem grămadă şi citim... 
într-un colţ o „informaţie“ : Comunicat. Condamnat 
la moarte. 

Şi aşa, prima oară, aflăm de el : Sârbu Filimon. 

Peste cîteva zile sîntem scoşi «la plimbare». 
Revedem pe tovarăşii din a doua celulă rezervată 
comuniştilor. Dar printre ei zărim chipuri noi. 
Alergăm spre ei. Băieți tineri, în salopete, ne strîng 
mîinile. „De unde sînteţi ?". „Din Constanţa". Ca un 
fulger ne trece prin minte... Sârbu ! 

Da, erau 4 tineri condamnaţi la muncă silnică şi 
ceva mai încolo, plimbîndu-se cu doi tovarăşi 
cărora le povestea procesul, era Sârbu. Pentru 
prima oară vedem un condamnat la moarte. 

A doua zi rămăsese stabilit să mă strecor în camera 
lui Sârbu şi apoi să povestesc tovarăşilor ce am 
vorbit cu el. Am fost. Peste cîteva zile l-am adus pe 
el în camera noastră. în curte ne puteam plimba 
împreună. L-am cunoscut. Ne povestea ce-i ceream. 
Din concentrare (din armată — n. n.), de la 
Constanţa, din port, despre moţii din Munţii 
Apuseni, unde avea rude, despre Frontul Plugarilor 
cu care lucrase, despre Groza, Belea, Moga Filieru, 
pe care-i cunoştea. Despre lupta noastră. 

Era un om, un luptător, un comunist. Schingiuit, a 
refuzat să vorbească. La judecată a demascat 
Siguranţa, a acuzat. Ultimul său cuvînt a fost un 
rechizitoriu. Preşedintele a ordonat şedinţă secretă 
; să nu se afle afară. Credinţa, hotărîrea lui Sârbu 
erau mobilizatoare. 

Procurorul militar (un ziarist concentrat) a venit să- 
l roage să iscălească cererea de grațiere. Soldaţii 
puşi să-l păzească i-au spus că mai degrabă îl lasă 
să fugă decît să tragă în el. 

Zece zile cît a stat cu noi n-a amintit nici un mo- 
ment de condamnare. N-avea decît o grijă. Ce vor 
face cei patru băieţi tineri fără el, nepregătiţi, fără 
experienţă, singuri, la Aiud. 

Le dădea sfaturi, îi îndruma, îi încuraja. Nu l-am 
văzut trist. Impresia de forţă ce emana din el era 

atît de covîrşitoare încît începusem să uităm că e 
condamnat la moarte”. 

De aici, din „închisoarea morţii”, Filimon scrie, la 
14 iulie 1941, fratelui său Victor, ultima carte 
poştală. O scrisoare impresionantă prin simplitatea 
şi firescul ei, prin încrederea şi optimismul ce le 
emană : 

„Exp. F. I. Sârbu, închisoarea militară Jilava, lui 
Victor Sârbu, str. Savu Marin, nr. 52, com. 
Principele Nicolae — Bucureşti. 

Jilava, 14 iulie 1941 

Dragă frate, 

Te rog cum primeşti acestc rînduri vino pînă la 
Jilava căci posibil să plec cît de curînd de aici. Adu- 
mi dacă poţi o pătură şi o perniţă şi dacă ţi-a trimis 
mama hainele adu-le. 

Totodată şi ceva de mîncare. 

Vă sărut cu drag 

a] vostru Liţu” 

„Citind această carte poştală şi data notată pe ea, 
întrebarea pusă soţiei lui Victor Sârbu vine parcă 
de la sine. 

„— Asta e ultima scrisoare ? 

— Da. 

— Chiar trebuia să plece ? 

— Nu. 

— De ce avea nevoie de perniţă ? 

— Avea nevoie de perniță pentru că era un 
copil. Perniţa era de acasă. 

—  Şii-aţi trimis-o ? 

— Nu. Apucasem să plec foarte de dimineață la 
Jilava şi scrisoarea a venit acasă în lipsa mea. Jilava 
era foarte departe şi trebuia să ajungi devreme, să 
te înscrii pentru vorbitor. 

— A fost ultima oară cînd l-aţi văzut ? 

— Da]. 

Această ultimă vizită în care Filimon Sârbu a 
apucat să mai vadă pe cineva dintre membrii 
familiei a avut loc miercuri, 16 iulie 1941. 
„TRĂIASCĂ ROMÂNIA LIBERĂ !' 

19 iulie 1941, sîmbătă. La ora 11,15 „Parchetul Cur 
vii Marţiale a Comandamentului 2 Teritorial anunţă 
Comandamentul că cererea de grațiere a lui 
Filimon a fost respinsă de M. S. Regele. Astfel, 
fiind, vă rugăm a lua măsuri de executare, în 
termen legal, a sentinţei nr. 22 din 4 iulie 1941. De 
executare veţi raporta imediat prin curier". 

La aceeaşi oră, prin curier rapid, un alt document 
străbate străzile Capitalei. El are numărul 262 561, 
este datat 1941, luna iulie, ziua 19, şi este trimis de 
Parchetul Curţii Marţiale a Comandamentului 2 
teritorial către Comandamentul militar al Capitalei. 
Textul documentului informează că Filimon Sârbu a 
fost condamnat la moarte şi că cererea de grațiere 
i-a fost respinsă conform ordinului nr. 7307 din 19 


iulie 1941 al Ministerului Apărării Naţionale, 
Direcţia Justiţiei. 

„întrucît această execuţie urmează a avea loc chiar 
azi — se arată în documentul citat — cel mai tîrziu 
pînă la ora 21, cu onoare vă rugăm să binevoiţi a 
aproba şi .dispune să ni se dea trupa necesară 
pentru execuţie. 

Execuţia urmează a avea loc la închisoarea militară 
Jilava astăzi 19 iulie 1941, orele 15. 

Totodată vă rugăm a da ordin unui preot militar din 
garnizoană şi unui doctor care să-i asigure 
asistenţa duhovnicească (sic !) condamnatului şi 
care urmează să se găsească la aceeaşi oră la 
închisoarea militară”. 

Măsurile pentru executarea odiosului ordin se luau 
cu repeziciune. în consecinţă, Comandamentul 
militar al Capitalei, prin actul nr.583, din. 19 iulie 
1941, dă ordin ca execuţia să aibă loc în aceeaşi zi, 
la orele 15, prin focuri trase cu puşca-mitralieră. 
Locul execuţiei — „Valea piersicilor" de lîngă 
închisoarea militară Jilava. 

La ora prînzului, paşii grei ai unui subofițer de la 
Curtea Marţială a Comandamentului 2 teritorial s- 
au oprit în dreptul celulei nr. 23 ; a urmat un 
moment de tăcere, apoi vocea subofiţerului s-a 
auzit în celulă : 

— Filimon Sârbu, îmbracă-te să mergem la tribunal 
! Vocea era puţin forţată şi nervoasă. Subofiţerul 
era supărat pe şeful lui pentru că îl trimisese 
tocmai pe el să-l scoată din celulă pe condamnat. 
Era primul comunist care urma să fie executat de la 
începerea războiului hitlerist. 

„Deodată” — îşi aminteşte Tudor Olaru —, auzim 
lacătul celulei alăturate. Ne uităm prin vizetă. 

Sârbu iese din celulă. Şi, după el, plutonierul-major. 
îl opreşte, îi pune cătuşele. Pleacă. 

Mai tîrziu tovarăşii ce au stat cu el în cameră ne-au 
povestit: cînd s-a deschis uşa şi majorul l-a chemat 
(spunea că-l duce la tribunal) toţi au înţeles. 

N-a rostit nici un cuvînt. Liniştit şi-a luat şapca, a 
mai privit o dată în urmă pe tovarăşii rămaşi şi a 
ieşi! 
Drumul pînă la „Valea piersicilor", unde urma să 
aiba loc execuţia, era lung, mai ales cînd aveai 
lanţuri grele la picioare şi mîinile ţi-erau prinse în 
cătuşe. 

Soarele de vara, torid în acel miez de zi, ardea cu 
razele lui puternice feţele celor care înaintau spre 
locul de execuţie. Filimon, cu mîinile încătuşate, 
ceru ostaşului care-l însoțea să-i aranjeze cozorocul 
şepcii. 
Micul convoi a ajuns, în sfîrşit, la o pajişte. De jur 
împrejur erau pomi fructiferi şi cîţiva salcîmi, iar în 
partea dinspre apus un mal mare. Aici aveau loc 
execuțiile. 

în apropierea locului de execuție se afla un cimitir 
improvizat, în care se vedea o groapă proaspătă, cu 
pămîntul reavăn aruncat în jurul ei. Filimon o văzu 
şi o privi îndelung. Stătu un timp în picioare ; i se 
dădu apoi voie să stea lungit pe iarbă. 

Soarele continua să ardă. Plutonierul-major se uită 
la ceas. Era aproape ora 15. Dinspre închisoare nu 
se vedea nici o mişcare. Deodată, subofiţerul se 
ridică furios : 

, să fie al dracului, cît ne mai ţin aici ? Hai- 
deţi înapoi cu el, zise subofiţerul. 

Filimon se ridică, fu din nou încadrat între soldaţi 
şi porniră pe drumul de întoarcere spre închisoare. 
Un supliciu în plus. 

în faţa biroului închisorii stăteau comandantul 
acesteia, procurorul instructor militar şi ceilalţi 
membri ai completului militar care trebuia să asiste 
la execuţie. Sosi şi doctorul. Lipsea doar plutonul 
de execuţie. S-au mai dat cîteva telefoane. Plutonul 
plecase demult cu o dubă ; urma să sosească. 
într-adevăr, ge la 16,30 pe poarta închisorii intră o 
dubă hodorogita, din care cobori plutonul de 
execuţie format din 10 militari, în frunte cu 
comandantul lor, un locotenent. 

După ce stabili cu locotenentul detaliile execuţiei, 
comandantul închisorii făcu un semn că pot pleca. 
în „Valea piersicilor”, escortă, condamnat şi 
plutonul de execuţie se opriră. Din urmă îi ajunseră 
şi membrii completului militar. Procurorul delegat 
la execuţie a dat citire sentinţei de condamnare la 
moarte şi ordinul prin care lui Sârbu i s-a respins 
cererea de grațiere. 

Filimon Sârbu le-a ascultat calm, în linişte. La- 
întrebarea procurorului dacă are vreo dorinţă, 
răspunse : 

— Nici una, domnule, procuror, nici una ! Ba da, 
am o dorință : să piară nedreptatea de pe fața 
pămîn- tului, flămînzii să aibă ce minca, clasa 
muncitoare să biruiască în lupta ei cu exploatatorii. 
— Te întreb încă o dată, condamnat, ai vreo 
dorinţă care ţi-am putea-o realiza ? 

— Nu, voi nu mi-o puteți realiza, ci numai 
poporul şi partidul meu. 

La cele auzite, procurorul a dat din umeri şi s-a dat 
cîţiva paşi înapoi. Rolul lui se isprăvise. 

De Filimon s-a apropiat comandantul! plutonului de 
execuţie, care avea în mînă o eşarfă neagră. îi 
spuse : 

— Ai dreptul să alegi : legat la ochi sau cu 
spatele la pluton ? 

— Cu faţa ! Nu mi-e teamă de moarte ! 
Locotenentul băgă eşarfa în buzunar şi se întoarse 
cu 

faţa spre pluton, rămînînd descumpănit. Observă 
că unor soldaţi le tremurau armele în miîini, iar un 
altul îşi ştergea pe furiş o lacrimă ivită la colţul 
ochilor. Se uită la ceilalţi ofiţeri. Toţi erau nervoşi. 
în definiiiv lucrurile îl priveau pe el ; era doar 
comandantul plutonului de execuţie. Locotenentul 
îşi luă inima în dinţi şi se pregăti să-şi joace „rolul". 
— Pluton, drepţi ! Pregătiţi arm' !, răsună o 
comandă. 

în acest timp se auzi şi glasul lui Filimon Sârbu : 
— Trăiască România liberă ! Trăiască Partidul 
Comunist Român ! 

...Cu trupul ciuruit de gloanţe, comunistul Filimon 
Sârbu zăcea pe pămîntul înroşit de sîngele său. Nu 
împlinise încă 25 de ani... 

„Proces-verbal 

Astăzi, 19 iulie 1941, Noi [...] procuror instructor 
militar de pe lîngă Curtea Marţiala a 
Comandamentului 2 Teritorial, asistat de dl. grefier 
sub(ofiţer) administraţie) [...] constatăm 
următoarele : 

Că acuzatul Filimon Sârbu a fost condamnat la 
moarte [...] Am fost delegaţi astăzi 19 iulie 1941, 
orele 11,15 dimineaţa, a efectua executarea 
sentinţei de executare. 

în acest scop ne-am transportat la închisoarea 
militară Jilava însoţit de. dl. grefier subofițer 
adm(inistraţie) [...] de pe lîngă Curtea Marţială a 
Comandamentului 2 Teritorial, unde s-a dat de 
către Comandamentul militar al Capitalei ordinul 
nr. 583 de astăzi pentru a se lua măsuri în vederea 
executării prin împuşcare cu puşca-mitralieră a 
numitului condamnat. 

Cerînd să ni se înfăţişeze condamnatul Filimon 
Sârbu în prezenţa plutonului de execuţie sub arme, 
i-am citit sentinţa de condamnare la moarte. [...] 
întrebîndu-1 

dacă mai are vreo ultimă dorinţă a răspuns negativ. 
[***]La orele 17,45, procedînd la împuşcarea cu 
puşca- mitralieră conform ordinului [...], după 
aceasta dl. medic [...1 de la Reg(imentul) 21 
inf(anterie) a constatat moartea executatului prin 
împuşcare; procedîndu-se apoi la îngroparea 
cadavrului în cimitirul improvizat al închisorii 
militare Jilava". 

„Comunicat 

Individul Filimon Sârbu a fost condamnat în anul 
1936 la şase luni închisoare corecțională pentru 
acţiune comunistă. 

Curtea Marţială a Comandamentului II Teritorial l-a 
condamnat, în ziua de 4 iulie 1941, la moarte 
pentru îndemn la acţiune cu caracter de uneltire 
contra ordinei existente în Stat [...] 

Sentința de condamnare la moarte s-a executat în 
ziua de 19 iulie 1941, ora 17". 

Duminică, 20 iulie 1941, dimineaţa devreme, în 
timp ce comunicatul apărea în presa cotidiană, o 
femeie îşi aştepta rîndul la vorbitorul închisorii 
militare Jilava. „M-am mai dus încă o dată — îşi 
aminteşte soţia lui Victor Sârbu — dar fusese 
executat. 

— De ce v-aţi mai dus? 

— M-am dus să-i duc plăcintă cu vişine şi pui 
fript. Nu ştiam că l-au împuşcat. «Cînd faci tu o 
plăcintă cu vişine şi pui fript ?». l-am făcut şi i-am 
dus duminică dimineaţa, dar pe el îl executaseră 
sîmbătă seara. 

— Cum aţi aflat ? 

— Am presimţit. Nu m-a chemat nimeni la 
vorbitor. Am aştertat toată dimineaţa. Pe urmă a 
venit un loco- tenent-cob.'-.el, Marinescu, şi m: a 
spus. 
— Ce v-a spus? 
— Căa fost împuşcat-la ora 5 [...] 
— Mama lui cînd a aflat că a murit ? 
— După ce a scris în ziare. Pe urmă n-a mai trăit 
mult. 
Ultima ei scrisoare ne-a trimis-o la aproapfe un an 
de la executarea lui Liţu. în ea se spunea, printre 
altele : 
«Dragii Mami, 
Victor dragă te rog sem seri de ce mai uitat de nu 
mai scriţi nimic şi eu n-am odihnă ziua şi noaptea 
că ce ţi s-a întîmplat, acum vine anul de cînd am 
pierdut pe Liţu [...] Cu sănătatea o ducem ca timpu, 
aci bine aci rău, scrietim dragă mai des că în vară 
asta voi să fac pace cu voi capoi aprope timpu să 
plec la scumpu meu Liţu. Vă sărut cu dor şi vă 
poftesc voie bună. 
Mama»" 
Tot după aproape un an de la executarea lui 
Filimon Sârbu la centrul de recrutare din 
Constanţa un ostaş- furier nota ultima însemnare în 
foaia matricolă a sergentului grănicer Filimon 
Sârbu. „Executat, fiind comunist". Iar mai jos, 
desena o garoafă. 

NEMURITOR PRIN. JERTFA VIEŢII 

în octombrie 1945, la deschiderea 
Conferinţei Naţionale a Partidului Comunist 
Român, primul forum al comuniştilor desfăşurat în 
legalitate, după grei ani de luptă conspirativă, 
participanţii au păstrat un minut de reculegere în 
memoria eroilor clasei muncitoare care luptaseră 

cu totală dăruire pentru libertatea poporului şi a 
patriei şi care fuseseră ucişi mişeleşte din ordinul 
dictaturii militaro-fasciste sau se stinseseră în 
închisori şi lagăre, în urma unor torturi sau a altor 
fărădelegi. „Lungă este lista celor care s-au 
sacrificat pentru ca noi astăzi să ne putem aduna în 
libertate, să putem începe munca noastră, într-o 
perioadă istorică, în care se pune chestiunea de 
moarte şi de viaţă pentru poporul român" — s-a 
arătat atunci la Conferinţa Naţională. Pe această 
listă, la loc de cinste, se afla înscris şi numele lui 
Filimon Sârbu, martir al libertăţii noastre. 

Militant al mişcării muncitoreşti, membru 
alr Partidului Comunist Român, ostaş apărător al 
ţării, Filimon Sârbu, prin scurta dar pilduitoarea sa 
viaţă, prin jertfii de sine adusă pe frontul luptei 
antifasciste, a ctitorit la înălţarea unei Românii noi, 
socialistă, liberă şi independentă, aşa cum ela 
visat-o şi pentru care a luptat, fără preget, cu toată 
ardoarea tinerească a sufletului său, pînă la 
sacrificiul suprem. 

Au trecut de atunci, de cînd în „Valea 
piersicilor"” gloanţe ucigaşe au stins o viaţă care a 
erupt ca un vulcan, peste patru decenii. în toată 
această vreme 
Filimon Sârbu n-a fost niciodată uitat şi nu va fi 
uitat nicicînd. Cei care s-au aplecat cu adîncă 
preţuire asupra paginilor de istorie glorioasă din 
lupta partidului comunist, evocînd în lucrări «au 
publicaţii bătălia lungă şi grea, tenace şi plină de 
jertfe, purtată de comunişti pentru libertatea şi 
prosperitatea întregului popor, pentru o Românie 
democrată şi independenţă, l-au amintit întotdea- 
una pe Filimon Sârbu printre martirii libertăţii 
noastre. 

Locul de naştere al tînărului erou comunist s-a 
numit pentru un timp, la propunerea locuitorilor, 
dintre care mulţi îl cunoscuseră personal, „Filimon 
Sârbu". Şi tot atunci, pe un perete al casei în care 
s-a născut, a crescut şi din care s-a avîntat apoi, la 
o vîrstă fragedă, în lupta cea mare, pentru dreptate 
şi adevăr, s-a fixat o placă comemorativă. Iar în 
parcul Gării din Constanţa s-a ridicat pe un soclu 
din lespezi de granit un bust al lui Filimon Sârbu. 
Un cartier din acest oraş, căruia arhitecţii şi 
constructorii anilor '70 i-au dat personalitate prin 
eleganța verticală a blocurilor, poartă numele 
„Cartierul Filimon Sârbu". 
O şcolăriţă care abia învățase literele abecedarului 
s-a oferit să ne spună ea cine a fost, cum şi pentru 
ce a luptat Filimon Sârbu. Pentru că a învăţat din 
manualul ei de citire ! în timp ce un „ghid" nu mai 
mare de o şchioapă ne întreba : „Ce doriţi să vedeţi 
în Expoziţia «Momente din istoria Uniunii 
Tineretului Comunist» ? Exponatele care privesc pe 
Filimon Sârbu ? Pofitiţi... acolo sus, la etaj... 
în Muzeul de istorie a partidului comunist, a 
mişcării revoluţionare şi democratice din România, 
îir cadrul exponatelor care se referă la anul 1941, 
se află expus' portretul comunistului Filimon 
Sârbu, fiu iubit al poporului român, intrat prin 
lupta şi jertfa sa în conştiinţa întregii naţiuni. 

(dreapta) şi prietenul sãu Vasile 


Filimon Sârbu în uniformă ostăşească 

(Cărei, primăvara lui 1940 

dreapta) (Cărei, înainte de august 1940) 

:a memorială de pe casa natală din Herepca (fixată în 1945 
)Strungul la care a lucrat Filimon Sârbu la șantierul naval din 
Constanța 

Portretul lui Filimon Sârbu (sus, mijloc) din Muzeul de istorie al 
partidului comunist, a mişcării revoluționare şi democratice din 
România 


Bustul lui Filimon Sârbu ridicat în municipiul 
Constanţa 

fi pentru care a lup..... firi preget, cu toati ardoarea tinereasci a 
sufletului siu, pini la sacrificiul suprem." 

EDITURA MILITARĂ* După crima pusă la cale de Horia 
Sima privind uciderea mişelească a lui Armând Călinescu, 
primul ministru al României, căpetenia legionară fuge din 
noii la Berlin, de unde va. încerca cu legionarul Nicolae 
Pătraşcu să revină în ţară în mai 1940. Trecînd frontiera 
în noaptea de 17 spre 18 mai 1940 pe la Lăţunaş-Banat, el 
epxe descoperit şi urmărit de grăniceri, care în noaptea 
de' 19 mai reuşesc să-l aresteze în comuna de frontieră 
Jamu Mare, iar pe Pătraşcu în comuna Ticvaniu Mare, 
predîndu-i poliţiei. 


